Miee ves Loaiybeve - vNews.mv\nއަންވަރު އިބްރާހީމް 11 July 2019, 14:43\nބޭބެއަކީ މަސައްކަތެރިކަމަށް އަހަރެން ތަޢުރީފު ކުރަމެވެ. އެ ހުނަރުވެރިކަން ރަށުގެ އެންމެން ކަހަލަ ގޮތަކަށް ބަލައިގަނެވެ. މުޅި އަތޮޅާއި ރާއްޖެ އެކަމަށް ހެކިވެއެވެ. ނަމަވެސް ބަލި އެނދުގައި ބޭބެ އެ އޮތީ އެކަންޏެވެ. ގޮވާލަން އަންނާނެ ބަޔަކު ނެތެވެ. ހާލުއަހުވާލު ބަލައިލާނެ ރައްޓެއްސަކު ނެތެވެ.\nހިތުގައި އުފެދެމުން ދިޔަ ޝުއޫރުތައް ކެކި ގަތީ ބޭބެ ދައްކަމުން ދިޔަ ވާހަކަތަކުންނެވެ. އައިޖީއެމް އެޗްގެ އެމެޖެންސީ ރޫމުގެ އެނދު ނަންބަރު 22 ގައި އޮވެ ބޭބެގެ އަމިއްލަ ނަފުސާ ކުރަމުން ދިޔަ ސުވާލުތަކުންނެވެ. އެ ސުވާލުތައް ބޭބެ ކުރަނީ އަޑުވީއްލާ ބާރަށެވެ. އެ ވާހަކަތައް ދައްކަނީ އެތަނުގައި ތިބި އެހެން މީހުންނަށް އިވޭ ވަރަށެވެ.\n"އަހަރެން ކިތައް ރަށަށް ގޮސްދިނީ. ކިހާ މަސައްކަތެއް ކޮށްދިނީ؟ ކާކު އެކަން ބަލައިގަތީ؟ ކާކު އެކަމުގެ އަގުވަޒަންކުރީ؟ ކާކަށް އޭގެ އަގު ދެވުނީ؟" ބޭބެގެ ދުލުން ބާރުބާރަށް ގޮވަމުން ދިޔައެވެ. ބޭބެގެ އެ ވާހަކަތަކުން އެތަނުގައި ތިބި އެހެން މީހުންގެ ނަޒަރު އަހަރެންނަށް އަމާޒުވިއެވެ. އެ ބެލުންތަކުން އަހަރެންނަށް އުނދަގޫވިއެވެ.\n"މިހެންވާނެކަން އެނގޭނަމަ މި ދުނިޔެއަކު މަށެއް ނުހުރީސް. އެ މަސައްކަތްތަކެއް ވެސް ނުކުރީސް. އެ ހުރިހާ ކަމެއް އަހަރެން ވަރިހަމަކޮށްލީ އެންމެ މީހަކަށްޓަކައި. އެ މީހާ ބުނެގެން. އެ މީހާ އެހެން ހަދާނެކަމަކަށް އަހަރެން ދުވަހަކު ވެސް ހިއެއް ނުކުރަން. އަދިވެސް ގަބޫލެއް ނުކުރަން. އެ މީހާ އަދި އަންނާނެ. އެ ދިޔައީ އަހަރެންނަށްޓަކައި" ދެލޯ މަރާލައިގެން އޮވެ ބޭބެ ވާހަކަދައްކަމުން ދިޔައެވެ. އެ ވާހަކަތައް އަޑުއަހަން އަހަރެންނަކަށް ނުހުރެވުނެވެ. ބޭބެގެ ބޮލުގައި އަހަރެން ފިރުމާލީމެވެ. އެ އުދާސްތަކުން ބޭބެގެ ހިތަށް ހިތްހަމަޖެހުމެއް ލިބޭތޯ ސުވާލުކުރީމެވެ.\n"ބޭބެ ތިބުނާ މީހާ ކޮބާ؟ ކޮންތާކަށް ދިޔައީ؟" އަހަރެން ކުރި ސުވާލުތަކުގެ އަޑު ބޭބެއަށް ނުއިވޭ ކަހަލައެވެ. ބޭބެ ދިޔައީ ބޭބެގެ އަމިއްލަ ވާހަކަތަކާއެކު ކުރިއަށެވެ. އެ ވާހަތަކުގެ އަސަރު ބޭބެގެ ހަށިގަނޑުން ވެސް ދިޔައީ ފެންނަމުންނެވެ. އެ މަންޒަރު ބަލަން އަހަރެންނަށް އުނދަގޫވިއެވެ. ބޭބެގެ މޫނުގައި އަތުން ފިރުމަމުން އަހަރެން ބޭބެއަށް ގޮވީމެވެ. ބޭބެއަށް ހޭވެރިކަންވީ އެތައް އިރެއް ފަހުންނެވެ.\n"ކޮބާ އިބްރާހީމް ނާދޭތަ؟" ބޭބެ ސުވާލުކުރީ ބޭބެއާއެކު ވަޑާންކުރަން އުޅުނު ވަޑީގެ ވާހަކައެވެ.\n"އިބްރާހީމް ވީ ރަށުގައެއްނު. ބޭބެ ތި އޮތީ މާލޭގައެއްނު" ބޭބެގެ ސުވާލަށް އަހަރެން ޖަވާބު ދިނީމެވެ.\n"މާލޭގައޭ. ނޫން. މަމި އޮތީ ރަށުގައި. ރަށުގެ ހޮސްޕިޓަލުގައި. އަހަރެން މާލެއެއް ނުދާނަން. އެތަނަކަށް ދުވަހަކުވެސް ނާރާނަން. މަ އެބަ އުޅެންތަ އެތަނަށް ދާހިތުން" ބޭބެ ދައްކަމުންދިޔަ ވާހަކަތަކުން އަހަރެންގެ ހިތަށް ކުރީ އަސަރެވެ. ލިބުނީ ހިތްދަތި ކަމެވެ.\n"ނޫނޭ ބޭބޭ. ބޭބެ ތިއޮތީ މާލޭގައޭ. މިއީ އައިޖީއެމްއެޗޭ" އަހަރެން އަނެއްކާ ވެސް ބުނީމެވެ.\n"ކޮއްކޮއަކަށް މިރަށެއް ނޭނގޭނެ. ތިއީ މިހާރު މިރަށު މީހެއް ނޫން. އަހަރެންނަށް މި ރަށް އޮޅުވާލެވޭނެތަ؟ މިއީ މި ރަށު ހޮސްޕިޓަލު. އިބްރާހީމް އަންނާނެ މިހާރު. އަހަރެން މި ތަނަށް ގެނައިކަން އެނގިއްޖެނަމަ އަންނާނެ ހަމައެކަނި މީހަކީ އެއީ. އޭނާ އަންނާނެ. އެހެން މީހަކު ނަޔަސް މަށަށް ވަރިހަމަ. ދުވަހަކު ނަޔަސް ހެޔޮ" ބޭބެގެ ޚިޔާލީ ދުނިޔެއަށް ބޭބެ އަނެއްކާ ވެސް ގެނބިގަތެވެ.\nރޭގަނޑުގެ ދަންވަރުގެ ވަގުތެވެ. އެމެޖެންސީ ރޫމުތެރޭގެ ހަލަބޮލިކަމަކަށް ބަދަލެއް ނާދެއެވެ. ލައިޓްތަކުގެ އަލިކަަމަށް ފަނޑުކަމެއް ނުގެނެއެވެ. ނަރުހުންގެ ހަރަކާތްތެރިކަމަށް ބަދަލެއް ނާދެއެވެ. ހަމައެކަނި ތަފާތަކީ ތަނުގެ ފިނިކަމެވެ. ފިނިކަން އިތުރަށް ގަދަވިކަމެވެ. އެ ފިނިކަމަށް ކެތް ނުވެގެން ބައެއް މީހުން ކުކުރޭކަމެވެ. މުޅި ހަށިގަނޑު ރަޖާގަނޑުތަކާއި ބެޑްޝީޓްތަކުން ފޮރުވައިގެން ތިބިކަމެވެ. ބައެއް މީހުން ގަދަ ނިދީގައި ތިބި އިރު އަނެއް ބަޔަކު ވޭނީ އިހުސާސްތަކާއެކު އުޅެނީ ނުނިދިގެންނެވެ.\nބޭބެ އޮތީ ދެލޯ މަރާލައިގެންނެވެ. މުޅި ހަށިގަނޑު ވަނީ ފޮރުވާފައެވެ. ލިބުނު ވަރުބަލި ކަމާއެކު ނިދިފައިކަން ނޭނގެއެވެ. ބޭބެ އޮތް ހާލު ފެނި އަހަރެން ދެރަވިއެވެ. އެއީ ކޮންމެ މީހަކުވެސް އުޅޭ ހާލު ހެއްޔެވެ؟ ބޭބެގެ ދެ އަތް އެ ވަނީ އެއްސިފައެވެ. އައިވީ ގުޅުމަށް ޖަހާފައިވާ ކަށި ނައްޓާލާތީ އެނޫން ގޮތެއް ނެތިގެންނެވެ. ވިޔަރި އަރުވާތީ އެކަމަށް ފަރުވާއެއް ނުފެނުމުންނެވެ.\n"އިބްރާހީމޫ......... އިބްރާހީމޫ....... އިބްރާހީމޫ...." ބޭބެގެ އަޑުން މުޅިތަން ގުގުމާލިއެވެ. އެ ވަގުތު ހޭލައިގެން ތިބި އެންމެން ކަހަލަ ގޮތަކަށް ބޭބެއަށް ނަޒަރު ހިންގަން މަޖުބޫރު ކުރުވިއެވެ. ނިދި ޖެހިފައިވާ އަހަރެންގެ ދެ ލޯ ހޭލައްވާލިއެވެ. އަހަރެންގެ އަތުން ބޭބެގެ ބޮލުގައި ފިރުމަމުން ބޭބެއަށް ގޮވަން ފެށީމެވެ. އެހިނދު ބޭބެގެ ފަތިވަރު ހުއްޓުނެވެ. އަހަރެންނަށް ފެނުނީ ބޭބެގެ ދެ ލޮލުން ކަރުނަ ނީރެމުން ދިޔަ މަންޒަރެވެ. އެ ކަރުނަތައް އަހަރެން ފުހެލައިދިނީމެވެ. އަދި ބޭބެގެ މޫނުގައި ފިރުމަން ފެށީމެވެ.\nހިތަށް އަރަމުން ދިޔަ ޝުއޫރުތަކުން އަހަރެން ވެސް ދެރަވިއެވެ. އަހަރެންވެސް ކިހައި ގޯސް ހެއްޔެވެ؟ ކިހައި ނުބައި ހެއްޔެވެ؟ އެ ބޭބެއަށް އަހަރެންނަކަށް އަޅައެއް ނުލެވުނެވެ. އަހަރެން މާލެ ބަދަލުވީ ފަހުން ބޭބެގެ ޚަބަރެއް ނުބަލަމެވެ. ބޭބެ ވެސް އަހަރެންގެ ޚަބަރެއްވޭތޯއެއް ނޫޅެއެވެ. މާލޭގައި ދިރިއުޅުމެއް އަހަރެން ފެށީއެވެ. ބޭބެ އުޅުނީ ރަށުގައެވެ. ބޭބެ މާލެ ގެނެވޭތޯ ދެ ފަހަރެއްގެ މަތިން އަހަރެން މަސައްކަތް ކުރީމެވެ. ނަމަވެސް އެކަމާ ބޭބެ އެއްބަސް ނުވީއެވެ. ބޭބެގެ އެކަނިވެރި ހަޔާތް އެގޮތުގައި ހޭދަކުރަން ބޭބެ ބޭނުންވީއެވެ. މާލެއަންނަން ބޭބެ ދެކޮޅު ހެދީއެވެ.\nބަލި އެނދުގައި ބޭބެ އޮންނަޖެހުމުން ބޭބެ ބަލާނެ އިތުރު މީހަކު ނުވިއެވެ. އެއްބަނޑު މީހަކަށް ހުރި ހަމައެކަނި މީހަކީ އަހަރެންނެވެ. އެކަން ކުރެވެން އޮތް ހަމައެކަނި ގޮތަކީ ބޭބެ މާލެ ގެނައުމެވެ. އެހެންވެ ބޭބެ މާލެ ގެނައީއެވެ. މާލެ އަންނަން ކިތަންމެ ބޭނުން ނުވިނަމަވެސް މިއަދު ބޭބެއަށް އެނޫން ގޮތެއް ނެތެވެ. އަހަރެންގެ ކުރިމަތީ ބޭބެ އެ އޮތީ އެހެންވެއެވެ. ޚިޔާލުގެ ދުނިޔެއިން ނުކުމެ އަހަރެން ބޭބެއާ ވާހަކަދައްކަން ފެށީމެވެ.\n"ބޭބޭ. މިއީ މާލެ. ބޭބެގެ ބަލިހާލަތު ހުރިގޮތުން ބޭބެ މިތަނަށް ގެންނަން ޖެހުނީ. އަހަރެންނަށް ރަށަށް ދެވެން ނެތުމުން މި ގެނައީ" އަހަރެން އުޅުނީ ބޭބެއަށް ވިސްނައި ދެވޭތޯއެވެ.\n"ނޫނެކޭ. މިއީ މާލެއެއް ނޫން. އަހަރެން އެތަނަކަށް ނުދާނަން. ދުވަހަކު ވެސް ނުދާނަން. އެއީ ކެހިވެރީންގެ ތަނެއް. އެތަނުގައި އުޅޭނީ ވެސް ކެހިވެރީން" ބޭބެ އެ ދައްކަނީ ކޮން ވާހަކައެއްކަން އަހަރެންނަށް އެނގެއެވެ. އެ ބުނަނީ ކީކޭކަން ވެސް އަހަރެންނަށް އެނގެއެވެ. ބޭބެ ލޯބިވި އެންމެ މީހަކު ދެކެއެވެ. އެއީ ރަށުން ބޭރު މީހެކެވެ. އެ މީހާ މާލޭ މީހަކާ ރައްޓެހިވެ މާލެއަށް ބަދަލުވީއެވެ. އެފަހުން އެފަދަ ގުޅުމެއް ދުވަހަކުވެސް އެހެން މީހަކާ ނުބާއްވައެވެ. އެފަދަ ޚިޔާލެއް ނުވެސް ކުރެއެވެ.\n"އަހަރެންނަށް ހެޔޮ މަރު ވިޔަސް. އެތަނަކަށް މަށެއް ނުދާނަން. ކޮއްކޮ ވެސް ހަނދާންކުރާތި އެތަނަށް ބޭބެ ނުގެންދާތި" ބޭބެގެ އަޑުން ބޭބެ ކުރީ އަމުރެކެވެ. ބޭބެ މާލެ ނުގެން ދިއުމަށް ކުރި އަމުރެވެ. ނަމަވެސް އެކަން އެވަނީ ވެ ނިމިފައެވެ. ބޭބެ އެ އޮތީ މާލޭ ފަސްގަނޑުގައެވެ. ބޭބެ އެންމެ ދާން ބޭނުން ނުވާ ބިމުގައެވެ.\n"ކޮއްކޮއަކަށް ނުވިސްނޭނެ ބޭބެގެ ހިތަށް މިވާ އުނދަގުލެއް. މާލޭ ވާހަކަ ބުންޏަސް ހިތަށް ވަނީ ތަދު. ކުރަނީ އަސަރު. އެހައި ހަރާންކޯރުވާނެކަމަކަށް ބޭބެ ހިއެއް ނުކުރަން...... އަދި ދުވަހެއް އަންނާނެ. އެދުވަހުން ބޭބެ ގާތަށް އަންނާނެ" ބޭބެގެ ވާހަކަތަކުގައި ވަނީ ހިތްދަތިކަމާއި މޮޅިވެރިކަމެވެ.\n"ދެން އިހަށް ނިދާލާ.. މިހާރު އެެހެން މީހުންވެސް އެ ނިދަނީ. ބޭބެ މާ ބާރަށް ވާހަކަދައްކާތީ އެމީހުންނަށް ވެސް ކިހައި އުނދަގޫވާނެ" އަހަރެން ބެލީ ބޭބެއަށް ވިސްނައިދެވޭތޯއެވެ. އެ ވާހަކަތަކުން ބޭބެގެ އަޑުމަޑުކުރެވޭތޯއެވެ.\nކުއްލިއަކަށް ނަރުހުންތައް ދުވަން ފެށިއެވެ. ގެނެވުނު ބަލި މީހާއަށް ފަރުވާ ދިނުމުގައި ހަރަކާތްތެރިވާން ފެށިއެވެ. އެ މީހަކު އޮތީ ބޭބެ އޮތް އެނދާ ޖެހިގެންނެވެ. ދަމާލެވިފައިވާ ފެހި ފޮތިގަނޑު ފޫ އަޅުވާލައި އިވެމުންދިޔަ ހަޅޭކުގެ އަޑުން މުޅި އެމެޖެންސީ ރޫމު ގުގުމަމުން ދިޔައެވެ.\n"އާދަނާ.... އާދަނާ.... އަހަރެންނަށް އެހީވޭ. އަހަރެންނަށް މިކުރާ އަނިޔާތައް ހުއްޓުވައިދީ. އަހަރެން ހުންނާނީ އާދަނާއެކު. އަހަރެން މިތަނަކު ނޫޅޭނަން. މިއީ އަހަރެން ބޭނުންވާ ގޮތެއް ނޫން. މިއީ އުޅޭވަރުގެ ތަނެއް ނޫން" ބާރުބާރަށް އިވެމުން ދިޔަ ދުވަސްވީ އަންހެން އަޑު ވަރަށް ސާފެވެ. އެ އަޑު ޖެހުމާއެކު ބޭބެގެ ދެ ލޯ ހުޅުވާލެވުނެވެ. ބޭބެގެ އަތް ތަޅުވާން ފެށިއެވެ. ދެ ފައި ކުރުކޮށް ހަރަކާތްކުރަން ފެށިއެވެ.\n"އެ މީހާ އެ ގޮވަނީ އެހެން މީހަކަށް. ބޭބެއަކަށް ނޫން" އިވެމުން ދިޔަ އަޑުތަކަށް ވިސްނަމުން ބޭބެގެ ކަންފަތް ދޮށުގައި އަހަރެން ބުނީމެވެ.\n"އަހަރެން މިދަނީ. އޭނާއަށް އަނިޔާ ނުކުރޭ. އޭނާ ދޫކޮށްލާ. އަހަރެން އެހީވާނަން. އަހަރެން މިއޮތް ހުރިހާ ދުވަހަކު މިހުރީ އޭނާގެ ހައްގުގައި. އޭނާގެ އިންތިޒާރުގައި" ބޭބެ ތެޅެން ފެށިއެވެ. ނޭވާ ހާސްވެގެން އުޅޭ ކަހަލަ ގޮތްތަކެއް ވާން ފެށިއެވެ. އަހަރެން އަވަސް އަވަހަށް ނަރުހުންނަށް ގޮވީމެވެ. ބޭބެއަށް ގޮތްތަކެއް ވާކަމަށް ބުނީމެވެ. އެމީހުން އައިސް ބޭބެއަށް ފަރުވާ ދިނެވެ. އެތައް މަސައްކަތެއް ކުރިއެވެ. ނަމަވެސް ބޭބެގެ ފުރާނަ ބޭބެގެ ހަށިގަނޑާ ވަކިވީއެވެ. އަހަރެންގެ ލޮލުގެ ކުރިމަތީ ބޭބެގެ ފަހު ނޭވާ މި ދުނިޔެއަށް ދޫކުރީއެވެ. އަހަރެންނަށް ހުރެވުނީއެވެ. ރޮއިގަންނާން ވެސް ނޭނގިފައެވެ. ދެން އިވުނީ އިތުރު ބަޔަކު ރޮއިގަތް އަޑެވެ. އެތަނަށް ފަރުވާ ހޯދަން އެންމެ ފަހުން ގެނެވުނު މީހާގެ އާއިލާ މީހުންނެވެ. އެއީ ބޭބެގެ ނަމުން ގޮވިމީހާއެެވެ.\nބޭބެއަށް ކުއްލި ބަދަލެއް އެ އައީ ކީއްވެ ހެއްޔެވެ؟ އެ އަޑު ޖެހުމުން ބޭބެއަށް ގޮތްތަކެއްވީ ކީއްވެ ހެއްޔެވެ؟ ހިތުގައި އުފެދުނު ސުވާލުތަކާއެކު ޖެހިގެން އޮތް އެނދުގައި އޮތީ ކާކުކަން ދެނެގަންނަން އަހަރެން ބޭނުންވިއެވެ. ބޭބެގެ ވާހަކަތަކުގައި އުޅޭ ޚިޔާލީ މީހަކީ އެއީ ހެއްޔެވެ؟ ރަށުގައި އުޅުމަށްފަހު މާލެ ބަދަލުވި މީހަކީ އެއީ ހެއްޔެވެ؟ އެ ބުނާ ހަލީމަތަކީ އެއީ ހެއްޔެވެ؟ ހިތަށް ވެރިވި ސުވާލުތަކުން ޖެހިގެން އޮތް އެނދުގައި އޮތީ ކާކުކަން ދެނެގަންނަން ބޭނުންވިއެވެ. އަހަރެން ސުވާލުކުރީ އެތަނުގައި ހުރި މީހަކާއެވެ. އެ މީހާގެ ޖަވާބުން އަހަރެންގެ ހިތް ތެޅިގަތެވެ. އެއީ ބޭބެގެ މުޅި އުމުރު އެ މީހަކަށް ހުސްކޮށްލި މީހާއެވެ. ނިމުމެއް ނެތް އިންތިޒާރެއްގައި ބޭބެ އިންނަން ޖެހުނު މީހާއެވެ.\nބޭބެ ދުނިޔެއާ ވަކިވެގެން އެ ދިޔައީ ބޭބެ އެންމެ ބޭނުންވި މީހާ އަޑާއެކުއެވެ. އެންމެ ފަހުން ބޭބެގެ ކަންފަތުން އެހީ އެ އަޑެވެ. އެންމެ ފަހުން ބޭބެ ވާހަކަދެއްކީ އެ މީހާއާއެވެ. ބޭބެއާ އެންމެ ގާތުގައި އޮތީ ވެސް އެ މީހާއެވެ. ކިހައި ބޮޑު އިއްތިފާގެއް ހެއްޔެވެ؟ މިއީ ދުނިޔެއެވެ. ކިތަންމެ ދުރުގައި އުޅުނު ނަމަވެސް އެއްތަންވާން ތަގުދީރުގައި އޮތްނަމަ އެކަމެއް ވާނެއެވެ. ބޭބެއަށް ނުލިބުނީ އެ ލޯބިވެރިޔާއާއެކު ޒަވާޖީ ހަޔާތެއް ފެށުމުގެ ފުރުޞަތެވެ. އެ ލޯބި ހާސިލުކުރުމުގެ ނަސީބެވެ. ނަމަވެސް ބޭބެ ނިމިގެން އެ ދިޔައީ އެ ލޯބިވާ މީހާއާއެކުއެވެ. އެއް ދުވަހެއްގައެވެ. އެއް ވަގުތެއްގައެވެ. އެއްތަނެއްގައެވެ. މިއީ ވެސް ލޯތްބެކެވެ.


ލޯބިވެވުނީ5– Esfiya – Dhivehi Vaahaka Site\n- by Ishh - 49- November 3, 2019\nމައިހާ ޝަހީދާގައިގައި ބައްދާލަމުން ދަނީ އޭ ބުނެ ނިކުތުމުން ލިޔާން ވެސް މައިހާގެ ފަހަތުން ނިކުތެވެ.\n“ހިނގާފަ ދާން ބޭނުމީ”ލިޔާން ކާރާ ދިމާއަށް ދިޔުމުން މައިހާ ބުނެލިއެވެ.ލިޔާން މައިހާއަށް ބަލާލީ ގަބޫލުނުކުރެވޭ ގޮތަކަށެވެ.”އެހެން ނޫން ނަމަ މައިއަށް ޓެކްސީއެއްގައި ވެސް ދެވިދާނެއެއްނޫން”މައިހާ އެހެން ބުނެ ލިޔާންގެ އަތުގައި ހިފިއެވެ.\nލިޔާންއަށް މައިހާގެ މިއަމަލުން ނޭނގޭގޮތެއްވިއެވެ.”ކިހިނެތް ވީ މައި ބޭނުންވަނީ ކުރިން ވެސް މައި އާއި ޔާން އާއި ދެމެދު އޮތް ފްރެންޑްޝިޕް ބާއްވަން”މައިހާ ލިޔާންއަށް ބަލާލަމުން ބުނެލިއެވެ.\nއެވަގުތު ކެފޭ އަކުން ނިކުތް އިޝާންގެ ލޮލުގައި މަެިހާމެން އަޅައިގަތެވެ.އިޝާންއަށް ލިޔާން ވަކި ކުރަން އެނގުނެވެ.އެއީ ކުރީރޭގަވެސް މައިހާއާިއެކު ހުރި ކުއްޖާއެވެ.\nޢެިިޝާންއަށް މައިހާމެނަށް އޭނަ ނުފެނޭކަން އެނގެއެވެ.އިޝާން އެވަގުތުވި ގޮތެއް ނުވެސް އެނގެއެވެ.އޭނައެއެވެސް ގޮތަކަށް މައިހާ އެހެން ފިރިހެނަކާ އުޅޭތަން ދެކެން ބޭނުމެއް ނޫނެވެ.\n“މަޑު ކުރޭ މައިހާ ކޮންމެ ގޮތަކުން ވެސް މައިހާ ވާނީ ހަމައެކަނި އަހަރެންގެމީހަކަށް”އިޝާން މަޑުމަޑުން ބުނެލިއެވެ.\nގެއަށް ދިޔަ މަގުމަތީ އެދެމީހުންގެ ދެމެދުވަނީ ހިމޭންކަމެވެ.ތިރީސް މިނެޓްގެ ހިނގުމަކަށް ފަހު ލިޔާން މެނައް މައިހާމެންގެއަށް އާދެވުނެވެ.\nލިޔާން ދާން އެނބުރުނު ވަގުތު މައިހާ ލިޔާންގެ އަތުގައިހިފާ ހުއްޓުވިއެވެ.”ވަރުބަލިވެފައެއް ނޫން ތިހިރީ…ޖޫސް ތައްޓެއްވިޔަސް ބޯންއާދޭ”މައިހާ އެހެން ބުނެ ލިޔާންގެ އަތުގަ ހިފާ އެތެރެއަށް ވެއްދިއެވެ.\nމައިހާ ބަނދިގެއަށް ގޮސް ޖޫސް ތައްޓެއް ހިފައިގެން އައިސް ލިޔާންއަށް ދިނެވެ.\nޖޫސްތަށި ހުސްކޮށްފައި ބެހެއްޓިތަނުން މައިހާ ކުރިކަމަކުން ލިޔާންގެ ދެލޯ ބޮޑު ވިއެވެ.މައިހާގެ މަޑު ތުންފަތް ލިޔާންގެ ތުންފަތުގައި ބީހުނު ވަގުތު ލިޔާންގެ ހިތުގެ ހިނގުން އަވަސް ވިއެވެ.\nލިޔާންއަށް މިވަނީ ކީއްކަން ނަގައިގަނެވުނު ވަގުތު އަވަސް އަވަހަށް ދުރައްގެހިލިއެވެ.”ނޫން ޔާން ނޫން ޕްލީސް”ލިޔާން ތެދުވުމުން މައިހާ ލިޔާންގެ އަތުގައި ހިފާލަމުން ބުންޏެވެ.\nލިޔާން މައިހާއަށް ބަލާލިވަގުތު ލިޔާންއަށް މައިހާގެ ލޮލުގައި ވި އާދޭސް ފެނުނެވެ.”ޕްލީސް ޔާން މިރޭ އެކަނި…ޔާންއަށް ނޭނގުނަސް އަހަރެން ގަބޫލުކުރަން ބޭނުންނުވިއަސް ޔާން އަހަންނަށް ޔާން ދެކެ ލޯބިވެވިއްޖެ…”މައިހާ އެހެން ބުނުމުން ލިޔާންގެ ދެލޯ ބޮނޑުވިއެވެ.\n“ވަރަށް ޖެލަސްވޭ ޔާން އިނާއާއި އެކު އުޅޭތަން ފެނުނީމަ ވަރަށް ޖެލަސްވޭ މިރޭ ވެސް ވަރަށް ޖެލަސްވި ޔާން އެހާގިނައިރު އިނާއާ އެކު އުޅުމުން..މައިއާ އެކު ވެސް ޔާން ކުޑަމިނުން ތިރީސް މިނެޓް ސްޕެންޑް ކުރިޔަސް މައި ހާދަ އުފާވާނެޔޭ”މައިހާ ބުނެލިއެވެ.\nއެހުރިހާ ވަގުތު ލިޔާން ހުރީ ބުނާނެ އެއްޗެއް ނޭނގިފައެވެ.އޭނައަށް މައިހާގެ ދުލުން މައިހާ އޭނަ ދެކެ ލޯބިވެޔޭ ބުނިއަޑު އިވުނު ވަގުތު އޭނައަށް ހީވީ ދުނިޔޭގެ ހުރިހާ އުފަލެއް ލިބުނުހެނެވެ.\nމައިހާ އަނެއްކާ ވެސް ލިޔާންގެ މޫނާގާތް ވިއެވެ.”ނޫން މައި”ލިޔާން ދުރުވެލަމުން ބުނެލިއެވެ.\n“ޔާން ޕްލީސް މިރޭ އެކަނި…..މިރޭ ޔާން އަހަންނަށް ދޭ ލޯބިން މުޅި އުމުރުގަ އުޅެފާނަށް……މިރޭ އެކަނި…ޔާން ޕްލީސް….ޔާން އުޅެންވީ އިނާއާ އެކު އުފަލުގަ…އެކަމް މިރޭ ޔާން…މިރޭ އަހަރެން އެކަނި ނުކުރޭ ޕްލީސް…ދެން ދުވަހަކު ވެސް ނާހާނަމޭ..ޕްލީސް ޔާން”މައިހާ ރޮއިފައި ކިޔަމުންދިޔައެވެ.\nލިޔާން މައިހާގެ ގައިގައި ބައްދާލިއެވެ.”ޔާން ނުދޭ މިރޭ”މައިހާ ބުނުމުން ލިޔާން ބޯޖަހާލިއެވެ.”ނުދާނަށް ދޯ”މައިހާ ލިޔާންގެ މޫނަށް ބަލާލަމުން އަހާލިއެވެ.ލިޔާން މައިހާއަށް ބަލާލަމުން ބޯޖަލާލިއެވެ.\nލިޔާން ސޯފާގައި އިށީނެވެ.މައިހާ ލިޔާންގެ އުނގުގައި އިނދެ ލިޔާންގެ ތުންފަތުގައި ބޮސްދިނެވެ.ލިޔާން މިފަހަރު މައިހާ ދުރުކުރާކަށް ބޭނުމެއް ނޫނެވެ.\nމައިހާ ދުރަށް ޖެހިލީ ލިޔާން އޭނައާއި ބައިވެރިނުވުމުންނެވެ.”އިޓްސް އޯކޭ އައި ކޭން އަންޑަސްޓޭންޑް….މައި ވަރަށް ސެލްފިޝް ދޯ…ޔާން ގެ ހިތަށް ވެސް އަރާނެ މައި ސެލްފިޝްއޭ….އެކަމް ޔާން ޕްލީސް މިރޭ މައިއަށް ލޯބިދީ”މައިހާ އެހެން ބުނުމުން ލިޔާން މައިހާ އޭނައާ ކައިރި ކުރުވިއެވެ.\nVarah reethi mi bai vx. Bt next part dhigu kohlahchey. When next part?…. Waiting\nV reethi mi prt.. Ekamu Haadha kurey.. Whn nxt prt..\nAwwww maasha allah mi part varah reethi….nxt part dhigu kohllahchey…..cant wait for nxt part\nIshhhhh miss you so much 😍😍\nV reethi Mi part ♥🖤\nIshh Kobaa nxt part I’m waiting 🖤\nތީ އޭ އުފަލަކީ…(10)\nތީ އޭ އުފަލަކީ…(11)\nތީ އޭ އުފަލަކީ…(12)ފަހުބައި\nތީ އޭ އުފަލަކީ…(9)\nކައިރީގައި އެހެނަސް.. ދުރުގައި.. (ފަހުބައި)\nފޮނި ފާރޮށި 6\nލޯބިވެރިއެއް ތިނޫނީ މަށެއް ނޭދެމޭ…\nވާށޭ މަށާ އެކީ-17\nލޯބިވެރިއެއް ތިނޫނީ މަށެއް ނޭދެމޭ..


ހދ.ނޭކުރެންދޫ ބައި-އިލެކްޝަންގައި ވާދަކުރާ ކެންޑިޑޭޓުންގެ މަންދޫބުންނަށް ވުމަށް އެދި ފޯމު ހުށަހެޅުމުގެ ފުރުޞަތު ހުޅުވާލުން\n2022 އެޕްރީލް 16 ވާ ހޮނިހިރު ދުވަހު ބޭއްވުމަށް ހަމަޖެހިފައިވާ ހދ.ނޭކުރެންދޫ އަންހެނުންގެ ތަރައްޤީއަށް މަސައްކަތްކުރާ ކޮމިޓީގެ ބައި-އިލެކްޝަންގެ ވޯޓު ނެގުން އޮންނަ ދުވަހު، ވޯޓުނެގުމާއި ވޯޓުގުނުމުގެ ކަންތައްތައް ހިނގާ ނުހިނގާގޮތް ބެލުމަށް، ވޯޓުނެގުމާއި، ވޯޓު ގުނުމުގެ ކަންތައްތައް ހިނގާ،އެމީހެއްގެ މަސްލަހަތު ހިމެނޭ ކޮންމެ މަރުކަޒަކަށް 1 (އެކެއް) މަންދޫބަކު ޢައްޔަން ކުރުމުގެ ފުރުޞަތު، ގަވާއިދު ނަންބަރު ގަވާއިދު ނަންބަރު 2020/R-7 (އަންހެނުންގެ ތަރައްޤީއަށް މަސައްކަތްކުރާ ކޮމިޓީގެ އިންތިޚާބުގެ ގަވާއިދު) ގެ 19 ވަނަ މާއްދާގެ (ހ) އިން ކޮންމެ ކެންޑިޑޭޓަކަށްވެސް ލިބިދެއެވެ.\nމި ގޮތުން ކެންޑިޑޭޓުންގެ މަންދޫބުންގެ ގޮތުގައި ކުރިމަތިލުމަށް ޝައުޤުވެރިވާ ފަރާތްތަކަށް 2022 މާރިޗު 19 ވާ ހޮނިހިރު ދުވަހުގެ 15:00 ންފެށިގެން، 2022 މާރިޗު 24 ވާ ބުރާސްފަތި ދުވަހުގެ 14:00 އާ ހަމަޔަށް އެ ފުރުޞަތު ހުޅުވާލައިފީމެވެ.\nކެންޑިޑޭޓުން ޢައްޔަންކުރާ މަންދޫބުންނަށް ވުމަށްއެދޭ ފަރާތްތަކުގެ ފޯމު ބަލައިގަތުމަށް ހަމަޖެހިފައިވަނީ 2022 މާރިޗު 19 ވާ ހޮނިހިރު ދުވަހުގެ 15:00 ން ފެށިގެން، 2022 މާރިޗު 24 ވާ ބުރާސްފަތި ދުވަހުގެ 14:00 ނިޔަލަށްއީމެއިލް މެދުވެރިކޮށެވެ. ކެންޑިޑޭޓުން ޢައްޔަންކުރާ މަންދޫބުންނަށް ވުމަށް އެދޭ ފޯމު މެއިލްކުރާނީ މި ކޮމިޝަނުގެ [email protected] އީމެއިލަށެވެ.\n- ކެންޑިޑޭޓުގެ މަންދޫބަކަށް ވުމަށް އެދޭ ފޯމު\n- ކެންޑިޑޭޓުގެ މަންދޫބު ޢައްޔަނު ކުރިކަމުގެ ލިޔުން


Mihaaru aa hama ah Alhugandumen ge dhathuru | Mihaaru\nރިޕޯޓް / މިހާރު\n"މިހާރު"އާ ހަމައަށް އަޅުގަނޑުމެންގެ ދަތުރު\nމާޗު 31 އިން ފެށިގެން ކުރީގެ "ހަވީރު"ގެ 75 މުވައްޒަފުން ހޭދަކުރީ ވަރަށް ހިތްދަތި ދުވަސްތަކެއް. އާމްދަނީ ލިބޭނެ ގޮތެއް ނޭނގި، ދިރިއުޅުމުގެ ގިނަ އުނދަގޫތަކަކާ ކުރިމަތިވި. އާ ނޫހެއް އުފައްދަން އެ ނޫސްވެރިން ފައި ނެގީ ބޭނުން ވަޒީފާއެއް އަދާކުރުމަކީ އަސާސީ ހައްގަކަށް ވާތީ.\n"މިހާރު"ގެ ބައެއް ނޫސްވެރިން މަސައްކަތުގައި.---މުހައްމަދު ޝަރުހާން/މިހާރު ފޮޓޯ\n24 މެއި 2016 - 12:23\n"ހަވީރު" އަކީ މާޒީ އެވެ. "މިހާރު" މިއީ އެހެން ދަތުރެކެވެ؛ "ހަވީރު"ގެ ވާހަކަ ދައްކަން މި ޖެހެނީ މިއަދު މިތިބި ޕްލެޓްފޯމަށް މި ހުރިހާ މުވައްޒަފުން އަރަން ޖެހެނު މައިގަނޑު ސަބަބު ކަމަށް ވާތީ އެވެ. މާޗް 31 ގައި ސިވިލް ކޯޓުގެ ހުކުމަކާ އެކު ރާއްޖޭގެ އެންމެ ބޮޑު ނޫހާ އަލްވަދާއު ކިޔަން ޖެހުމާ އެކު އެތާނގައި މަސައްކަތް ކުރި ހުރިހާ މުވައްޒަފުން އިސްތިއުފާ ދިނުމަށް ފަހު އެ މީހުންގެ ކުރިމަގު ބިނާ ކުރީ މިއަދު ތިޔަބޭފުޅުންނަށް މަރުހަބާ މި ކިޔާ ނޫހާ އެކު އެވެ.\nކޯޓުގެ ހުކުމާ އެކު، "ހަވީރާ"އި "ހަވީރު އޮންލައިން" ހުއްޓާލި އިރު، ހަވީރު މީޑިއާ ގްރޫޕުގައި 75 މުވައްޒަފުން މަސައްކަތް ކުރަމުން ދިޔަ އެވެ. އެ ހުއްޓުމަކީ ހަމައެކަނި އެ މީޑިއާ ހުއްޓުން އެކަންޏެއް ނޫނެވެ. އެއީ 75 މުވައްޒަފުންނާއި އެ މީހުންގެ އާއިލާތައް ވެސް ހުއްޓުމަކަށް އައި ސަބަބެވެ. އެ މުވައްޒަފުންގެ ތެރޭގައި ގިނައީ މާލޭގައި ތަންތަން ކުއްޔަށް ހިފައިގެން ދިރިއުޅެމުން އައި ބައެކެވެ. އެހެންވެ، މި ހުއްޓުމާ އެކު އެއިން ކޮންމެ މީހެއްގެ ވެސް އެންމެ ބޮޑު ވިސްނުމަކަށްވީ ދިރިއުޅުމެވެ. ހަވީރުގެ ހިއްސާދާރުންގެ ތެރޭގައި އޮތްް މައްސަލަ ނިމި، ވަޒީފާ އަށް އަނބުރާ ރުޖޫއަވާނެ ދުވަހެއް އެއީ ސުވާލެއްގެ ތެރޭގައި އޮތް ކަމެކެވެ. އަމިއްލަ ދިރިއުޅުމުގެ ޚަރަދުތައް ހަމަޖައްސާނެ ގޮތެއް އެކަކަށް ވެސް ނުވިސްނުނެވެ. ބައެއް މުވައްޒަފުން 25، 26 އަހަރު ވަޒީފާ އަދާކުރި އޮފީސް ދޫކޮށްލަން ޖެހުން ވެގެން ދިޔައީ އެ މީހުންގެ ހިތުން ދުވަހަކު ވެސް ފިލައިގެން ނުދާ ވަރުގެ އަސަރު ގަދަ ކަމަކަށެވެ.\nއެއްކޮޅުން އޮތީ އެ މައްސަލަ އެވެ. އަނެއްކޮޅުން އާންމުން ސުވާލު ކުރަމުން ދިޔައީ މިނިވަން ނޫސްވެރިކަމަށް އައި ބޮޑު ހުސް ކަމާ ބެހޭ ގޮތުންނެވެ. އާންމުންގެ ތެރެއިން ވަރަށް ގިނަ މީހުން، އަޅުގަނޑުމެން އެނބުރި އަންނަން އެދެމުން ދިޔަ އެވެ. އެ މަޖުބޫރު ކަމުގެ ތެރެއަށް އައި އަނެއް މަޖުބޫރު ކަމަކީ އަމިއްލަ ދިރިއުޅުން ސަލާމަތް ކުރުމެވެ. މިދިއަ ދެ މަސް ދުވަހު އެ މީހުންނަށް ބަރާބަރަށް މުސާރަ ލިބިފައެއް ނުވެ އެވެ. އޭގެ ޒިންމާ ނަގާނީ ކޮން ފަރާތަކުން ހެއްޔެވެ؟ މުސާރަ ހޯދަން އެ މުވައްޒަފުން ދާނީ ކާކު ކައިރިއަށް ހެއްޔެވެ؟ މިއިން އެއްވެސް ކަމަކާ ވިސްނާނެ ބަޔަކު، އެ މުވައްޒަފުން ނޫނީ ނެތެވެ. އެހެންކަމުން މިދިއަ ދުވަސްތަކުގައި އަމިއްލަ ދިރިއުޅުމަށް ކުރިމަތިވީ ވަރަށް ބޮޑެތި ގޮންޖެހުންތަކެކެވެ. އާއިލާތަކަށް ވަރަށް ނިކަމެތި އަސަރުތަކެއް ކުރި އެވެ.\nއެހެން ނޫހެއް ނެރުމުގެ ޚިޔާލު\nސިވިލް ކޯޓުގައި ކުރިއަށް ދާ "ހަވީރު" އާ ބެހޭ ޝަރީއަތާ މެދު މާޗު 31 ގެ ކުރިން މުވައްޒަފުން ނުވިސްނަ އެވެ. އެކަމަކު ހަވީރު މީޑިއާ ގްރޫޕްގެ ބަދަލުގައި މުވައްޒަފުން ނުވެސް ދަންނަ ދެ މީހަކާ ގުޅިގެން ނޫން ގޮތަކަށް "ހަވީރު" ނުހިންގޭނެކަމުގެ އަމުރު އައުމުން އެންމެން ދެން ކުރަން ފެށި ސުވާލަކީ "ތިމަންނަމެންގެ ކުރިމަގަކީ ކޮބައި ހެއްޔެވެ؟" މި އެވެ. އާ ނޫހަކާއި އާ ވެބްސައިޓެއް ހެދުމުގެ ޚިޔާލު މުވައްޒަފުންގެ މެދުގައި ފާޅުކޮށް، އެ މިސްރާބަށް ދިޔައީ، ޕްރޮފެޝަންގެ ގޮތުގައި ކުރަމުން އައި މަސައްކަތް ދެމެހެއްޓުމަށެވެ.\n"ހަވީރު"ގެ މުވައްޒަފުން ދުށް ގޮތުގައި ހަވީރު މީޑިއާ ގްރޫޕުން ކެނޑޭކަށް އަދި ނޫސްވެރިކަމުގެ މަސައްކަތްކުރާކަށް އެ މީހުންނަކަށް ހަމަ އެއްވެސް ހުރަހެއް ނެތެވެ. "ހަވީރު"ގެ މައްސަލަ އަކީ ހަވީރު މީޑިއާ ގްރޫޕުން ވަކިވުމަށް ފަހު އެ މީހުންނާ ބެހޭ ކަމެއް ނޫނެވެ.\nދިވެހި ކޮންމެ ރައްޔިތަކު، އެ މީހަކު ބޭނުން ކޮންމެ މަސައްކަތެއް ކުރުމުގެ ހައްގު ގާނޫނުއަސާސީގައި ވަނީ ދީފަ އެވެ. އަދި މަޖުބޫރުކޮށްގެން އެއްވެސް މީހަކު ލައްވާ މަސައްކަތް ނުކުރެވޭނެ ކަމަށް ވެސް ގާނޫނުއަސާސީ ބުނެ އެވެ. "ހަވީރު"ގެ މުވައްޒަފުން ދުށް ގޮތުގައި ހަވީރު މީޑިއާ ގްރޫޕުން ކެނޑޭކަށް އަދި ނޫސްވެރިކަމުގެ މަސައްކަތްކުރާކަށް އެ މީހުންނަކަށް ހަމަ އެއްވެސް ހުރަހެއް ނެތެވެ. "ހަވީރު"ގެ މައްސަލަ އަކީ ހަވީރު މީޑިއާ ގްރޫޕުން ވަކިވުމަށް ފަހު އެ މީހުންނާ ބެހޭ ކަމެއް ނޫނެވެ.\nމުއްސަނދިކަމުގެ ގޮތުންނާއި މުވައްޒަފުންގެ އަދަދަށް ބަލާއިރު "ހަވީރަ"ށް ވުރެ މާ ބޮޑެތި ކުންފުނިތަކުގެ މިލްކުވެރިކަމާ މެދު މައްސަލަ ޖެހި، ޝަރީއަތުން ގޮތްތައް ކަނޑައަޅާފައިވެ އެވެ. އެއިން އެއްވެސް މައްސަލައެއްގައި އެތަންތަނުގެ މުވައްޒަފުންނަށް އަމާޒުކޮށް އެއްވެސް ކަހަލަ އަމުރެއް ނެރެފައެއް ނުވެ އެވެ. އަދި މައްސަލަ ޖެހޭ ވިޔަފާރިތަކާ ގުޅުމެއް ހުރި ވިޔަފާރިއެއް ނުވަތަ މަސައްކަތެއް ނުކުރާކަށް ވެސް ކޯޓަކުން މީގެ ކުރިން ބުނެފައެއް ނުވެ އެވެ. ތަނުގެ މުވައްޒަފުންނާއި ކުންފުންޏާ ޖެހޭ ވަޒީފާގެ މައްސަލަތައް ނިންމަމުން އައީ ވަޒީފާއާ ބެހޭ ޓްރައިބިއުނަލުންނެވެ.\nމިހާރު"ގެ މުވައްޒަފުން ފުރަތަމަ ދުވަހު ވެސް މަސައްކަތް ފެށީ އަމިއްލަ އެއްޗެހީގަ އެވެ. "ހަވީރު"ގެ ހަރު މުދަލެއް އަދި ފިކުރީ ހައްގަކަށް އަރައެއް ނުގަނެ އެވެ. އޮފީހުގައި ބޭނުންކުރާ ފަންސުރަށް ދަންދެން "މިހާރު"ގެ ޓީމުން ހޯދީ، ހެޔޮ އެދޭ ފަރާތްތަކުގެ އެހީގަ އެވެ.\nސިވިލް ކޯޓުގެ އަމުރުގައި މުވައްޒަފުންނަށް އަންގާފައި އޮތީ "ހަވީރު" އާއި މުވައްޒަފުންނާ ދެމެދު ވެފައިވާ އެއްބަސްވުމަށް އިހުތިރާމް ކުރާށެވެ. އަދި "ހަވީރު"ގެ އެއްވެސް އެއްޗެއް ބޭނުންނުކުރާށެވެ. "މިހާރު"ގެ މުވައްޒަފުން ފުރަތަމަ ދުވަހު ވެސް މަސައްކަތް ފެށީ އަމިއްލަ އެއްޗެހީގަ އެވެ. "ހަވީރު"ގެ ހަރު މުދަލެއް އަދި ފިކުރީ ހައްގަކަށް އަރައެއް ނުގަނެ އެވެ. އޮފީހުގައި ބޭނުންކުރާ ފަންސުރަށް ދަންދެން "މިހާރު"ގެ ޓީމުން ހޯދީ، ހެޔޮ އެދޭ ފަރާތްތަކުގެ އެހީގަ އެވެ. އޭގައި ހަވީރު މީޑިއާ ގްރޫޕްގެ އެއްވެސް ހިއްސާދާރެއްގެ ރޯލެއް ނެތެވެ.\n"މިހާރު"ގެ ބައެއް ނޫސްވެރިން ނިއުސްރޫމްގައި---މުހައްމަދު ޝަރުހާން/މިހާރު ފޮޓޯ\n"މިހާރު"ގެ ނޫސްވެރިންނާއި އެހެން މުވައްޒަފުން މަސައްކަތް ކުރަމުން އަންނަނީ "ހަވީރަ"ކީ މާޒީ ކަމަށް ބަލައިގެންނެވެ. އެއީ މިހާރު އެއްވެސް ގޮތަކުން ހަވީރު މީޑިއާ ގްރޫޕްގެ މުވައްޒަފުންނެއް ނޫނެވެ. ބޭނުން އިރަކު ވަޒީފާ އިން ވަކިވުމަކީ ދިވެހި ކޮންމެ ރައްޔިތަކަށް ލިބިގެންވާ ހައްގެކެވެ.\nބޭނުންވަނީ މިނިވަން ނޫސްވެރިކަމެއް\n"މިހާރު"ގެ އަމާޒަކީ ވަކި އަތަކަށް ނުޖެހޭ، މިނިވަން ނޫސްވެރިކަމެއް ކުރުމެވެ. އެ އަމާޒަށް ދާން ތަޖުރިބާކާރު ލިއުންތެރިންނާއި ނޫސްވެރިން އެބަ ތިއްބެވެ. އެއިން އެއްވެސް މީހަކު ޒާތީ ގޮތުން އެއްވެސް ބަޔަކާ ޖައްސާލައިގެން ނޫސްވެރިކަމެއް ނުކުރާނެ އެވެ. "މިހާރު"ގެ އަޚުލާގީ މިންގަނޑު ބިނާކޮށްފައި އޮތީ އެއަށް ވުރެ ފުރިހަމައަށް އަދި އެއަށް ވުރެ ޕްރޮފެޝަނަލް ފެންވަރެއްގަ އެވެ. އެހެންކަމުން ދިވެހި ރައްޔިތުންނަށް "މިހާރު" ފެންނާނީ ވަކި އަތަކަށް ނުޖެހޭ މީޑިއާއެއްގެ ގޮތުގަ އެވެ. ސާފު ބަސްމަގަކުން ލިއެ، ލިއުންތެރިކަމުގެ މަތީ ފެންވަރުގެ އުފެއްދުންތައް ގެނެސްދިނުމަކީ ކޮންމެ ނޫސްވެރިއެއްގެ ވާޖިބެކެވެ.\n"މިހާރު"ގެ ފުރަތަމަ އަދަދު މިއަދު ޗާޕް ކުރަނީ -- ފޮޓޯ: ނިޝާން އަލީ/ މިހާރު\nއެންމެ ދެ މަސްދުވަހުގެ ތެރޭގައި އާ ވެބްސައިޓެއް ޑިޒައިންކޮށް ތައްޔާރުކުރުމާއި ދުވަހު ނޫހެއް ނެރުމަކީ ގޮންޖެހުން ބޮޑު ކަމެކެވެ. "މިހާރު" ނޫސް ޗާޕްކުރާނީ އަމިއްލަ މީހެއްގެ ވަރަށް ކުޑަ ޗާޕްހާނާއެއްގަ އެވެ. ޗާޕްގެ ފެންވަރު ކުރިއަށް އޮތް ތަނުގައި މަތިކުރުމުގެ އަޒުމް "މިހާރު"ގެ އެބަ އޮތެވެ.\nރަނގަޅު ވެބްސައިޓެއް، ދެ މަސްދުވަހުގެ ތެރޭގައި ތައްޔާރުކުރަން ވަރަށް ބުރަ މަސައްކަތް ވަނީ ކޮށްފަ އެވެ. އަދި ކުރިއަށް އޮތް ތަނުގައި ވެބްސައިޓްގެ ފެންވަރު މިހާރަށް ވުރެ ވެސް ރަނގަޅުވާނެ އެވެ.\nއެއްވެސް ބައެއްގެ ނުފޫޒެއް "މިހާރު" އަކަށް ނެތެވެ. "މިހާރު"ގެ ޓީމުން މަސައްކަތް ފެށީ އެ ހިތްހަމަޖެހުމާ އެކުގަ އެވެ.\nހަވީރު ނޫސްވެރިކަން ޖުޑީޝަރީ މިހާރު


Chief Judicial Administrator Ge Magaamah Kurimathilaan Hulhuvaalaifi - Vaguthu\nޑިޕާޓްމަންޓް އޮފް ޖުޑީޝަލް އެޑްމިނިސްޓްރޭޝަން (ޑީޖޭއޭ) ގެ ޗީފް ޗީފް ޖުޑީޝަލް އެޑްމިނިސްޓްރޭޓަރުގެ މަގާމަށް ކުރިމަތިލުމުގެ ފުރުސަތު ހުޅުވާލައިފި އެވެ.\nޖުޑީޝަލް ސާވިސް ކޮމިޝަން (ޖޭއެސްސީ) އިން ކުރި އިއުލާނުގައި ވަނީ ފަސް އަހަރުގެ މުއްދަތަށް ހޮވާ ޖުޑީޝަލް އެޑްމިނިސްޓްރޭޓަރުގެ މަގާމަށް ކުރިމަތިލުމުގެ ފުރުސަތު އަންނަ ހޯމަ ދުވަހުގެ މެންދުރު 13:00 އާއި ހަމައަށް ހުޅުވާލާފައިވާ ކަމަށެވެ.\nޖޭއެސްސީގެ އިއުލާނުގައިވާ ގޮތުން މަގާމުގެ ޝަރުތުތަކަކީ ގާނޫނީ ދާއިރާއިން ނުވަތަ އިދާރީ ހިންގުމުގެ ޑިގްރީއެއް އޮތުމާއި، އެ ދެ ދާއިރާއިން ކޮންމެވެސް އެއް ދާއިރާއަކުން 10 އަހަރުގެ ތަޖުރިބާ ލިބިފައި ވުމެވެ. އޭގެ އިތުރުން ސިޔާސީ ޕާޓީއެއްގެ މެމްބަރަކަށް ނުވުމާއި، ދިވެއްސަކަށް އަދި މުސްލިމަކަށް ވުން ވެސް ޝަތުރުތަކުގެ ތެރޭގައި ހިމެނެ އެވެ.\nއެ މަގާމަށް ކުރިމަތިލާން އެދޭ ފަރާތްތަކުން ހުށަހަޅަން ޖެހެނީ ޖޭއެސްސީ އަށެވެ.\nކުރިން ޖުޑީޝަލް އެޑްމިނިސްޓްރޭޓަރ އަކީ ސުޕްރީމް ކޯޓަށް ޖަވާބުދާރީ ވާން ޖެހޭ ފަރާތެއް ނަމަވެސް މިހާރު ޖުޑީޝަލް އެޑްމިނިސްޓްރޭޓަރ ޖަވާބުދާރީ ވާން ޖެހެނީ ޖޭއެސްސީ އަށެވެ.\nޖުޑީޝަލް އެޑްމިނިސްޓްރޭޓަރަކަށް ކޮންމެ މަހަކު ޖުމްލަ 47،500 ރުފިޔާ މުސާރައިގެ ގޮތުގައި ލިބޭނެ އެވެ.\nޖުޑީޝަލް އެޑްމިނިސްޓްރޭޓަރުގެ މަގާމުގައި މިހާރު ހުންނެވީ ޑރ.އަބްދުﷲ ނަޒީރު އެވެ. އޭނާ އެ މަގާމަށް އައްޔަނުކުރީ ނޮވެމްބަރު 2018 ގައެވެ. އެއީ އެމަގާމުގައި ކުރިން ހުންނެވި ހަސަން ސައީދު 2018 ފެބްރުއަރީ 01 ވަނަ ދުވަހު ނެރުނު އަމުރާއި ގުޅިގެން ހައްޔަރުކޮށް ވަޒީފާ އިން ވަކިކުރުމުންނެވެ.\nޤާނޫނުގެ ހުކޫމަތް ކަށަވަރު ނުވާނަމަ މުޖުތަމައު ބައިބައިވެދާނެ: އުއްތަމަ ފަނޑިޔާރު


Real ge5vana Transfer Ferland Mendy\nފާލެންޑް މެންޑީ (ކ)\nމިފަހަރުގެ ޓްރާންސްފާ މާކެޓްގައި ވަރަށް ހަރަކާތްތެރިކޮށް ފެންނަ ރެއާލް މެޑްރިޑްގެ ފަސް ވަނަ ކުޅުންތެރިޔެއްގެ ގޮތުގައި، ލިޔޯންގެ ޑިފެންޑަރު ފާލެންޑް މެންޑީ ވެއްޖެ އެވެ.\nލިޔޯން އަށް ދެ އަހަރު ވަންދެން ކުޅުނު މެންޑީގެ ސޮއި ހޯދުމަށް، ރެއާލް މެޑްރިޑުން ވަނީ 48 މިލިއަން ޔޫރޯ ލިޔޯންއަށް ދޭން އެއްބަސް ވެފަ އެވެ. މެންޑީ ލިޔޯންއާ ގުޅުނީ 2017 ވަނަ އަހަރު ފްރާންސްގެ ދެ ވަނަ ޑިވިޝަނުންނެވެ. ފްރާންސްގެ ގައުމީ ޓީމަށް އޭނާ ކުޅެން ފެށީ މިދިޔަ ނޮވެމްބަރު މަހު އުރުގުއޭ އާ ދެކޮޅަށް ކުޅުނު މެޗުގަ އެވެ.\nވާތު ބެކަށް ކުޅޭ، މެންޑީ ވަނީ މިދިޔަ ސީޒަންގައި ލިޔޯން އާ އެކު 44 މެޗު ކުޅެފަ އެވެ. ތިން ލަނޑު ޖެހި އެވެ. މެންޑީ ރެއާލް އަށް ގެނައީ މިހާރު ރެއާލްގެ ވާތު ބެކަށް ކުޅެމުން އަންނަ މާސެލޯ ވިއޭރާއަށް ވާދަވެރި ކަމެއް ދިނުމުގެ ގޮތުންނެވެ. ބައެއް ރިޕޯޓްތައް ބުނާ ގޮތުން މާސެލޯ ވިއްކާލަން ރެއާލުން ތިބީ ތައްޔާރަށެވެ.\nމެންޑީ ސޮއި ކުރުމުގެ އެއް ހަފުތާ ކުރިން، ރެއާލުން ވަނީ ޗެލްސީއަށް ކުޅެމުން ދިޔަ ބެލްޖިއަމްގެ އެޑެން ހަޒާޑް ލައްވައި ސޮއި ކޮށްފަ އެވެ. އަދި އޭގެ ކުރިން ފްރެންކުފާޓްފެ ސާބިއާގެ ސުޓައިކަރު ލޫކަ ޔޯވިޗް ލައްވައި ރެއާލްއިން ސޮއި ކުރި އެވެ. މެންޑީ ވެގެން ދާނީ އާ ސީޒަނަށް ރެއާލް އާ ގުޅޭ ފަސް ވަނަ ކުޅުންތެރިޔާ އަށެވެ.\nބްރެޒިލްގެ ދެ ކުޅުންތެރިންކަމަށްވާ، ޕޯޓޯގެ ޑިފެންޑަރު އެޑާ މިލިޓާއޯ އަދި ސަންޓޯސްގެ ޒުވާން ފޯވަޑް ރޮޑްރިގޯ ގޮއިސްވެސް އާ ސީޒަނަށް ރެއާލް އާ ގުޅޭނެ އެވެ. އެ ކުޅުންތެރިންގެ ޓްރާންސްފާއަށް ކުރި ހޭދައާ އެކު މިހާރުވެސް ރެއާލުން ވަނީ 300 މިލިއަން ޔޫރޯ ހޭދަ ކޮށްފަ އެވެ.


Karantuge biya mashroou: STELCO thaareehuge thereah\nސްޓެލްކޯގެ ކަރަންޓުގެ މަޝްރޫއު\nކަރަންޓުގެ ބިޔަ މަޝްރޫއު: ސްޓެލްކޯ ތާރީހުގެ ތެރެއަށް\n50 މެގަވޮލްޓުގެ އިންޖީނުގެ އެއް ވަނީ ހުޅުމާލޭގައި އަޅާފައި\nމަސައްކަތަށް 44 މިލިއަން ޑޮލަރު ހަރަދުވޭ\nމަޝްރޫއު ކުރިޔަށް ގެންދަނީ ޗައިނާގެ ޑޮންފެންގް ކުންފުނިން\nކ. މާލެ | 16 ސެޕްޓެންބަރ 2020 | ބުދަ 22:20 | 10,101\nޓްރާންފޯމަރު ބަހައްޓަން ސްޓެލްކޯ އިން ހުޅުމާލޭގައި ގާއިމްކޮށްފައިވާ ސަބް ސްޓޭޝަން - ސްޓެލްކޯ\nޒަމާނަށް އަންނަމުން މިދާ ބޮޑެތި ބަދަލްތަކާއިއެކު، އަޅުގަނޑުމެންގެ ދިރިއުޅުމުގެ ފެންވަރަށް ވެސް މި އަންނަނީ ވަރަށް ބޮޑެތި ބަދަލްތަކެއް އަންނަމުންނެވެ. ބަވަނަ ވެފައިވާ މި ދުނިޔޭގައި މިވަގުތަށްވެސް ގައުމުތައް ހިންގުމަށް އެންމެ މުހިންމު އެއް ސެކްޓާ އަކަށް ވަނީ އެނާޖީ ސެކްޓާ އެވެ. އެގޮތުން ޒަމާނަށް އަންނަ ބަދަލުތަކާއި، ކަރަންޓަށް އިތުރުވަމުންދާ ޑިމާންޑާއެކު، އެންމެ ބޮޑު ގޮންޖެހުމަކާއި ކުރިމަތިލާން ޖެހޭނެ ބަޔަކީ ރާއްޖޭގައި ނަމަ، ދިވެހި ސަރުކާރުގެ ސައްތައިން ސައްތަ ހިއްސާ އޮންނަ އަދި ރާއްޖޭގެ އެންމެ ބޮޑު އެނާޖީ ނުވަތަ ކަރަންޓު ކުންފުނި ސްޓޭޓް އިލެކްޓްރިކް ކުންފުނި ސްޓެލްކޯ އެވެ.\nސްޓެލްކޯއަށް މިކަން ގޮންޖެހުމަކަށް ވަނީ ޑިމާންޑަށް އަންނަ ހަލުވި ބަދަލުގެ ސަބަބުންނެވެ. އެކުންފުނީގެ ހިސާބުތަކުން ދައްކާ ގޮތުން ގްރޭޓާ މާލޭ ރީޖަން ނުވަތަ މާލެ ސަރަހައްދުގެ ޑިމާންޑު އެކަނިވެސް ކޮންމެ އަހަރަކު ހަތް އިންސައްތައާއި ނުވަ އިންސައްތައާއި ދެމެދުގެ އަދަދަކަށް އެބަ އުފުލެއެވެ. އެ ޑިމާންޑާއި އެއްވަރަށް ކޭޓާ ކުރުމަށްޓަކައި މާލޭގެ ކަރަންޓު ކެޕޭސިޓީ އިތުރު ކުރުމަށް ސްޓެލްކޯ އިން އަންނަނީ ކޮންމެ ފަސް އަހަރަކުން މެގަ ޕަވަ ޕްރޮޖެކްޓެއް ހިންގަމުންނެވެ. އާބާދީގައި ލައްކައެއްހާ މީހުން ދިރިއުޅޭ ފުރަ މާލެ އަށް ބޭނުންވާ ކަރަންޓުގެ ކެޕޭސިޓީ ކޮންމެ ފަހަރަކު ވެސް ޖެނެރޭޓް މި ކުރެވެނީ އެފަދަ ޕްރޮޖެކްޓް ހިންގައިގެންނެވެ.\nޓްރާންސްފޯމަރުތައް އުފުލުމުގައި ވެހިކަލް އެއް ހަރަކާތްތެރިވަނީ. ފޮޓޯ: ސްޓެލްކޯ\nމާލީ ގޮތުންނާއި، އެކި ގޮތްގޮތުން ދިމާވާ ސަބަބުތަކާއި ހުރެ ޕްރޮޖެކްޓް ނުހިންގޭ ފަހަރުތަކުގައި ސްޓެލްކޯއިން އައީ ކުދި ކުދި އިންޖީނު ސްޓެލްކޯގެ ބައުންޑަރީ ތެރޭގައި ބަހައްޓައިގެން އެއިރެއްގެ ޑިމާންޑާއި އެއްވަރަށް ކެޕޭސިޓީ އިތުރު ކުރެވޭތޯ މަސައްކަތް ކުރަމުންނެވެ.\nސްޓެލްކޯއިން އެންމެ ފަހުން މާލޭގައި ހިންގި ފޯތް ޕަވަރ ޕްރޮޖެކްޓްގެ ދަށުން 26 މެގަވޮޓުގެ ކެޕޭސިޓީ މާލޭގައި އޭރު ގާއިމްކުރި އެވެ. އެހެން ނަމަވެސް، އެގޮތަށް މަދު ކެޕޭސިޓީއެއް ޖެނެރޭޓް ކުރުމުގެ ބަދަލުގައި ދުރަށް ވިސްނައި ސްޓެލްކޯއިން ނިންމީ މާލެ ސަރަހައްދަށް ބޭނުންވާވަރަށް ކޭޓާ ކުރުމަށް 100 މެގަވޮޓްގެ ޕަވަރ ޕްލާންޓެއް ފިފްތް ޕަވަރ ޕްރޮޖެކްޓްގެ ދަށުން ގާއިމް ކުރާށެވެ. ފުރިބާރުވެފައިވާ މާލޭގައި ހާއްސަކޮށް، ރެސިޑެންޝަލް އޭރިއާއެއްގައި އެވަރުގެ ޕްރޮޖެކްޓެއް ހިންގާނެ ޖާގަ ނެތުމާއެކު، ސްޓެލްކޯއަށް ޖެހުނީ އެޕްރޮޖެކްޓް ހުޅުމާލެއަށް ބަދަލު ކުރާށެވެ. އަދި ފިފްތް ޕަވަރ ޕްރޮޖެކްޓްގެ ފޭސް އެކެއް ނިމި މިހާރު ހުޅުމާލެއަށް ކަރަންޓު ދެމުން އެގެންދަނީ އެ ޕްރޮޖެކްޓްގެ ދަށުން އަޅާފައިވާ 50 މެގަވޮޓްގެ ބޮޑު އިންޖީނުގެއިންނެވެ.\nމާލެ، ހުޅުލެ އަދި ހުޅުމާލެ ކަރަންޓު ވިއުގާއަކުން ގުޅާލާ ސްޓޭލްކޯގެ ތާރިހުގެ ތެރެއަށް\nމާލެ އާއި، ހުޅުމާލޭގެ އިތުރުން ހުޅުލޭ ކަރަންޓު ވިއުގާއަކުން ގުޅާލުމަކީ ސްޓެލްކޯއިން ވަރަށް ކުރީއްސުރެ ދެކެމުން އައީ ހުވަފެނެކެވެ. އޭރު ސިނަމާލެ ބްރިޖު އެޅިފައި ނެތުމުން ސްޓެލްކޯއިން ވިސްނުނު ގެންގުޅެމުން އައީ ސަބްމެރިން ކޭބަލް މެދުވެރިކޮށް އެކަން ކުރާށެވެ. އަދި އެކަމަށްޓަކައި އެމެރިކާގެ ކުންފުންޏަކާއި އެކު ދިރާސާތަކެއްވެސް ހެދިއެވެ. އެކަމަކު އެ މަޝްރޫއުއަކީ އެކަމަށް ބޮޑު ހަރަދެއް ދާނެ މަޝްރޫއު އަކަށްވާތިވެ އާއި ގޮންޖެހުންތައް ކުރިމަތިވާނެ ކަމަކަށް އޭރު އޮތީ ސިފަ ކުރެވިފައެވެ. ނަމަވެސް ސިނަމާލެ ބްރިޖް ވުޖޫދަށް އައުމާއެކު ސްޓެލްކޯ އިން ދެކެމުން އައި ހުވަފެނުގައި ކުލަ ޖެހުނެވެ. ހުޅުމާލޭގައި ބެހެއްޓި 50 މެގަ ވޮޓުގެ ޕަވާ މާލޭ ގެނައުމަށްޓަކައި ފެށި އިންޓަ ކަނެކްޝަން ޕްރޮޖެކްޓުގެ ދަށުން މާލެ އަދި ހުޅުމާލޭގައި ބަހައްޓަނީ 95 އެމްވީއޭގެ ދެ ޓްރާންސްފޯމަރެވެ.\nހުޅުމާލޭގައި ސްޓެލްކޯއިން ގާއިމް ކުރަމުންދާ\nއަދި ހުޅުލޭގައި 8 އެމްވީއޭގެ2ޓްރާންސްފޯމަރު ބަހައްޓާނެ އެވެ. މިއީ ރާއްޖޭގެ ތާރީހުގައި ވެސް ރާއްޖެ ގެނެސްފައިވާ އެންމެ ބޮޑެތި ޓްރާންސްފޯމަރުތަކެވެ. އަދި މި ޓްރާންސްފޯމަރުތައް އެބަހައްޓަން ހަދާފައިވާ ބެޑްތަކަށް ގެންދެވިފައިވަނީ ވެސް އެކަމަށް ހާއްސަކޮށްގެން ރާއްޖެ ގެނައި އުޅަނދުތަކެއްގައެވެ. މީގެ ކުރިން ރާއްޖޭގައި ގެންގުޅެމުން ދިޔައީ 1 ނޫނީ2އެމްވީއޭގެ ޓްރާންސްފޯމަރުތަކެވެ. ހުޅުމާލޭގައި ބެހެއްޓި 50 މެގަ ވޯލްޓުގެ ޕަވާ ޕްލާންޓްތަކުން ސަބްސްޓޭޝަންތަކާއި ގުޅާލުމުގެ މަސައްކަތް މި މަހުގެ 20 ވަނަ ދުވަހު ފަށަން ސްޓެލްކޯއިން އަންނަނީ ތައްޔާރީތައްވަމުންނެވެ. އެކަމަށްޓަކައި ހޮޅި ވަޅުލާފައިވާ އިރު، އެ ހޮޅިތަކުގެ ތެރެއިން 100 މެގަވޮޓްގެ ޕަވާރ ޓްރާންސްފާރ ކުރެވޭ ވަރުގެ ދެ ސާކިއުޓު ނުވަތަ ހަ ކޭބަލެއް އަޅާނެއެވެ. މި ކޭބަލްތައް ގުޅާލުމަށް ހާއްސަ އިކުއިޕްމެންޓްތަކެއް ގެންނަން ޖެހޭއިރު، އެ ކޭބަލް ތަކަކީ 400 ސްކޭއާ އެމްއެމްގެ ކޭބަލްތަކައެވެ. މި ކޭބަލްތަކަކީ ސްޓެލްކޯއިން މިހާތަނަށް ބޭނުން ކުރި ކޭބަލްތަކުގެ ތެރެއިން އެންމެ ފަލަ ކޭބަލްތަކެވެ. މީގެ އިތުރުން ހައިވޭ ހުރަސްކޮށް އަދި ބުރިޖް ހުރަސްކޮށް ކޭބަލް އަޅަން ޖެހޭ އިރު، ތާރަގަނޑު ކެނޑުމުގެ ބަދަލުގައި ސްޓެލްކޯއިން ވަނީ ބިމު އަޑިން ތޮރުފައިގެން އެކަން ކުރުމަށް ނިންމާފަ އެވެ. އެކަމަށް ހާއްސަ މެޝިނަރީތަކެއް ގެންނަން ނިންމާފައިވާއިރު، މި މަސައްކަތާއި އެކުވެސް ސްޓެލްކޯ ތާރީހުގެ ތެރެއަށް އެބަ ވަދެގެންދެއެވެ.\nދެވަނަ ފޭސް: ސްޓެލްކޯ ތާރީހުގެ ތެރެއަށް ވަދެ އެދާއިރާއިން ރާއްޖެ ކުރިޔަށް އަޅާނެ ބޮޑު ފިޔަވަޅެއް\nމާލެ ހުޅުމާލެ އަދި ހުޅުލޭ އެއް ވިއުގައަކުން ގުޅާލުމަށް ފަހު ސްޓެލްކޯއިން ދެން އަމާޒު ހިފާފައިވަނީ އެ ގްރިޑްގެ ދެވަނަ ފޭސްގެ ދަށުން މާލެ، ވިލިމާލެ، ތިލަފުށި އަދި ގުޅީފަޅުވެސް ހަމަ އެގްރިޑާއި ގުޅާލާށެވެ. އެގޮތުން އެ މަސައްކަތް ވެސް ސަރުކާރުން މިހާރު ފަށާފައިވާ ބުރިޖް ޕްރޮޖެކްޓާއެކު ފެށިގެންދާނެ ކަމަށް ސްޓެލްކޯއިން މައުލޫމާތުދެއެވެ. މީގެ އިތުރުން، މި ގްރިޑް މެދުވެރިކޮށް މާލެ ސަރަހައްދުގެ ޕްވަރ ސެކިއުރިޓީ ވަރުދަގަ ކުރުމަށްޓަކައި ފިފްތު ޕަވާރ ޕްރޮޖެކްޓްގެ ދަށުން ހުޅުމާލޭގައި އަޅާފައިވާ 50 މެގަވޮޓްގެ އިތުރު 50 މެގަވޮޓްގެ އިންޖީނުގެއެއް އެޅުމުގެ މަސައްކަތް ފަށާނެ އެވެ. މި މަސައްކަތް އަންނަ އަހަރު ފަށައިގަތުމަށް ނިންމާފައިވާ އިރު، ތިލަފުއްޓާއި، ގުޅީފަޅުގައިވެސް އިންޖީނުގެތަކެއް އެޅުމުގެ ވިސްނުން ސްޓެލްކޯއިން ގެންގުޅެ އެވެ.\nހުޅުމާލޭގައި ހުންނަ ސަބް ސްޓޭޝަންގައި ހަރުކޮށްފައިވާ ކެމެރާތަކުން ފެންނަ މަންޒަރުތަކެއް. ފޮޓޯ: ސްޓެލްކޯ\nކަރަންޓު ކެނޑުމުގެ ޗާންސް ކުޑަވެގެންދާނެ\nގްރޭޓާ މާލެ އިންޓަކަނެކްޝަން ގްރިޑާއެކު، ސްޓެލްކޯގެ ބައެއް ހިދުމަތްތައް ވެސް އަޕްޑޭޓްވެގެންދާނެ އެވެ. އެގޮތުން އެ ޕްރޮޖެކްޓާއެކު ސްޓެލްކޯއިން އަންނަނީ "އޮޓޯމޭޓިވް ޑިސްޓްރިބިއުޝަން ސްކާޑާ" ސިސްޓަމެއް ގާއިމް ކުރަމުންނެވެ. މި ސިސްޓަމުގެ ސަބަބުން މާލޭގެ ކޮންމެ ސަރަހައްދަކުން ކަރަންޓު ކެނޑުނު ކަމުގައިވިޔަސް މިހާރު ކަރަންޓް ދޭން އެނަގާ ވަގުތުކޮޅު ވަރަށް ބޮޑުތަން ކުޑަ ކުރެވިގެންދާނެ އެވެ. އެގޮތުން އެ ސިސްޓަމް މެދުވެރިކޮށް، ޓްރާންސްފޯމަރުތަކާއި ހަމަޔަށް ނުގޮސް، އޮފީހުގައި ތިބެގެން އެ ޓްރާންސްފޯމަރުތައް އެނަޖައިޒް ކޮށްލެވޭނެއެވެ.\nސްޓެލްކޯގެ މެނޭޖިން ޑިރެކްޓަރ ހަސަން މުޢުނީ ވިދާޅުވީ، ގްރޭޓާ މާލެ ސަރަހައްދު ކަރަންޓު ވިއުގާއަކުން ގުޅާލުމުން ސަބަބުން ކަރަންޓު ކަރަންޓު ކެނޑުމުގެ ފުރުސަތު ކުޑަވެގެންދާނެ އެވެ.\n''މި ޗާންސް ކުޑަވެގެން ދިޔުމަކީ އާއްމު ރައްޔިތުންނަށް އެ މީހުން މިހެން ތިބޭއިރުގައި މީގެ މުހިއްމުކަން އަސްލުގައި ނޭގިދާނެ. އެކަމަކު އަޅުގަނޑުމެންގެ އިންޖިނިއަރުން ރެއާ ދުވާލު މިކުރާ މަސައްކަތުގެ ސަބަބުން މިގޮތަށް މި ހިދުމަތް މެދުނުކެނޑި މި ދެވެނީ\n~ ަސްޓެލްކޯގެ މެނޭޖިން ޑިރެކްޓަރ - ހަސަން މުޢުނީ\nސްޓެލްކޯގެ މޭނެޖިން ޑިރެކްޓަރު މުޢުނީ އާއި އެ ކުންފުނީގެ މެނޭޖަރު އަބްދުލް މާލިކު: މަސައްކަތް ކުރިޔަށް ގެންދާ ގޮތް ބައްލަވާ ލައްވަނީ. ފޮޓޯ: ސްޓެލްކޯ\nޗައިނާގެ ޑޮންފެންގު ކުންފުންޏާއި ހަވާލުކޮށްގެން ހިންގާ މި މަޝްރޫއު އަކީ ސްޓެލްކޯއިން 44 މިލިއަން ޑޮލަރު ހަރަދުކޮށްގެން ހިންގާ މަޝްރޫއުއެކެވެ. މީގެ ކުރިން މި ޕްރޮޖެކްޓް ނިންމަން ކަނޑައަޅާފައި އޮތީ މި އަހަރުގެ ނޮވެމްބަރު މަހުއެވެ. ކޮވިޑް-19 ގެ ހާލަތާއި ގުޅިގެން ޕްރޮޖެކްޓް އަށް ކޮންމެވެސް ވަރެއްގެ މެދުކެނޑުމެއް އައުމާއި ގުޅިގެން ސްޓެލްކޯއިން މިހާރު އަމާޒު ހިފާފައިވަނީ އަންނަ އަހަރުގެ ކުރީކޮޅަށެވެ. މުޅި ޕްރޮޖެކްޓުގެ 70 އިންސައްތަ މަސައްކަތް ނިންމާލާފައިވާއިރު މިހާރު ބާކީ އޮތީ ކޭބަލް ވަޅުލުމުގެ މަސައްކަތާއި ކޮމިޝަން ކުރުމުގެ މަސައްކަތެވެ. ކޭބަލް ވަޅުލަން ދެ މަހެއްހާ ދުވަސް ނަގާނެއެވެ. މި މަސައްކަތަށް ބޭނުންވާ އިންޖިނިއަރުން ދިވެހި ސަރުކާރުގެ އެހީއާއެކު ޗާޓާރޑް ފްލައިޓެއްގައި ރާއްޖެ ގެނެސްފައިވާއިރު، އެމަސައްކަތަށް ބޭނުންވާ ސާމާނުވެސް ގެނެސްފައިވަނި ބަލްކް ވެސެލްއެއްގަ އެވެ. އަދި މި މަސައްކަތް އިތުރަށް ހަލުވި ކުރުމަށްޓަކައި އިތުރު އިންޖިނިއަރުން ބޭރުން ގެނައުމުގެ މަސައްކަތް މިހާރުވެސް ދަނީ ކުރެވެމުންނެވެ.


Maafaru airport September ga, Maavarulu airport mi aharu fahu kolhah nimeyne\nނ. މާފަރު އެއާޕޯޓުގެ ރަންވޭ--\nމާފަރު އެއާޕޯޓު ސެޕްޓެމްބަރުގައި ހުޅުވަނީ، މާވަރުލު އެއާޕޯޓު މިއަހަރު ފަހުކޮޅަށް ނިމޭނެ\nމިއަހަރުގެ ސެޕްޓެމްބަރު މަހުގެ ނިޔަލަށް މާފަރު އެއާޕޯޓު ހުޅުވޭނެ ކަމަށާއި މިއަހަރުގެ ފަހުކޮޅު ނުވަތަ އަންނަ އަހަރުގެ ކުރީކޮޅު މާވާރުލު އެއާޕޯޓުގެ މަސައްކަތް ނިމޭނެ ކަމަށް ޓްރާންސްޕޯޓް މިނިސްޓަރު އައިޝަތު ނަހުލާ މިއަދު ވިދާޅުވެއްޖެ އެވެ.\nރައްޔިތުންގެ މަޖިލީހަށް މިއަދު ހެނދުނު ހާޒިރުވެވަޑައިގެން މެމްބަރުން ކުރެއްވި ސުވާލުތަކަށް ޖަވާބުދެއްވަމުން ނަހުލާ ވިދާޅުވީ މާފަރު އެއާޕޯޓުގެ މަސައްކަތް އެއްކޮށް ނިމިފައިވާއިރު، "ބައެއް ކަންކަން ޗެކްލިސްޓުގައި ހިމެނޭތީ" އެކަންކަން ކުރަމުންދާ ކަމަށެވެ.\nއެކަމަކު އަންނަ ސެޕްޓެމްބަރު މަހުގެ ނިޔަލަށް އެ އެއާޕޯޓު ހުޅުވޭނެ ކަމަށް ވިދާޅުވި އެވެ.\nއޭގެ އިތުރުން މާވަރުލު އެއާޕޯޓުގެ މަސައްކަތް ވެސް ވަރަށް ހަލުވި ސްޕީޑުގައި ކުރިއަށްދާ ކަމަށާއި، ސަރުކާރުގެ އެންމެ ބޮޑު ޓާގެޓަކީ މިއަހަރު ނިމުމުގެ ކުރިން އެތަނުގެ މަސައްކަތް ނިންމާލުން ކަމުގައި މިނިސްޓަރު ވިދާޅުވި އެވެ.\n"މިހާރު މަސައްކަތް ކުރަމުންދާ ހުރިހާ އެއާޕޯޓެއް ވެސް ނިނެމޭތޯ، އަންނަ އަހަރުގެ ފެށުމަށް (މާވަރުލު އެއާޕޯޓް) ނިންމޭނެ،" ނަހުލާ ވިދާޅުވި އެވެ.\nނ. އަތޮޅުގައި ތަރައްގީ ކުރަމުންދާ މާފަރު އެއާޕޯޓުގެ މަސައްކަތް ނުނިމިގެން މިއަހަރުގެ މާޗް މަހުގެ ތެރޭގައި ވަނީ އެތަނުގެ މަސައްކަތުގެ މުއްދަތު އިތުރުކޮށްފަ އެވެ. ކުރީގެ ރައީސް އަބްދުﷲ ޔާމީންގެ ސަރުކާރުގައި މާފަރުގައި އިންޓަނޭޝަނަލް އެއާޕޯޓެއް ހެދުމަށް ސިންގަޕޫރުގެ ޓަފް ކުންފުންޏާ ހަވާލު ކުރީ ޑިސެމްބަރު 24، 2017 ގަ އެވެ.\nއެތަނުގެ މަސައްކަތް ނިންމަން އެއްބަސްވީ އޯގަސްޓް 2018 އަށެވެ. އެކަމަކު ވެރިކަން ބަދަލުވިއިރު އެތަނުގެ ބޮޑު މަސައްކަތް އޮތީ ނުނިމި އެވެ.\nގދ. އަތޮޅު މާވަރުލުގައި އެއާޕޯޓު ހަދަން މޯލްޑިވްސް ޓްރާންސްޕޯޓް އެންޑް ކޮންޓްރެކްޓިން ކޮމްޕެނީ (އެމްޓީސީސީ) އާ ހަވާލުކުރީ މިދިޔަ އަހަރުގެ މާޗް މަހުގެ ތެރޭގަ އެވެ.\nނ. އަތޮޅު ޓްރާންސްޕޯޓް މިނިސްޓްރީ މަޖިލިސް އެއާޕޯޓް ގދ އަތޮޅު\nރައީސުންނާ ވަޒީރުންނާއި އަޒީޒުން މިއަހަރު ފަހުކޮޅު ނުވަތަ އަންނަ އަހަރު ކުރީކޮޅު މިހެން ކިޔުން ހުއްޓާލަންނޖެހޭ ބުނަންވީ މީލާދީ ސަނަތުން 2020 ޖެނުއަރީ 28 ވާ އަންގާރަ ދުވަހު ހެނދުނު 07:00 ގައި އެއަރޕޯރޓް ހުޅުވާނެ ކަމަށް މިގައުމުގަ ވާރުދައްކަން ޖެހޭ ގަޑިޔާ ޖޫރިމަނާ ޢަދަދު ހުރީ ވަގުތާ ދުވަސް ކަނޑައެޅި އިޢުލާނު ކުރެވިފަ އެއަި ރައްޔިތުން އަދާކުރަން ޖެހޭ ބައި ވީމަ ވެރިމީހާ ޙަވާލުވާ ކަންތައް ދުވަސްކަނޑާއަޅާ ބުނަން ނޭނގިގެން މި އުޅެނީ


LIVE: Covid-19: Raajje In Fassivaa Meehunge Adhadhu Bodah Ithurunuve, Hinhamajehumeh - Vaguthu\nކޮވިޑް-19: ރާއްޖެ އިން ފައްސިވާ މީހުންގެ އަދަދު ބޮޑަށް އިތުރުނުވެ، ހިތްހަމަޖެހުމެއް\nކޮވިޑް-19 ފެތުރެމުންދާ ގައުމުތަކުގައި މާސްކް އެޅުމާއި ގުޅޭ ގޮތުން ދުނިޔޭގެ ސިއްހަތު ޖަމިއްޔާ ޑަބްލިއުއެޗްއޯ އިން ނެރެފައިވާ ގައިޑްލައިނަށް ބަދަލުގެނެސް، ބަލި ފެތުރެމުންދާ ގައުމުތަކުގައި އާއްމު ތަންތަނުގައި މާސްކް އަޅަން ޖެހޭނެ ކަމަށް ކަނޑައަޅައި ގައިޑްލައިން އިސްލާހް ކޮށްފި.\nBREAKING NEWS: Aanmu Thanthanugai Mask Alhan Jehey - WHO https://t.co/b6WeDN5Uc8\nCOVID-19 Ge Baaru Dhah Vaa Kamuge Hehkeh Neiy - WHOhttps://t.co/TfqcJFLvbE\nމެކްސިކޯއިން ކޮވިޑް-19 ޖެހިގެން އިތުރު 816 މީހަކު މަރުވެއްޖެ.\nBREAKING| Covid-19: Mexico In Ithuru 816 Meehaku Maruvejjehttps://t.co/aEr5UppIaw\nކޮވިޑް-19 ޖެހޭ ފިރިހެނުންގެ ތެރެއިން ބޯ ތަލަކޮށް ތިބޭ މީހުންނަށް، އެ ބަލީގެ ނުރައްކާ ބޮޑުވެ މަރުވުވުމުގެ ފުރުސަތު ބޮޑު ކަމަށް ސައިންސްވެރިން ބުނެފި.\nBoa Thala Firihenunnah Covid-19 Ge Nurakkaa Maa Bodu!https://t.co/T65YLZEFZX\nCovid-19: Bappa Ah Enmme Fahuge Alvadhaau Kiyan Libunee3Minutehttps://t.co/bjKLPwTNNR\nވެލާ ރިސޯޓުގެ ފަރާތުން އައްޑޫ އިމަޖެންސީ އޮޕަރޭޝަންސް ސެންޓަރު (އޭއޯސީ) އަށް ސިއްހީ ބައެއް ސާމާނު ހަދިޔާކޮށްފި.\nVelaa Resort In Addu Ah Sih'hee Saamaanu Hadhiyaa Koffi https://t.co/6XBZrQAo73\nރާއްޖޭގައި ކޮވިޑް-19 ޖެހިފައި ތިބޭ މީހުންނަށް ފަރުވާ ދިނުމަށް ހުޅުމާލޭގައި ހަދާފައިވާ މެޑިކަލް ފެސިލިޓީ އަށް ބޭނުންވާ ސާމާނުތައް އިންސްޓޯލްކޮށް ނިމިފައިވާ ކަމަށް ސްޓޭޓް ޓްރޭޑިން އޯގަނައިޒޭޝަން (އެސްޓީއޯ) އިން އިއްޔެ ވިދާޅުވެއްޖެ.\nHulhumale Covid Village Ga Aalaiythah Bahahtaifi https://t.co/PkaeEwkYNk\nލޭގެ ގްރޫޕް "އޭ" ގެ މީހުންނަށް ކޮވިޑް-19 ޖެހިގެން ނުރައްކާ ބޮޑުވެދާނެ ކަމަށް އަލަށް ހެދި ދިރާސާއަކުން ދައްކައިފި.\nLey Ge Group "A" Ge Meehunah Inzaareh: Covid-19 Ge Nurakka Bodu Vedhaane! https://t.co/EqXzNz7Rs1\nކޮވިޑް-19 ޖެހޭ މީހުންގެ ތެރެއިން ލޭގެ ޕްރެޝަރު މަތި މީހުން މަރުވުން ގާތް ކަމަށް އަލަށް ހޯދި ދިރާސާއަކުން ދައްކައިފި.\nLeyge Pressure Mathi Meehun Covid-19 Ga Maruvun Gaaiy: Dhiraasaa https://t.co/eqiOSqtgHX\nކޮވިޑް-19 އާއި ގުޅިގެން އާ އާއްމު ހާލަތަށް ހުޅުވާލާ އިރު ފުލުހުންނަށް ގޮންޖެހުންތައް ގިނަކަމަށާއި ނަމަވެސް އެ ހާލަތަށް ފުލުހުން ވަނީ ވަރަށް ރަނގަޅަށް ތައްޔާރުވެފައި ކަމަށް ހޯމް މިނިސްޓަރ އައްޝައިމް އިމްރާން އަބްދުﷲ ވިދާޅުވެއްޖެ.\nAlun Hulhuvaalaairu Fuluhunnah Gonjehunthah Gina: Imran https://t.co/qWRAILHiVS\nކޮވިޑް-19 އަށް އިނގިރޭސިވިލާތުގެ އޮކްސްފޯޑް ޔުނިވަސިޓީން އުފައްދާ ވެކްސިން ކާމިޔާބު ވެއްޖެނަމަ އެވެކްސިންގެ ދެބިލިއަން ޑޯސް އުފައްދާނެ ކަމަށާއި، އަންނަ ސެޕްޓެމްބަރ މަހު މެދުފަންތީގެ ގައުމުތަކަށް ވެސް ވެކްސިން ލިބެން ފަށާނެ ކަމަށް ވެކްސިން ސަޕްލައި ކުރުމުގެ މަސައްކަތާއި ހަވާލުވެފައިވާ ބޭސްއުފައްދާ ކުންފުނި "އަސްޓްރާޒެނެކާ" އިން ބުނެފި.\nCovid-19: September Mahu2Billion Dose Ge Vaccine Liben Fashaane https://t.co/eHltIbz0IQ\nކޮވިޑް-19 ގެ ސަބަބުން ފަތުރުވެރިކަމަށް ދިމާވެފައިވާ ހާލަތުގެ ސަބަބުން ރާއްޖޭގެ ފަތުރުވެރިކަމުގެ ދާއިރާގައި މަސައްކަތް ކުރާ މީހުންގެ ތެރެއިން މިހާރު ވަޒީފާ ނުގެއްލި ތިބި ގިނަ މީހުންގެ ވަޒީފާ ވެސް ޖޫން މަހުގެ ނިޔަލަށް ގެއްލޭނެ ކަމަށް އިކޮނަމިކް މިނިސްޓްރީ އާއި ޔޫއެންޑީޕީ ގުޅިގެން ތައްޔާރު ކުރި ރިޕޯޓެއްގައި ބުނެފި.\nCovid-19: Raajjey Gai June Mahuge Niyalah Ithuru Vazeefa Thah Gehleyne - Report https://t.co/REW9Royg4F\nކޮވިޑް-19 ފެތުރެމުންދާ މިންވަރު ފާއިތުވި ހަފްތާއެއްހާ ދުވަހުގެ ތެރޭގައި އިތުރަށް އަވަސް، ފައްސިވާ މީހުންގެ އަދަދު ރެކޯޑް މިންވަރަކަށް އިތުރު ވެއްޖެ.\nCovid-19: Bali Fethurun Avasve, Record Adhadhakah Meehun Fassi Vejje https://t.co/Gy9K0xruZz\nކޮވިޑް-19 ޖެހިގެން އެމެރިކާ އިން އިއްޔެ ވެސް އިތުރު 1031 މީހަކު މަރުވެއްޖެ.\nCovid-19: America In Ithuru 1031 Meehaku Maruvejje https://t.co/EBG6RGTVNl\nBREAKING | Covid-19: Brazil In Ithuru 31000 Meehaku Fassive Ithuru 1492 Maru, Miee Mihaathanah Emme Ginahttps://t.co/5k9s7RiSv0\nދެކުނު އެފްރިކާ އިން އިތުރު 3267 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 56 މީހަކު މަރުވެއްޖެ. އެޤައުމުން މިހާތަނަށް ޖުމްލަ 40792 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 848 މީހަކު ވަނީ މަރުވެފައި.\nސްވިޑެން އިން އިތުރު 1080 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 20 މީހަކު މަރުވެއްޖެ. އެޤައުމުން މިހާތަނަށް ޖުމްލަ 41883 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 4562 މީހަކު ވަނީ މަރުވެފައި.\nބެލަރުސް އިން އިތުރު 865 މީހަކު ކޮވިޑް-19 އަށް ފައްސިވެ، މި ބަލީގައި އިތުރު5މީހަކު މަރުވެއްޖެ. އެޤައުމުން މިހާތަނަށް ޖުމްލަ 45981 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 253 މީހަކު ވަނީ މަރުވެފައި.\nނެދަލޭންޑްސް އިން އިތުރު 209 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 13 މީހަކު މަރުވެއްޖެ. އެޤައުމުން މިހާތަނަށް ޖުމްލަ 46942 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 5990 މީހަކު ވަނީ މަރުވެފައި.\nގަތަރުން އިތުރު 1581 މީހަކު ކޮވިޑް-19 އަށް ފައްސިވެއްޖެ. އެޤައުމުން މިހާތަނަށް ޖުމްލަ 63741 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 45 މީހަކު ވަނީ މަރުވެފައި.\nބެލްޖިއަމް އިން އިތުރު 82 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 26 މީހަކު މަރުވެއްޖެ. އެޤައުމުން މިހާތަނަށް ޖުމްލަ 58767 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 9548 މީހަކު ވަނީ މަރުވެފައި.\nކެނެޑާއިން އިތުރު 615 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 138 މީހަކު މަރުވެއްޖެ. އެޤައުމުން މިހާތަނަށް ޖުމްލަ 93700 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 7636 މީހަކު ވަނީ މަރުވެފައި.\nފްރާންސުން އިތުރު 767 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 44 މީހަކު މަރުވެއްޖެ. އެޤައުމުން މިހާތަނަށް ޖުމްލަ 152444 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 29065 މީހަކު ވަނީ މަރުވެފައި.\nތުރުކީން އިތުރު 988 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 21 މީހަކު މަރުވެއްޖެ. އެޤައުމުން މިހާތަނަށް ޖުމްލަ 167410 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 4630 މީހަކު ވަނީ މަރުވެފައި.\nޕެރޫ އިން އިތުރު 4284 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 137 މީހަކު މަރުވެއްޖެ. އެޤައުމުން މިހާތަނަށް ޖުމްލަ 183198 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 5031 މީހަކު ވަނީ މަރުވެފައި.\nޖަރުމަންވިލާތުން އިތުރު 498 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 37 މީހަކު މަރުވެއްޖެ. އެޤައުމުން މިހާތަނަށް ޖުމްލަ 184923 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 8736 މީހަކު ވަނީ މަރުވެފައި.\nއިޓަލީން އިތުރު 177 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 88 މީހަކު މަރުވެއްޖެ. އެޤައުމުން މިހާތަނަށް ޖުމްލަ 234013 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 33689 މީހަކު ވަނީ މަރުވެފައި.\nއިނގިރޭސިވިލާތުން އިތުރު 1805 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 176 މީހަކު މަރުވެއްޖެ. އެޤައުމުން މިހާތަނަށް ޖުމްލަ 281661 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 39904 މީހަކު ވަނީ މަރުވެފައި.\nސްޕެއިން އިން އިތުރު 334 މީހަކު ކޮވިޑް-19 އަށް ފައްސިވެ، މި ބަލީގައި އިތުރު5މީހަކު މަރުވެއްޖެ. އެޤައުމުން މިހާތަނަށް ޖުމްލަ 287740 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 27133 މީހަކު ވަނީ މަރުވެފައި.\nބްރެޒިލް އިން އިތުރު 11132 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 491 މީހަކު މަރުވެއްޖެ. އެޤައުމުން މިހާތަނަށް ޖުމްލަ 595112 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 33038 މީހަކު ވަނީ މަރުވެފައި.\nއެމެރިކާއިން އިތުރު 1739 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 871 މީހަކު މަރުވެއްޖެ. އެޤައުމުން މިހާތަނަށް ޖުމްލަ 1919177 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 110013 މީހަކު ވަނީ މަރުވެފައި.\nBREAKING | Covid-19: Bali Jehunu Meehun Ge Adhadhu 6.6 Million Ahhttps://t.co/2MeaqCOXAa\nBREAKING | Covid-19: India In Iyye Bali Jehunu Meehunnaai Maruvi Meehun Ge Adhadhu Record Akahhttps://t.co/oTxhj14IO4\nކޮވިޑް-19 އަށް ރާއްޖެ އިން ފައްސިވާ މީހުންގެ އަދަދު އަންގާރަ އަދި ބުދަ ދުވަހު މަދުވުމަށް ފަހު މިއަދު ކޮންމެވެސް ވަރަކަށް އިތުވި ނަމަވެސް، ފާއިތުވި ދޮޅު މަސް ދުވަހު ކޮވިޑް-19 އަށް ކޮންމެ ދުވަހަކު ފައްސިވަމުން އައި މީހުންގެ އަދަދަށް ބަލާއިރު، މިހާރު ކޮންމެވެސް ވަރެއްގެ ހިތްހަމަޖެހުމެއް ލިބެއެވެ.\nމިއަދު ރާއްޖެ އިން 22 މީހަކު ކޮވިޑް-19 އަށް ފައްސިވެފައި ވާއިރު ފާއިތުވި ދެދުވަސް ފިޔަވައި ފާއިތުވި ދެހަފްތާ ދުވަސް ތެރެގައި ރާއްޖެ އިން އެންމެ މަދުން މީހުން ފައްސިވީ މިއަދު އެވެ.\nނަމަވެސް އަދިވެސް ކޮވިޑް-19 ނުރައްކާ ކުޑައެއް ނުވެއެވެ. މިއީ ބަލީގެ އަލާމާތްތައް ފެންނަން ނެތް މީހުންގެ ކިބައިން ވެސް އެހެން މީހުންނަށް ޖެހޭ ބައްޔެކެވެ. އެހެންކަމުން ރައްކާތެރި ކަމުގެ ފިޔަވަޅުތަކަށް އިހުމާލު ވެއްޖެނަމަ އަނެއްކާވެސް ކުއްލިއަކަށް ބަލި ފެތުރިގެން ދިއުމުގެ ބިރު ވަރަށް ބޮޑެވެ. ދުނިޔޭގެ އެހެން ގައުމުތަކުން ފެނުނު މަންޒަރުތަކަށް ބަލާއިރު ވެސް ފުރަބަންދަށް ލުއިތައް ދިނުމާއި އެކު ބަލި ޖެހޭ މީހުންގެ އަދަދު އިތުރުވެގެން ދާކަން ފާހަގަ ކުރެވެއެވެ.\nދުނިޔޭގެ ހާލަތައް ބަލާއިރު ކޮވިޑް-19 އަށް ފައްސިވާ މީހުންގެ ޖުމްލަ އަދަދު މަދުވަމުންނެއް ނުދެއެވެ. މިއަދު މިހާތަނަށް 84,609 މީހަކު ކޮވިޑް-19 އަށް ފައްސިވެ 3,666 މީހަކު ވަނީ މަރުވެފައެވެ.\nޖޫން 5, 2020 00:49\nޓެސްޓް ނުހަދަންޏާ ޕޮޒެޓިވް އެއް ނުވާނެ އެއްނު. މެޝިން ހުރީ ހަލާކުވެފަ. ހުރިހާ ދިވެހިން މެޝިން އުފައްދަންފަށަންވީ. މިހާރު ވާވަރަށް ބަނބުކެޔޮ އިންދިއްޖެ.


Face Book adhi Instagram ga Like dheni Kaaku kan nen’gey goiy mihaaru hedheyne | Atoll News\nފޭސްބުކް އަދި އިންސްޓަގްރާމުގައި ލައިކްދެނީ ކާކުކަން ނޭނގޭގޮތް މިހާރު ހެދޭނެ\nޝާއިޢުކުރީ: މުޙައްމަދު އަފްރާޙް ޖޫން 2, 2021, 08:57\nފޭސްބުކް އަދި އިންސްޓަގްރާމުގައި ލައިކްދެނީ ކާކުކަން ނޭނގޭގޮތް ހެދުމުގެ އިޚްތިޔާރު ދީފި އެވެ.\nފޭސްބުކް އިން ބުނެފައިވަނީ އެމީހެއްގެ އަމިއްލަ ޕޯސްޓުތަކަށާއި އެހެން މީހުންގެ ޕޯސްޓުތަކުގެވެސް ލައިކްސްގައި އެމީހަކު އެނގެން ބޭނުން ނުވާ ނަމަ އެކަން ފޮރުވާލެވޭނެ ކަމަށެވެ.\nއިންސްޓަގުރާމުގައި ލައިކް ފޮރުވޭ ގޮތަށް ޓެސްޓުކުރަމުން އަންނަތާ ދުވަސްކޮޅެއް ވެއްޖެ ކަމަށާއި ލައިކް ކައުންޓު ފޮރުވައިގެން މީހުން ދެކޭ ގޮތް ވަރަށް ރަނގަޅަށް ބަލާފައިވާ ކަމަށް ވެސް ފޭސްބުކް އިން ބުންޏެވެ.\nއެގޮތުން ގިނަ މީހުންނަށް ލައިކް ދޭ އަދަދު ނުފެންނާތީ މާ ފަސޭހަ ކަމަށް ގިނަ މީހުން ބުނެފައިވާ އިރު، އިޚްތިޔާރަށް މިކަން ދޫކޮށްލީ ސޯޝަލް މީޑިއާގައި ޓްރެންޑު ވާ ކަންކަން ބަލައި ހޯދުމަށް ލައިކުގެ އަދަދު ފެންނަން ނެތުމުން އުނދަގޫވާކަމަށް ބައެއް މީހުން ފާހަގަކޮށްފައިވާތީ ކަމަށް ވެސް ފޭސްބުކް ގައި ބުނެފައި ވެއެވެ.\nއެގޮތުން މިހާރުވެސް ޕޯސްޓުތަކާއި މެސެޖުތައް އަދި ނިއުސްފީޑުތައް ފިލްޓަރ ކުރުމުގެ އިޚްތިޔާރާއި ކޮންޓްރޯލް ދިނުމުގެ ގޮތުން ފީޑް ފިލްޓަރ ބާރ، ފޭވަރިޓް ފީޑުތައް އަދި ކޮމެންޓުކުރުމުގެ އިޚްތިޔާރު އެމީހަކު ބޭނުންވާ މީހުންނަށް އެކަނި ދެވޭނެ ފީޗަރތައް ވެސް ހިމަނާފައިވާ ކަމުގައި އެފަރާތުން ވަނީ ބުނެފައެވެ.\nއިންސްޓަގުރާމުން ބުނެފައިވަނީ މީގެ ސަބަބުން ލައިކު ލިބޭނެ އަދި ނުލިބޭނެ އަދަދާއި ދޭތެރޭ ނުވިސްނައި ފޮޓޯ އަދި ވީޑިއޯ ހިއްސާކުރުމަށް އެމީހަކަށް ސަމާލުކަން ދެވޭނެ ކަމަށެވެ. އަދި ޕޯސްޓެއް ޝެއަރ ކުރުމުގެ ކުރިން ”ހައިޑް ލައިކް ކައުންޓްސް” ޚިޔާރު ކުރެވޭނެ ކަމަށާއި ސެޓިންގްއިން އޮން އޯފް ބޭނުން ކޮންމެ އިރެއްގައި ޚިޔާރުކުރުމުގެ އިޚްތިޔާރު މިހާރުލިބޭނ ެއެވެ.\n2 ޚިޔާލުތައް ގައި "ފޭސްބުކް އަދި އިންސްޓަގްރާމުގައި ލައިކްދެނީ ކާކުކަން ނޭނގޭގޮތް މިހާރު ހެދޭނެ"\nފާތުން | ޖޫން 2, 2021 at 13:02 |\nކުރާކަންކަން ފެންނަގޮތަށްހުންނައިރުކުރަމުންދާ ދީނާޚިލާފްކަންކަންހާދަގިނައޭ ދެންފޮރުވިގެންކުރެވޭއިރު ކުރާދީނާޚިލާފްކަންކަންހައްދުފަހަނައަޅާދާނެކަންޔަގީން މާތްﷲދެންފޮނުއްވަވާނީކޮންފަދަބޮޑުމުޞީބާތެއްކަމެއްވެސްނޭންގެ ހެޔޮގޮތުގަބޭނުންކުރާމީހުންނަށްވުރެގިނައީނަހަމަގޮތުގަބޭނުންކުރާމީހުން އަޅުގަނޑުގެއެދުމަކީމިފަދަމީހުންދެނެގަނެވޭނެނިޒާމެއްގާއިމުކުރެވި އެފަދަމީހުންބްލޮކޮށްލެވޭނެގޮތެއްހެއްދެވުން ޝުކުރިއްޔާ\nކަނބުލޮ | ޖޫން 2, 2021 at 13:13 |


Ranveeru ah "Baiju bawra"ah thaareehu dheyn dhathivehje\nރަންވީރު އަށް "ބައިޖޫ ބަންވްރާ"އަށް ތާރީހު ދޭން ދަތިވެއްޖެ\nސަންޖޭ ލީލާ ބާންސާލީ އަލަށް އުފައްދަން އުޅޭ "ބައިޖޫ ބަންވުރާ"ގެ ބަތަލަކަށް ހަމަޖައްސަން އޭނާ ބޭނުންވަނީ ރަންވީރު ސިންގް ކަމަށް އިންޑިޔާގެ ނޫސްތަކުން ވަނީ ތަންކޮޅެއް ކުރިން ރިޕޯޓްކޮށްފަ އެވެ.\nއާލިއާ ބަޓް ލީޑް ރޯލަށް ލައިގެން މިހާރު ޝޫޓްކުރަމުންދާ "ގަންގުބާއީ ކަތިއާވަޅީ" ނިމުމުން ބާންސާލީ ފަށަން ހަމަޖައްސާފައިވާ މި ފިލްމު ރަންވީރު ކުޅެން ބޭނުންވި ނަމަވެސް އޭނާއަށް ފިލްމަށް ތާރީހުތައް ދޭން އުނދަގޫވެގެން އުޅޭކަމުގެ ހަބަރުތަކެއް މިހާރު ދަނީ ފެތުރެމުންނެވެ.\nވަރަށް ކުރީގައި ބާރަތު ބޫޝަން އާއި މީނާ ކުމާރީ ކުޅުނު ބައިޖޫ ބާންވްރާގެ ރިމޭކްގައި ބާރަތުގެ ރޯލަށް ރަންވީރު ހަމަޖައްސަން ބާންސާލީ ބޭނުންވާއިރު މީނާ ކުމާރީގެ ރޯލު ދޭން ގަސްތުކޮށްފައިވަނީ އާލިއާ އަށެވެ. ނަމަވެސް ރަންވީރު ވަރަށް މަސައްކަތް ކޮށްގެން ވެސް ބާންސާލީ ބޭނުންވާ ދުވަސްތައް ދެވޭގޮތް ނުވާ ކަމަށް ވެއެވެ. އެއީ ކަރަން ޖޯހަރްގެ "ތަޚުތު" އަށް ވަރަށް ގިނަ ދުވަސްތަކެއް ހުސްކުރަން ޖެހޭތީ އެވެ.\nނަމަވެސް މިހާރު ކޮރޯނާވައިރަހުގެ ސަބަބުން ފިލްމު އިންޑަސްޓްރީ މުޅީން ހުއްޓިފައި އަލުން ފެށޭއިރު ހުރިހާ އެކްޓަރުންނަށް ވެސް ވަރަށް ގިނަ ގުނަ މައްސަލަތަކާ ދިމާވާނެ އެވެ. މިފަދަ ވަގުތެއްގައި ރަންވީރު އަށް ވެސް އަލުން ތާރީހުތައް ހަމަޖައްސާއިރު ބާންސާލީ އަށް ތާރީހުތައް ދެވުމަކީ ވެސް ވެދާނެ ކަމެކެވެ.\nރަންވީރުގެ ދެ ފިލްމެއް މި އަހަރު ތެރޭ ރިލީޒްކުރުމަށް ދަނީ ތައްޔާރު ވަމުންނެވެ. އެއީ "83" އާއި "ޖަޔޭޝްބާއީ ޖޯރްދާރް" އެވެ.


Covid-19: Sih'hee Fannuverin Masaihkathah Nikuthumah Govaalaifi - Vaguthu\nކޮވިޑް-19: ސިއްހީ ފަންނުވެރިން މަސައްކަތަށް ނިކުތުމަށް ގޮވާލައިފި\nހެލްތު މިނިސްޓްރު އަބްދުﷲ އަމީން. --- ވަގުތު އިމޭޖަސް: އިބްރާހިމް ޝާބިލް\nމިހާރު ރާއްޖެއިން ފެނފައިވާ ނުރައްކާތެރި ވައިރަސް ކޮވިޑް-19އާ ގުޅިގެން ވަޒީފާ އޮތަސް ނެތަސް ސިއްހީ މާހިރުން ވަޒީފާ އަށް ނިކުތުމަށް ހެލްތު މިނިސްޓަރު އަބްދުﷲ އަމީން ގޮވާލައިފިއެވެ.\nމިއަދު ބޭއްވި ނޫސްވެރިންގެ ބައްދަލުވުމެއްގައި ވާހަކަ ދައްކަވަމުން މިނިސްޓަރ އަމީން ވިދާޅުވީ، މި ވައިރަސް ހުއްޓުވުމަށް ކުރެވޭނެ އެންމެ ބޮޑު މަސައްކަތަކީ މި ބަލި ފެތުރުން ލަސްކުރުން ކަަމަށެވެ. އަދި އެކަމަށް ރާއްޖޭގެ ހުރިހާ މުއައްސަސާތަކަކުން ވެސް މަސައްކަތް ކުރަމުން ދާކަމަށް މިނިސްޓަރ ވަނީ ވިދާޅުވެފައެވެ. އެހެން ކަމުން ސިއްހީ ދާއިރާގެ ކަންކަން ކުރުމަށް ހަވާލުވެ ހުރި ފަރާތެއްގެ މަސްއޫލިއްޔަތުން މިހާރު ވަޒީފާގައި ތިއްބެވި މިދާއިރާގެ މީހުންގެ ތެރެއިން ޗުއްޓީގައި ތިއްބަވާ ފަރާތްތަކާއި، ވަޒީފާއިން ވަކިވެފައި ތިބޭ މީހުންވެސް ސިއްހީ މަސައްކަތްތަކަށް އެހީވުމަށް ނިކުތުމަށް މިނިސްޓަރ ވަނީ ގޮވާލައްވާފައެވެ.\n"އަޅުގަނޑު ސިއްހީ ހިދުމަތުގައި މަސްއޫލުތަކާއި ހަވާލުވެގެން ހުރި މީހެއްގެ ހައިސިއްޔަތުން އަޅުގަނޑުމެން ސިއްހީ ދާއިރާގެ ހުރިހާ ބޭފުޅުން، ވަޒީފާގައި ހުރި ބޭފުޅަކަށް ވަޒީފާގައި ނެތް ބޭފުޅަކަށް ނުވަތަ ޗުއްޓީގައި ހުރި ބޭފުޅަކަށް ނުބައްލަވައި މި ހިދުމަތަށް ނިކުމެވަޑައިގަތުމަށް ގޮވާލަން" މިނިސްޓަރ އަމީން ވިދާޅުވިއެވެ.\nމިނިސްޓަރ ވިދާޅުވީ މި ބަލިން ރައްކާތެރިވުމަށް އެޅިދާނެ ފިޔަވަޅުތަކުތެ ތެރެއިން ބޭނުންވާ ވަސީލަތްތައް ހޯދުމުގެ މަސައްކަތް ހުރިހާ މުއައްސަސާއެއް ގުޅިގެން މިހާރު ކުރަމުން ދާކަމަށެވެ.\nއެގޮތުން އައިސޮލޭޝަން ފެސިޓީސްތަކާއި ކަރަންޓީން ފެސިލިޓީތަކުގެ އިތުރުން ފަރުވާދޭ މަރުކަޒުތައް އިތުރު ކުރުމަށް ކުރަން ޖެހޭ މަސައްކަތްތަށް ވަރަށް ފުރިހަމަ އަށް ކުރެވެމުން ދާކަމަށް މިނިސްޓަރ އަމީންގެ ވާހަކައިގައި ވަނީ ފާހަގަކުރައްވާފައެވެ.\nމީގެ އިތުރުން މިނިސްޓަރ އަމީންގެ ވާހަކައިގައި ވަނީ މިވަގުތު އެއްވެސް އެއްވުމެއް ބޭއްވުން ރަނގަޅު ނޫން ކަމަށާއި މިހާރުން ފެށިގެން ތަފާތު ޕާޓީތައް ބޭއްވުުންވެސް ވަގުތީ ގޮތުން މަޑުޖައްސާލުމަށް ގޮވާލާފައެވެ.\nމާޗް 15, 2020 17:22\nނިކުންނަން ބޭނުންވާ މީހުން ކިހިނެތްތަ ހަދަންވީ؟؟ ހަމަ އެހެން ގޮވާލިއަކަސް ކަމަކު ނުދާނެ ހަދަންވީ ގޮތެއްވެސް ބުނީމަ މިހާރު އެކިއެކި ސަބަބުތަކާ ހެދި ވަޒީފާއަށް ނުދާ މީހުންނަށްވެސް ވޮލަންޓިއަރ ކުރަން އިނގޭނީ.\nޞިއްޙީ އެހީތެރިންނެއް ނޫން އެހެން ބަޔަކު މަސައްކަތަށް ނެރުނަސް ރާއްޖޭގެ ޕޯޓުތަކަށް ބޭރު ގައުމުތަކުން މީހުންނަށް ވަދެވޭހާ ހިނދަކު ސަލާމަތެއް ނެތްކަން މިއަދު ހިނގި ހާދިސާއިން ކަށަވަރުވޭ. ދުއާ އަކީ އަހަރެމެން އެންމެން މިކަމުން ސަލާމަތްވުން.


SunOnline: Raees Office ge is siyaasee beyfulhunge musaarai ge gothugai mahaku 1.7 million\nރައީސް އޮފީހުގެ އިސް ސިޔާސީ ބޭފުޅުންނަށް މުސާރައިގެ ގޮތުގައި މަހަކު 1.7 މިލިއަން\nނަޖާހު މަސްއޫދު 19 Oct 2020, 15:53\nކައުންސިލަރުންގެ މަހާސިންތާ، "ވިޔަވަތި ރާއްޖެ"ގައި ރައީސް އިބްރާހިމް މުހައްމަދު ސޯލިހު -- ސަން ފޮޓޯ/ މުހައްމަދު މުޒައްޔިން ނާޒިމް\nރައީސް އޮފީހުގެ ސިޔާސީ އިސް މަގާމުތަކުގައި ތިއްބަވާ ބޭފުޅުންނަށް މުސާރަ އާއި އިނާޔަތްތަކުގައި ގޮތުގައި މަހެއްގެ މައްޗަށް 1.68 މިލިއަން ރުފިޔާ ހަރަދު ކުރާކަން ހާމަކޮށްފި އެވެ.\nމައުލޫމާތު ހޯދައި ލިބިގަތުމުގެ ހައްގުގެ ބޭނުންކޮށް ސިޔާސީ މަގާމުތަކުގައި ތިއްބަވާ ބޭފުޅުންގެ މުސާރައާއި އިނާޔަތުގެ މައުލޫމާތު އާންމު ކުރާ އާންމު ފަރުދެއް ކަމަށްވާ އައިމަން ލަތީފުގެ އެދުމުގެ މަތިން ރައީސް އޮފީހުން ވަނީ އެ އޮފީހުގެ ސިޔާސީ މުވައްޒަފުންގެ މުސާރަ ހާމަކޮށްފަ އެވެ. އަދި އައިމަން ވަނީ އެ މައުލޫމާތު އާންމުކޮށްފަ އެވެ.\nއޭނާ އާންމު ކުރި މައުލޫމާތުގައިވާ ގޮތުން، ރައީސް އާއި ނައިބު ރައީސް، ރައީސް އޮފީހުގެ މިނިސްޓަރު ފެންވަރުގެ ބޭފުޅުން، ސްޓޭޓް މިނިސްޓަރު ފެންވަރުގެ ބޭފުޅުން، އަދި ޑިޕިއުޓީ މިނިސްޓަރު ފެންވަރުގެ ބޭފުޅުންގެ މުސާރައަށް މަހެއްގެ މައްޗަށް 1.69 މިލިއަން ރުފިޔާ ހޭދަކުރެ އެވެ. އެއީ އަހަރެއްގެ މައްޗަށް 20.24 މިލިއަން ރުފިޔާ އެވެ.\nރައީސަށް މުސާރައިގެ ގޮތުގައި މަހަކު 100،000 ރުފިޔާ ލިބިވަޑައިގަންނަވާއިރު ނައިބު ރައީސަށް ލިބިވަޑައިގަންނަވަނީ މަހަކު 75،000 ރުފިޔާ އެވެ. އެ ބޭފުޅުންގެ މުސާރައަކީ ގާނޫނަކުން ކަނޑައަޅާފައި މުސާރައެކެވެ.\nއެ ބޭފުޅުންގެ ދަށުން ތިއްބަވާ ބޭފުޅުންނަށް ބަލާއިރު ރައީސް އޮފީހުގައި މިނިސްޓަރު ފެންވަރުގެ ހަތް ބޭފުޅަކު ތިއްބަވަ އެވެ. އެއިން ކޮންމެ ބޭފުޅަކަށް މަހަކު 66،000 ރުފިޔާ ލިބިވަޑައިގަންނަވަ އެވެ. އެ ބޭފުޅުންނަށް މުސާރައިގެ ގޮތުގައި މަހެއްގެ މައްޗަށް ޖުމްލަ 462،000 ރުފިޔާ ހަރަދު ކުރެ އެވެ.\nރައީސް އޮފީހުގެ ސްޓޭޓް މިނިސްޓަރު ފެންވަރުގެ 10 ބޭފުޅުން ތިއްބަވަ އެވެ. އެއިން ކޮންމެ ބޭފުޅަކަށް މަހަކު 48،500 ރުފިޔާ މުސާރައިގެ ގޮތުގައި ދެ އެވެ. ނަމަވެސް، ރައީސް އޮފީހުގެ ޗީފް ކޮމިއުނިކޭޝަން ސްޓްރެޓަޖިސްޓް އިބްރާހިމް ހޫދަށް އެހެން ބޭފުޅުންނަށް ވުރެ ގިނައިން ލިބިވަޑައިގަންނަވަ އެވެ. އޭނާއަށް ލިބިވަޑައިގަންނަވަނީ 55،000 ރުފިޔާ އެވެ. އެހެންކަމުން އެ ހުރިހާ ބޭފުޅުންގެ މުސާރައިގެ ގޮތުގައި ޖުމްލަ 491،000 ރުފިޔާ ހަަރަދު ކުރެ އެވެ.\nޑެޕިއުޓީ މިނިސްޓަރު ފެންވަރުގެ ތިއްބަވަނީ 13 ބޭފުޅުންނެވެ. އެ ބޭފުޅުންނަށް ލިބިވަޑައިގަންނަވަނީ މަހަކު 43،000 ރުފިޔާ އެވެ. އެއީ މަހެއްގެ މައްޗަށް 559،000 ރުފިޔާ އެވެ.\n"ރައީސަށް މަރުހަބާ ކިޔަން ދަރިވަރުން ނެރެން ނާންގަން"\nއަޅުގަނޑާއި ސަރުކާރު ދެކޭ ގޮތް އެއްގޮތެއް ނުވާނެ: ނަޝީދު\nއިންސާފުގެ ކުޑަ ނަމަވެސް އިހުސާސެއް! އެކަމަކު...


SunOnline: Correction: Ibu ah libunu vote akee Raees yameen ah libunu vote kamah kanda'alhidhinumah husha'alhfi\nއިބޫ އަށް ލިބުނު ވޯޓަކީ ރައީސް ޔާމީނަށް ލިބުނު ވޯޓު ކަމަށް ކަނޑައަޅައި ދިނުމަށް ހުށަހަޅައިފި\nފާތިމަތު ސައީދު 16 Oct 2018, 15:00\nނިމިދިޔަ ރިޔާސީ އިންތިހާބު ކާމިޔާބު ކުރެއްވި އިންތިހާބީ ރައީސް އިބްރާހިމް މުހައްމަދު ސޯލިހު (އިބޫ) އަށް ލިބިވަޑައިގެންނެވި ހުރިހާ ވޯޓެއް ރައީސް އަބްދުﷲ ޔާމީނަށް ދެއްވުމަށް އެދި ގާނޫނީ ވަކީލަކު ހައިކޯޓަށް މަައްސަލައެއް ހުށަހަޅުއްވައިފި އެވެ.\nއެ މައްސަލަ މިއަދު ހައިކޯޓަށް ހުށަހެޅުއްވީ ގާނޫނީ ވަކީލު އަބްދުލްމާނިއު ހުސައިން އެވެ.\nމައްސަލަ ހުށަހެޅުއްވި ސަބަބެއް ކަމަށް މާނިއު ވިދާޅުވެފައި ވަނީ ނިމިދިޔަ ރިޔާސީ އިންތިހާބުގައި ކެންޑިޑޭޓް ނަމްބަރު އެކެއް ރައީސް ޔާމީނަށް ވޯޓު ދެއްވުމަށް ވޯޓު ކަރުދާހުގައި ފާހަގަ ޖެހުމުން އެ ފާހަގަ ކެންޑިޑޭޓް ނަމްބަރު ދޭއް، އިބޫއަށް ވޯޓު ދޭން ފާހަގަ ޖަހާ ގޮޅިއަށް ކެމިކަލެއްގެ ސަބަބުން ބަދަލުވެފައިވާ ކަމަށް ތުހުމަތުކޮށެވެ.\nއެކަން އެގޮތަށް ސާބިތުވާ މުއުތަބަރު ހެކި ވެސް ލިބިފައިވާ ކަމަށް މާނިއު ހުށަހެޅުއްވި މައްސަލާގައި ވަނީ ވިދާޅުވެފަ އެވެ. ހެއްކެއްގެ ގޮތުން ހުށަހަޅުއްވާފައި ވަނީ ރައީސް އޮފީހުގެ ތަރުޖަމާނު އިބްރާހިމް މުއާޒު އަލީގެ ނަންފުޅެވެ.\nއެ މައްސަލަ ކޯޓުން ބައިގެން ކަމެއް ނުވަތަ ނޫން ކަމެއް އަދި ނޭނގެ އެވެ.\nރައީސް އޮފީހުގެ ތަރުޖަމާނު މުއާޒު ހެއްކެއްގެ ގޮތުގައި ހުށަހެޅުއްވީ ވޯޓު ކަރުދާހުގައި ޖެހި ފާހަގަ ބަދަލުވާ މަންޒަރު ފެނުނު މީހަކާ ހަވާލާދީ އޭނާ ދައްކާފައިވާ ވާހަކަތަކެއްގެ ސަބަބުން ކަމަށް ވެސް ވަނީ ވިދާޅުވެފަ އެވެ.\nއެ ހެކިތަކަށް ބެލުމަށް ފަހު އިންތިހާބީ ރައީސް އިބްރާޙިމް މުހައްމަދު ސޯލިހަށް ލިބިވަޑައިގެންނެވި ވޯޓު ރައީސް ޔާމީނަށް ދެއްވުމަށް އެދި ރައީސް ޔާމީނަށް ލިބިވަޑައިގެންނެވި ވޯޓު އިބޫއަށް ދެއްވުމަށް މައްސަލާގައި ވަނީ އެދިވަޑައިގެންފަ އެވެ.\nމިދިޔަ މަހު 23ގައި ބޭއްވި ރިޔާސީ އިންތިހާބުގައި އިދިކޮޅު ކޯލިޝަންގެ ކެންޑިޑޭޓް އިބްރާހީމް މުހައްމަދު ސޯލިހު ކާމިޔާބު ކުރެއްވީ ވޯޓް ދިން މީހުންގެ 58.4 ޕަސެންޓް (134،705) ވޯޓާ އެކު އެވެ. ރައީސް ޔާމީންނަށް ލިބިވަޑައިގެންފައި ވަނީ ވޯޓު ދިން މީހުންގެ 41.6 ޕަސެންޓް (96052) ވޯޓެވެ.\nއަދީބުގެ ދެ ބޮޑީގާޑުން މައްސަލަ އަލުން ބަލަން ހުކުމްކޮށްފި\nއަދީބުގެ ލޯންޗް މައްސަލަ އަލުން ބަލަން އަމުރުކޮށްފި


Dhivehi Premier League maadhamaa alun fashanee\nދިވެހި ޕްރިމިއާ ލީގް މާދަމާ އަލުން ފަށަން ހުއްދަ ދީފި\nދިވެހި ޕްރިމިއާ ލީގްގެ މެޗެއްގެ ތެރެއިން\nކޮވިޑް-19ގެ އާ ވޭރިއަންޓްގެ ނުރައްކާ މިދިޔަ މަހު ބޮޑުވުމުން މެދުކަނޑާލަން އެންގި ދިވެހި ޕްރިމިއާ ލީގް، އަލުން ފެށުމުގެ ހުއްދަ ދީފި އެވެ.\nކަމާ ގުޅޭ މުއައްސަސާތަކުން އެކަމުގެ ހުއްދަ ދީފައިވާކަން އިއުލާން ކުރައްވަމުން އެފްއޭއެމްގެ ރައީސް ބައްސާމް އަދީލް ޖަލީލް، ސޯޝަލް މީޑިއާގައި ކުރައްވާފައިވާ ޕޯސްޓެއްގައި ވިދާޅުވީ ދިވެހި ޕްރިމިއާ ލީގް މާދަމާ އަލުން ފެށުމަށް ޝެޑިއުލް ކުރެވިފައިވާ ކަމަށެވެ.\nލީގް އަލުން ފެށުމުގެ ހުއްދަ ދިނުމުން، ބައްސާމް ވަނީ ހެލްތު މިނިސްޓަރު އަހްމަދު ނަސީމާއި ސްޕޯޓްްސް މިނިސްޓަރު އަހްމަދު މަހްލޫފަށް ވެސް ޝުކުރު އަދާކުރައްވާފަ އެވެ.\nމިދިޔަ މަހުގެ ތިން ވަނަ ދުވަހު ލީގް މެދުކަނޑާލީ، ލީގުގެ ތިންވަނަ ހަފުތާގެ އެންމެ ފަހު ދެ މެޗް އޮތް ދުވަހު އެވެ. އެހެންވެ އެ ދުވަހު ކުޅެން ހަމަޖެހިފައިވާ ދެ މެޗުވެސް ފަސް ކުރީ އެވެ. އެންމެ ފަހުން ކުޅުނު މެޗަކީ މިދިޔަ މަހުގެ ދެވަނަ ދުވަހުގެ ރޭ، މާޒިޔާ އާއި ދަ ގުރާންޑޭ ކުޅުނު މެޗެވެ. އެ މެޗުން ގުރާންޑޭ ބަލިކޮށް، މާޒިޔާއިން ތާވަލުގެ އެއްވަނައިގައި ހަ ޕޮއިންޓްގެ ލީޑެއް ނެގި އެވެ.\nމާޒިޔާ، ދަ ގުރާންޑޭގެ އިތުރުން ވެލެންސިއާ އަދި ޓީސީން ވަނީ ކޮންމެ ޓީމެއް ނުވަ މެޗު ކުޅެފަ އެވެ. ސުޕަ ޔުނައިޓެޑް ސްޕޯޓްސް، އީގަލްސް، ގްރީން ސްޓްރީޓްސް އަދި ޔުނައިޓެޑް ވިކްޓަރީ، ކޮންމެ ޓީމަކުން ކުޅެފައިވަނީ އަށް މެޗެވެ.\nމާދަމާ ލީގް ފަށާނެ ކަމަށް ބައްސާމް ވިދާޅުވި ނަމަވެސް، ލީގުގެ ޝެޑިއުލް އަދި އެފްއޭއެމުން ނުރެފައެއް ނުވެ އެވެ. ކުރިން އޮތް ޝެޑިއުލްގައި އޮތް ގޮތުންނަމަ، ލީގް އަލުން ކުޅެން ފަށާނީ ސުޕަ ޔުނައިޓެޑް ސްޕޯޓްސް އާއި އީގަލްސްގެ މެޗުންނެވެ.\nލީގް މެދުކަނޑާލުމުން ކުޅުންތެރިންނާއި ކޯޗުންގެ އާމްމުދަނީއަށް އަސަރު ކުރުމުން، ކުޅުންތެރިން ނުކުމެ ލީގް އަލުން ފެށުމުުގެ ހުއްދަ ދިނުމަށް ގޮވާލި އެވެ. އަދި ކޯޗުންނާއި ކުލަބުތަކުގެ އިސްވެރިންވެސް ނުކުމެ، ކުލަބުތަކަށް މާލީ ގޮތުން ކުރިމަތިވާ ގެއްލުމުގެ ކަންބޮޑުވުންތައް މީޑިއާގައި ތިލަ ކުރި އެވެ.\nކުޅުންތެރިންނާއި ކުލަބުތަކުގެ އިސްވެރިން ކަންބޮޑުވުން ފާޅުކުރަން ފެށުމުން، އެޗްޕީއޭއިން މިދިޔަ މަހު 28 ގައި ކުލަބުތަކުގެ ޕްރެކްޓިސް ފެށުމުގެ ހުއްދަ ދިނެވެ. ކުލަބުތައް ޕްރެކްޓިސް ފެށުމުގެ ހުއްދަ ދިން ނަމަވެސް، ލީގް ފަށާނެ ދުވަހެއް މިއަދާ ހަމައަށްވެސް އޮތީ ނޭނގި އެވެ. މިދިޔަ އާދިއްތަ ދުވަހު ބައްސާމް ވެސް ވަނީ އެޗްޕީއޭގެ ނިންމުންތަކުގެ ސަބަބުން ގައުމީ ޓީމަށާއި ކުލަބުތަކަށް އޭގެ އަސަރު ކަރުމުންދާކަން ފާހަގަކުރައްވާފަ އެވެ.\nލީގް އަލުން ފެށުމަށް އެފްއޭއެމް އާއި ކުލަބުތަކުން ތައްޔާރުވަމުން ދަނީ، ކޮވިޑުން ރައްކާތެރިވުމަށް ގިނަ ފިޔަވަޅުތަކެއް އެޅުމަށް ފަހު އެވެ. ގައުމީ ވެކްސިން ކެމްޕޭންގެ ވެކްސިންގެ ފުރަތަމަ ޑޯޒް، ދިވެހި ޕްރިމިއާ ލީގްގައި ވާދަ ކުރާ ހުރިހާ ކުޅުންތެރިންނާއި ކުލަބުތަކުގެ ކޯޗުން އަދި އޮފިޝަލުން ވަނީ ޖަހާފަ އެވެ. ގައުމީ ފުޓްބޯޅަ ދަނޑުގައި ޑިސްއިންފެކްޝަން ގޭޓެއް ވެސް މިހާރު ވަނީ ހަރުކޮށްފަ އެވެ.\nފުޓްބޯޅައިގެ ހަރަކާތްތައް މެދުކަނޑާލަން އެޗްޕީއޭއިން މިދިޔަ މަހު އެންގީ، ތިންވަނަ ޑިވިޝަންގެ ފުޓްބޯޅަ މުބާރާތްވެސް ފަށަން ހަތަރު ދުވަހަށް ވެފަައި ވަނިކޮށެވެ. އެ ޑިވިޝަންގެ ކުޅުން ފެށޭނެ ދުވަހެއް އަދި އިއުލާން ކޮށްފައެއް ނުވެ އެވެ.


SunOnline: Kuda Kudheennaai Dhivehi Bahah Takai\nއަޙުމަދު މާޖިދު 12 Sep 2021, 11:16\nދިވެހި ބަހުން ކުޑަ ކުދީންނަށް ޓަކައި ޝާއިޢު ކުރެވުނު އެންމެ ރަނގަޅު ވާހަކަތަކަކީ ފަތްތޫރަ މަޖައްލާގައި ޝާއިޢު ކުރެވުނު ވާހަކަތައް.\nއަޅުގަނޑުމެން ކުޑަ އިރު، ދިވެހި ބަހަކުން ކުޑަ ކުދީންނަށް ޓަކައި ލިޔެފައި ހުންނަ ވާހަކަ ފޮތްތަކެއް ނުހުރެއެވެ. ކުޑަ ކުދީންގެ ބަގީޗާ ކަހަލަ މަދު ފޮތްތަކެއް ޝާއިޢު ކުރެވިފައި ހުއްޓަސް، އަޅުގަނޑުމެން ކަހަލަ ރާއްޖެތެރޭގައި އުޅުނު ކުދީންނަކަށް މަދު ފަހަރަކު ނޫނީ އެ ފޮތްތަކެއް ނުލިބެއެވެ. ނުވެސް ފެނެއެވެ. ކުދީން ކިޔާނޭ ރަނގަޅު ދިވެހި ފޮތްތަކެއް އެކަށޭނަ ގޮތެއްގައި އުފައްދައި، ކުދީން ލައްވައި އެ ފޮތްތައް ކިޔުއްވުމުގެ އެއްވެސް ސިޔާސަތެއް އެއިރަކު ދިވެހި ސަރުކާރުން ނުގެންގުޅުއްވައެވެ. މި ދަންނަވަނީ 1980 ގެ މެދުތެރެއިން ފެށިގެން 1990 ގެ ކުރީކޮޅާ ހަމަޔަށް ފާއިތު ވި އަހަރުތަކުގެ ވާހަކައެވެ. އެއިރު ކުޑަކުދީން ކިޔާން ރަނގަޅު ވާހަކަތަކެއް ޝާއިޢު ކުރެވިފައި ވަނީ، ދިވެހި ބަހާއި ތާރީޚަށް ޚިދުމަތް ކުރާ ޤައުމީ މަރުކަޒުން ނެރުއްވަމުން ގެންދެވި ފަތްތޫރަ މަޖައްލާގައި އެކަންޏެވެ. "ކުޑަ ކުދީންނަށް ޓަކައި" މި ނަމުގައި އެ މަޖައްލާގައި ހިމެނުއްވި ޚާއްޞަ ޞަފުޙާއެއްގައެވެ.\nމިއަދު އެ ސިޔާސަތު ބަދަލު ވެއްޖެތޯއެވެ؟ ޒަމާނާ އެކު ހުރިހައި ކަމަކަށް ވެސް "ތަރައްޤީ" އަތުވެއްޖެ ކަމަށް އަޅުގަނޑުމެން އެންމެން މި ތިބީ ޤަބޫލު ކޮށްގެންނެވެ. ކޮންމެ ބަދަލަކީ ތަރައްޤީއެއް ކަމަށް ޤަބޫލު ކުރުމުގެ ފަލްސަފާއަކާ އެއްގޮތް ވާ ގޮތުގެ މަތީންނެވެ. ނަމަވެސް ކުޑަ ކުދީން ކިޔާނޭ ރަނގަޅު ވާހަކަ ފޮތްތަކެއް ވެސް، އަދި އެހެން ފޮތްތަކެއް ވެސް އުފައްދައި ޢާއްމު ކުރުމާއި، ކުދީން ލައްވައި އެ ފޮތްތައް ކިޔުއްވުމުގެ ސިޔާސަތެއް މިއަދަކު ވެސް ސަރުކާރުގައި އޮތް ކަމަކަށެއް ނުދެންނެވޭނެއެވެ. އޮތް ނަމަ، އެކަން ކުރުމަށް ޓަކައި ކަމާ ބެހޭ ދައުލަތުގެ އިދާރާތަކަށް ބަޖެޓާއި ވަސީލަތްތައް ތަނަވަސް ކޮށްދީފައި އޮތީސްތާއެވެ! އެކަން ކުރެވޭނޭ ނިޒާމެއް ޤާއިމު ކޮށްފައި އޮތީސްތާއެވެ! އެކަން ކުރެވެމުން ދިޔައީސްތާއެވެ!\nސަރުކާރުގެ ސިޔާސަތާއި ވިސްނުމަށް ބަދަލެއް އައިސްފައި ނުވިޔަސް، މިއަދު ދިވެހިރާއްޖޭގައި ކުޑަ ކުދީންނަށް އަމާޒު ކޮށްގެން، އަމިއްލަ މީސްމީހުން ކުޑަ ކުދީންގެ ފޮތްތައް ބައިވަރު އެބަ ޝާއިޢު ކުރެއެވެ. އެކަމާ މެދުގައި ވެސް ސަރުކާރުތަކުގެ އަޅައިލުން ހުރި ވަރަކީ، އެ ފޮތްތަކަކީ ކުޑަ ކުދީންނަށް އެކަށޭނަ ފޮތްތަކެއްތޯ، ރަނގަޅު ފެންވަރެއްގައި ހުންނަ ތަކެތި ތޯ، އަދި އެ ތަކެތީގެ ބަހުގެ ފެންވަރު ރަނގަޅުތޯ، މިއިން ކަމެއް ބަލައިލާން ވެސް ސަރުކާރުތަކުން އެއްވެސް މަސައްކަތެއް ކޮށްފައެއް ނެތެވެ. މި ދަންނަވަނީ ވަކި ސަރުކާރެއްގެ ވާހަކައެއް ނޫނެވެ. ހަމަ ހުރިހައި ސަރުކާރުތަކެއްގެ ވެސް ވާހަކައެވެ.\nއެ ޤައުމެއްގެ ބަހުން، ޤަވާޢިދުގެ ބޮޑެތި ކުށްތަކާއި، އިސްތިޢުމާލުގެ ބޮޑެތި ކުށްތަކާ އެކު ފޮތާއި މަޒުމޫނު ފަދަ ތަކެތި ލިޔުމުން، ތަށަށް ކިޔަނީ މަރިޔަބުހޭ ވެސް އަހައިލުމެއް ނެތި އެ އެއްޗެތި ޝާއިޢު ކޮށްދެވޭ ޤައުމެއް ދިވެހިރާއްޖެ ނޫނީ ދުނިޔޭގައި އޮތް ކަމަކަށް ނުފެނެއެވެ. ނޫސްތަކަށް ބެލިޔަސް، ފޮތް ޝާއިޢު ކުރާ ތަންތަނުން ޝާއިޢު ކޮށްފައި ހުންނަ ފޮތްތަކަށް ބެލިޔަސް، ކުޑަ ކުދީންނަށް ކިޔަވައިދޭން ހަދައިފައި ހުންނަ މަދަރުސާ ފޮތްތަކަށް ބެލިޔަސް، މިއީ ކަން އޮތް ގޮތެވެ. ދިވެހިރާއްޖޭގައި، އަތަށް ގަލަމަކާއި ކަރުދާސްގަނޑެއް އެރުމުން ކޮންމެ މީހަކު ވެސް ނޫސްވެރިޔަކަށް އަދި ލިޔުންތެރިއަކަށް ވެދެއެވެ. "ބްރޯކަން އިންގްލިޝް" އިން ލިޔެފައި އޮންނަ މަޒުމޫނެއް ނުވަތަ ފޮތެއް އިނގިރޭސި ވިލާތުގެ، އެމެރިކާގެ، ކެނެޑާގެ، އޮސްޓްރޭލިއާގެ، ނުވަތަ ނިއު ޒިލޭންޑުގެ ނޫހެއްގައި ޝާއިޢު ކުރެވިފައި އޮތުމަކީ މީހަކު ޚިޔާލަށް ވެސް ގެންނާނޭ ކަމެއް ނޫނެވެ. އެފަދަ ފޮތެއް މިއިން ޤައުމެއްގައި ޝާއިޢު ކުރުމަކީ ތަޞައްވުރު ވެސް ކޮށްލެވޭ ކަމެއް ނޫނެވެ. ނަމަވެސް ދިވެހިރާއްޖޭގައި އޮންނަ ގޮތަކީ، ދިވެހި ބަހުން ރަނގަޅަށް އެންމެ ޖުމުލައެއް ލިޔެފައި ނެތް މަޒުމޫނުތަކާއި ފޮތްތައް ވެސް، ފައިސާ ހުރިއްޔާ ޗާޕު ކޮށް ޝާއިޢު ކުރާން ވީއެވެ. އެކަމަށް ހުރަސް އަޅާނޭ ހަމަ އެކަކު ވެސް ނުހުންނާނެއެވެ. އެއީ ވެސް ކޮންމެ މީހަކަށް އޮންނަ "މިނިވަންކަމާއި ޙައްޤުތަކުގެ" އެއް ބައެވެ. ދިވެހީންނަށް ދަސް ވެފައި ވާ އިމެއް އަދި މިނެއް ނެތް "މިނިވަންކަމާއި ޙައްޤުތަކުގެ" ދަލަކުން ޤައުމުގެ ބަހާއި ތާރީޚު ފަދަ އަސާސްތަކަކަށް ވެސް ރައްކައުތެރިކަމެއް ނުއޮވެއެވެ.\nބަހުގެ ޤަވާޢިދާ ޚިލާފަށް ލިޔެފައި ހުންނަ ތަކެތި ޝާއިޢު ކުރެވެންޏާ، މީހުން ކިޔާން ހުންނާނީ ޤަވާޢިދާ ޚިލާފަށް "މުގުރި ދިވެހީން" ނުވަތަ "ކޮށި ދިވެހީން" ލިޔެފައި ހުންނަ އެއްޗެއްސެވެ. އެފަދަ އެއްޗެތި ކިޔުމުގެ ސަބަބުން، ކިޔާ މީހާއަށް ޢިލްމީ އަދި ފިކުރީ ގޮތުން ގިނަގުނަ ގެއްލުންތަކެއް ލިބެއެވެ. އެ ހުރިހައި ގެއްލުންތަކެއްގެ ވާހަކަ ދެއްކުމުގެ ބަދަލުގައި، އަޅުގަނޑު ފާހަގަ ކޮށްލާނީ ހަމަ އެންމެ ކަމެކެވެ. އެއީ، އެފަދަ އެއްޗެތި ކިޔުމުން، ކިޔުންތެރިޔާ ބަހަށް ކޮށި ވާ މައްސަލައެވެ.\nޚާއްޞަ ގޮތެއްގައި، ކުޑަ ކުދީންގެ ސިޔާގުގައި ވިސްނަވާށެވެ! ކުދީންނަކީ ބަހުގެ ޤަވާޢިދާއި ބަސް ބޭނުން ކުރެވޭ ގޮތް ދަސް ކުރާ ބައެކެވެ. ކުދީން އެ ވަސީލަތެއްގެ އެހީގައި ބަސް ދަސް ކުރާ އެންމެ މުހިއްމު އެއް ވަސީލަތަކީ، ކިޔާ އެއްޗެއްސެވެ. އެ އެއްޗެތީގައި ހުރި ރަނގަޅެއް ވިޔަސް، ނުބައެއް ވިޔަސް، ހަމައެއް ވިޔަސް، ނުހަމައެއް ވިޔަސް، ކުދީން ދަސް ކުރާނެއެވެ. އެހެންކަމުން، ކުދީން ކިޔާން ހުންނަ އެއްޗެހީގައި ދިވެހި ބަހުގެ ޤަވާޢިދުތަކާއި އިސްތިޢުމާލާ ޚިލާފަށް ލިޔެފައި ހުންނަންޏާ، ކުދީންނަށް ބަސް ދަސް ވާނީ ގޯސްކޮށެވެ. ތަކުރާރުކޮށް އެތައް ޖީލަކަށް މި ގޮތަށް ގޯސްކޮށް ބަސް ދަސް ވަމުން ދަންޏާ، އާޚިރު ނަތީޖާއަކަށް ވާނީ ދިވެހި ބަސް ރަނގަޅަށް ދަންނަ ބަޔަކު ނެތް ހިސާބަށް ދިޔުމެވެ. ދިވެހި ބަސް "ކްރިއޯލް" އެއްގެ ދަރަޖައަށް ވެއްޓުމެވެ. ބަހުގެ ޙާލަތު މި ގޮތަށް ބަދަލު ވެގެން ދިޔުމަކީ، ޒަމާނާ އެކު ބަސްތަކަށް ބަދަލު އައުމުގެ ޠަބީޢީ ޤާނޫނާ އެއްގޮތަށް ހިނގާ ކަމެކޭ ބުނާ ބަޔަކު ވެސް ތިބެދާނެއެވެ. އެފަދަ މީހުންނާ ޖަދަލު ކުރުމަށް ޓަކައި ބޭކާރު ކުރާނޭ ވަގުތެއް އަޅުގަނޑަކަށެއް ނެތެވެ.\nމިއަދު ދިވެހިރާއްޖޭގެ ފޮތް ފިހާރަތަކުގައި ކުޑަކުދީންނަށް ޓަކައި ލިޔެފައި ހުރި އެތައް ސަތޭކަ ފޮތެއް އެބަހުއްޓެވެ. ނަމަވެސް އޭގެ ތެރެއިން އަތުގެ ފަސް އިނގިލީން ގުނައިލެވޭހައި މަދު ޢަދަދެއްގެ ފޮތްތައް ފިޔަވައި، ދެން ހުރީ ކުނިބުންޏޭ މެނުވީ އަޅުގަނޑު ނުދަންނަވާނަމެވެ. މިފަދަ ހަރުކަށި ޢިބާރާތަކުން ބަޔަކު ކޮށްފައި ހުންނަ "މަސައްކަތަށް" ފާޑު ކިޔާން ޖެހޭ ކަމަށް ޓަކައި އަޅުގަނޑު ވެސް ދެރަ ވެއެވެ. ނަމަވެސް "ފަކީރާ އަކަށް ފަކީރާއެކޭ" ކިޔުން ނޫން ގޮތެއް، ޙަޤީޤަތަށް ވާހަކަ ދައްކަންޏާ ނޯންނާނެއެވެ. އެހެން ނޫނަސް، ފޮތް ވިއްކައިގެން ލިބޭ ފައިސާގެ އެދުމުގައި، ބަހުގެ ގޮތުންނާއި ޢިލްމީ ގޮތުން ފެންވަރު ދަށް ފޮތްތައް ޝާއިޢު ކޮށް، އަމިއްލަ އެދުމަށް ޓަކައި ތިމާމެންގެ ޢިލްމީ، އަޚްލާޤީ، އަދި ޤައުމީ ވާޖިބަށް ޚިޔާނާތްތެރި ވާ ބަޔަކަށް ކުރާން ޖެހޭ އިޙުތިރާމެއް އޮތް ކަމަކަށް އަޅުގަނޑު ނުވެސް ދެކެމެވެ. ކޮންމެ ކަމަކުން، ކޮންމެ އެއްޗަކުން، ކޮންމެ ގޮތަކުން، ވިޔަފާރި ކުރާ މީހުންނަށް ކުރާނޭ ޤަދަރެއް އަދި ތަޢުރީފެއް ހަމަ ގައިމު ވެސް އަޅުގަނޑަށް ދަސް ވެފައެއް ނެތެވެ.\nފޮތްތަކުގައި ހުންނަ ކުށްތަކުގެ އެތައް ބާވަތެއް ހުރެއެވެ. ލިޔުމުގައި ލަފުޒު ދުރު ކުރުމުގެ އުޞޫލުތަކާއި ހަމަތަކާ ޚިލާފު ވެފައި ހުރުމެވެ. ޖުމުލަތަކުގައި ލަފުޒުތަކާއި ޢިބާރާތްތައް އެތުރި ތަރުތީބު ކުރެވިފައި ހުންނާން ޖެހޭ ގޮތުގެ ޤަވާޢިދުތަކާ ޚިލާފު ވެފައި ހުރުމެވެ. ނުބައިކޮށް ނަންއިތުރުތަކާއި ކަންއިތުރުތައް ބޭނުން ކުރުން ފަދަ ގޮތްގޮތުން، ލަފުޒުތައް އެ ލަފުޒުތައް ބޭނުން ކުރުން އެކަށީގެން ނުވާ ތަންތަނުގައި ބޭނުން ކޮށްފައި ހުރުމެވެ. ދިވެހި ލަފުޒުތައް ހުއްޓައި، އިނގިރޭސި ލަފުޒުތައް ބޭނުން ކޮށްގެން ލިޔެފައި ހުރުމެވެ. ދިވެހި ބަހުގެ ކަމުގެ ލަފުޒުތަކުގެ ޒަމާން އޮޅުވައިލައިގެން ލިޔެފައި ހުރުމެވެ.\nމި ބޮޑު މައްސަލަ ޙައްލު ކުރުމަށް ޓަކައި ޤައުމީ ފެންވަރުގައި މަސައްކަތްތަކެއް ކުރާން ޖެހޭ ކަމަށް އަޅުގަނޑު ދެކެމެވެ. އެ ކަމުގައި އިސް ނަންގަވާން ވީ ދިވެހި ބަހުގެ އެކަޑަމީންނެވެ. އަޅުގަނޑުގެ ޚިޔާލަށް ފެންނަ ގޮތުގައި، އެ އެކަޑަމީގެ ފަރާތުން ކުރައްވާން ވީ އެއް ކަމަކީ ކުޑަ ކުދީންނަށް ޓަކައި ލިޔާ ފޮތްތައް ޢުމުރާ ގުޅޭ ގޮތުން ގިންތި ކުރުމާ ބެހޭ ހަރުދަނާ އުޞޫލެއް އެކުލަވައިލައްވައި ތަންފީޛު ކުރެއްވުމެވެ. ދެވަނަ ކަމަކީ ކުޑަ ކުދީންނަށް ޓަކައި ފޮތް ފަދަ ތަކެތި ލިޔާ ލިޔުންތެރީންނަށް ކަމާ ބެހޭ ތަމްރީނު ދިނުމުގެ ޕަރޯގިރާމެއް ތަޢާރަފު ކުރައްވައި، ޤަވާޢިދުން އެ ޕަރޯގިރާމު ހިންގެވުމެވެ. އަހަރަކު އެއް ބުރު ނުވަތަ ދެ ބުރު ކަހަލަ ގޮތަކަށެވެ. ތިންވަނަ ކަމަކީ، ކުޑަ ކުދީންނަށް ޓަކައި ލިޔެވޭ ފޮތް ފަދަ ތަކެތި ފާސް ކުރާ ޚާއްޞަ ކޮމިޓީއެއް އެ އެކަޑަމީގައި އުފައްދަވައި، ޤާބިލު ބެއިފުޅުން އެ ކޮމިޓީގައި ހިމަނުއްވަވައި، އެ ކޮމިޓީން ބައްލަވައި ފާސް ކުރެއްވުމުން ނޫނީ ކުޑަ ކުދީންނަށް ޓަކައި ފޮތް ފަދަ ތަކެތި ޝާއިޢު ނުކުރެވޭ ގޮތް ހެއްދެވުމެވެ. ހަތަރުވަނަ ކަމަކީ، އެކަޑަމީގެ ފަރާތުން ކުޑަ ކުދީންނަށް ފޮތް ފަދަ ތަކެތި ޝާއިޢު ކުރުމުގެ ދާއިމީ މަސައްކަތެއް ފައްޓަވައި، ދައުލަތުގެ ބަޖެޓުންނާއި އަދި ކުންފުނިތަކާއި ރާއްޖެއިން ބޭރުގެ އެކިއެކި ފަރާތްތަކުން ޑޮނޭޝަނުގެ ގޮތުގައި ހޯއްދަވާ ފައިސާއިން އެ ކަމަށް ޓަކައި ޚާއްސަ ފަންޑެއް އުފައްދަވައި، ރަނގަޅު ފެންވަރުގެ ފޮތްތައް ލިޔާ ލިޔުންތެރީންނަށް އެކަށޭނަ އެއްޗެއް ވެސް ދެއްވާ އުޞޫލުން އެ ފޮތްތައް އެކަޑަމީގެ ފަރާތުން ޝާއިޢު ކުރެއްވުމެވެ.\nމިއީ އަޅުގަނޑުމެންގެ ދަރީންގެ ޢިލްމީ އަދި ފިކުރީ ހެދިބޮޑުވުމަށް ޓަކައި އަޅުގަނޑުމެން ކުރާން ޖެހޭ ކަމެކެވެ. ހަމަ އެއާ އެކު، އަޅުގަނޑުމެންގެ ޤައުމިއްޔަތާއި ޝަޚްޞިއްޔަތާއި ޝަނާކަތުގެ މައިގަނޑު އެއް އަސާސު ކަމަށް ވާ ލޮބުވެތި މާދަރީ ބަހަށް ޓަކައި ވެސް އަޅުގަނޑުމެން އަދާ ކުރާން ޖެހޭ ވާޖިބެކެވެ.


އެމްޑީޕީެގެ ރިޔާސީ ކެންޑިޑޭޓްކަން ލިބިލައްވާފައިވާ އެމްޑީޕީގެ ޕާލިމެންޓަރީ ގްރޫޕްގެ ލީޑަރު އިބްރާޙިމް މުހައްމަދު ސޯލިހު ހުޅުމާލޭގައި ކެމްޕެއިން ކުރެއްވުމުގެ ގޮތުން ގެތަކަށް ޒިޔާރައް ކުރަށްވަނީ، އިބޫ ޑޯ ޓު ޑޯ ޖެއްސެވުމަށް ހުޅުމާލެއަށް ވަޑައިގަތުމުން އެމްޑީޕީއާއި އިދިކޮޅު ފަރާތްތަކުން ވަނީ އިބޫ ހުންނެވި ސަރަހައްދަށް ގޮސް ހަމަނުޖެހުން ހިންގުމަށް މަސައްކަތް ކޮށްފައެވެ.\nޖުލައި 1، 2018: ގުޅިފައިވާ ޕާޓީތަކުގެ ރިޔާސީ ކެންޑިޑޭޓް އިބްރާހިމް މުހައްމަދު ސޯލިހު (އިބޫ) ހުޅުމާލޭގައި ކެމްޕެއިން ކުރެއްވުމުގެ ގޮތުން ހިންގެވި "ޑޯޓުޑޯ" ހަރަކާތުގެ ތެރެއިން. "ޑޯޓުޑޯ" ހަރަކާތުގައި އިބޫ އުޅުއްވަނިކޮށް، އެމަނިކުފާނާ ދެކޮޅު ބަޔަކު ވަނީ އެ ހަރަކާތަށް ހުރަސް އަޅައި، ހަމަނުޖެހުން ހިންގަން މަސައްކަތްކޮށްފައި\nޖުލައި 1، 2018: ގުޅިފައިވާ ޕާޓީތަކުގެ ރިޔާސީ ކެންޑިޑޭޓް އިބްރާހިމް މުހައްމަދު ސޯލިހު (އިބޫ) ހުޅުމާލޭގައި ކެމްޕެއިން ކުރެއްވުމުގެ ގޮތުން ގެތަކަށް ޒިޔާރަތް ކުރެއްވުމުގެ ތެރެއިން. "ޑޯޓުޑޯ" ހަރަކާތުގައި އިބޫ އުޅުއްވަނިކޮށް، އެމަނިކުފާނާ ދެކޮޅު ބަޔަކު ވަނީ އެ ހަރަކާތަށް ހުރަސް އަޅައި، ހަމަނުޖެހުން ހިންގަން މަސައްކަތްކޮށްފައި\nޖުލައި 1، 2018: ގުޅިފައިވާ ޕާޓީތަކުގެ ރިޔާސީ ކެންޑިޑޭޓް އިބްރާހިމް މުހައްމަދު ސޯލިހު (އިބޫ) ހުޅުމާލޭގައި ކެމްޕެއިން ކުރެއްވުމުގެ ގޮތުން ގެތަކަށް ޒިޔާރަތް ކުރެއްވުމަށްފަހު މީޑިއާއަށް މައުލުމާތު ދެއްވަނީ. "ޑޯޓުޑޯ" ހަރަކާތުގައި އިބޫ އުޅުއްވަނިކޮށް، އެމަނިކުފާނާ ދެކޮޅު ބަޔަކު ވަނީ އެ ހަރަކާތަށް ހުރަސް އަޅައި، ހަމަނުޖެހުން ހިންގަން މަސައްކަތްކޮށްފައި\nޖުލައި 1، 2018: ގުޅިފައިވާ ޕާޓީތަކުގެ ރިޔާސީ ކެންޑިޑޭޓް އިބްރާހިމް މުހައްމަދު ސޯލިހު (އިބޫ) ހުޅުމާލޭގައި ކެމްޕެއިން ކުރެއްވުމުގެ ގޮތުން ގެތަކަށް ޒިޔާރަތް ކުރައްވަނީ. "ޑޯޓުޑޯ" ހަރަކާތުގައި އިބޫ އުޅުއްވަނިކޮށް، އެމަނިކުފާނާ ދެކޮޅު ބަޔަކު ވަނީ އެ ހަރަކާތަށް ހުރަސް އަޅައި، ހަމަނުޖެހުން ހިންގަން މަސައްކަތްކޮށްފައި\nޖުލައި 1، 2018: ގުޅިފައިވާ ޕާޓީތަކުގެ ރިޔާސީ ކެންޑިޑޭޓް އިބްރާޙިމް މުހައްމަދު ސޯލިހު (އިބޫ) ހުޅުމާލޭގައި ކެމްޕެއިންގައި އުޅުއްވަނިކޮށް ދެ މީހަކު އިބޫއަށް ހަމަލާ ދިނުމަށް މަސައްކަތް ކުރަނީ. އިބޫ ވިދާޅުވީ ހަމަލަދޭން މަސައްކަތް ކުރަނީ ރައީސް ޔާމީނަށް ވޯޓުން ރިޔާސީ އިންތިހާބު ކާމިޔާބު ނުކުރެއްވޭނެތީ ކަމަށް\nޖުލައި 1، 2018: (ފޮޓޯއިން) "ޑޯޓުޑޯ" ކެމްޕެއިން ހަރަކާތަށް ދިން "ކަޅުތެޔޮ ހަމަލާ" އަމާޒުވެ މާލެ ސިޓީގެ ކުރީގެ މޭޔަރު އަދި ރައްޔިތުންގެ މަޖިލީހުގެ ރައީސް މުހައްމަދު ޝިހާބާއި އެމްޑީޕީގެ ނައިބު ރައީސް ޝިފާޒުގެ ގަމީހުގައި ކަޅުތެޔޮ: ގުޅިފައިވާ ޕާޓީތަކުގެ ރިޔާސީ ކެންޑިޑޭޓް އިބްރާޙިމް މުހައްމަދު ސޯލިހު (އިބޫ) ހުޅުމާލޭގައި ކެމްޕެއިންގައި އުޅުއްވަނިކޮށް ބަޔަކު ވަނީ އެމަނިކުފާނަށް ހަމަލާދޭން މަސައްކަތްކޮށްފައި\nޖުލައި 1، 2018: ( ފޮޓޯއިން ) "ޑޯޓުޑޯ" ކެމްޕެއިން ހަރަކާތަށް ދިން "ކަޅުތެޔޮ ހަމަލާ" އަމާޒުވެ މާލެ ސިޓީގެ ކުރީގެ މޭޔަރު އަދި ރައްޔިތުންގެ މަޖިލީހުގެ ރައީސް މުހައްމަދު ޝިހާބުގެ ގަމީހުގައި ކަޅުތެޔޮ: އެމްޑީޕީެގެ ރިޔާސީ ކެނޑިޑޭޓުކަން ލިބިލައްވާފައިވާ އެމްޑީޕީގެ ޕާލިމެންޓަރީ ގްރޫޕްގެ ލީޑަރު އިބްރާޙިމް މުހައްމަދު ސޯލިހު ކެމްޕެއިން ކުރެއްވުމުގެ ގޮތުން ހުޅުމާލޭގައި ކުރިއަށް ގެންދިޔަ ހަރަކާތަަށް ހުރަސްއެޅުމުގެ ގޮތުން ބަޔަކު ވަނީ ހަމަނުޖެހުން ހިންގާފައި


Gaumee dhuvahu gaumee teamun dhin hadhiyaa Dhivehinnah kamu gossfi - vNews.mv\nމެޗަށްފަހު މާލޭގެ މަގުތަށް މަތީގައި ގިނަ އަދަދެއްގެ ސަޕޯޓަރުން ވަނީ އުފާފާޅުކޮށްފަ- ފޮޓޯ:- އަލީ ޖުމާން ފުވާދް / ވީނިއުސް\nގައުމީ ދުވަހު ގައުމީ ޓީމުން ދިން ހަދިޔާ ދިވެހިންނަށް ކަމުގޮސްފި\nއައްފާން މުހައްމަދު 08 October 2021, 02:46\nދިވެހިރާއްޖޭގެ ފަހުރުވެރި ޤައުމީ ދުވަހު ދިވެހިރާއްޖޭގެ ފަހުރު ކަމުގައިވާ ދިވެހި ގައުމީ ފުޓުބޯޅަ ޓީމުން ދިވެހިންނަށްދިން ހަދިޔާ ދިވެހިންނަށް ކަމުގޮސްފިއެވެ.\nދުވަސްތަކަކަށްފަހު ގަލޮޅު ރަސްމީ ފުޓުބޯޅަ ދަނޑުގެ ފަޅުކަން ގެއްލި، ގައުމީ ޓީމުން ކުޅުނު ދެމެޗުގައިވެސް 12 ވަނަ ކުޅުންތެރިޔާ ވަނީ ދަނޑަށް ވަދެ ދަނޑު ފުރާލާފައެވެ. ދިވެހި ސަޕޯޓަރުން ދެއްކި މިސާލަކީ އެހެން ޓީމުތަކުގެ ކުޅުންތެރިންނަށް އެކަމުގެ ސަބަބުން އެތައް ގޮންޖެހުންތަކަކާއި ކުރިމަތިލާންޖެހުނު ފުރިހަމަ ނަމޫނާއެކެވެ.\nގައުމީ ޓީމުގެ ހެޑް ކޯޗް އަލީ ސުޒެއިން ވެސް ވަނީ އެކަން ފާހަގަކޮށް، ރާއްޖެއިން ކުޅުނު ފުރަތަމަ މެޗުގައި ޓީމުގެ 12 ވަނަ ކުޅުންތެރިޔާގެ ޒިންމާ ދިވެހި ސަޕޯޓަރުން ފުރިހަމައަށް އަދާކުރިކަން ފާހަގަކޮށްފައެވެ.\nފަހުރުވެރި ގައުމީ ދުވަހުގެރޭ ދިވެހި ޓީމު ބަންގްލަދޭޝް އާއި ދެކޮޅަށް ކުޅެ، ދެއްކީ ފާހަގަކޮށްލަންޖެހޭވަރުގެ މޮޅު ކުޅުމެކެވެ. ގިނަވަގުތު ބޯޅަ ހިފަހައްޓާ، ދެވަނަ ހާފުގައި ދެލަނޑު ކާމިޔާބުކޮށް މެޗުން މޮޅުވެ، ގައުމީ ޓީމުން މި އުފާވެރި ގައުމީ ދުވަހު ދިވެހިންނަށް ދިން ހަދިޔާ، ދިވެހިން ބަލައިގަތީ ނުހަނު އުފާވެރިކަމާއި ހިނިތުންވުމާއި އެކުއެެވެ.\n12 ވަނަ ކުޅުންތެރިޔާ ވަނީ އެމީހުންގެ ޒިންމާ ފުރިހަމައަށް އަދާކޮށްފަ- ފޮޓޯ:- އަލީ ޖުމާން ފުވާދް / ވީނިއުސް\n4800 ދިވެހި ސަޕޯޓަރުންގެ ކުރިމަތީގައި ކުޅެ، ބަންގްލަދޭޝް ޓީމު މާޔޫސްކޮށްލިނަމަވެސް، ދިވެހިންނަށް ލިބިގެންދިޔަ އުފާވެރިކަން މެޗަށްފަހު ދަނޑު ހިމެނޭ ސަރަހައްދުގެ އިތުރުން މުޅި މާލެއިންވެސް ފެންނަމުން ދިޔައެވެ. ސައިކަލުތަކުގައި ގައުމީ ޓީމުގެ ސަޕޯޓިންގ "އެންތަމް" ދޭހަވާ އަޑުގެ ބަރުގޮނު އަޅުވަމުން ޓީމުގެ 12 ވަނަ ކުޅުންތެރިން ދުއްވީ، ގައުމީ ޓީމަށް އައްސަރިބަހާ ސާބަސް ކިޔަމުންނެވެ.\nމިއީ ހަމަ "މަގޭ މަހަލްދީބް" އޭ ގޮވަމުން ފައިމަގުގައިވެސް އެތައް ދިވެހިންތަކެއް ދިޔައީ އުފާވެރިކަމާއެކު ގައުމީ ޖޯޝުގައި ޓީމަށް ޝުކުރު އަދާކުރަމުންނެވެ.\nމެޗުގެ 55 ވަނަ މިނެޓުގައި ހަމްޒާ މުހައްމަދު (ހަމްޕު) ޖަހައިދިން ހިތްގައިމު ލަނޑާއެކު ދިވެހިންގެ އަޑުގަދަވެ މުޅި ދަނޑުގައި އިވެމުންދިޔައީ ޓީމަށް ހިތްވަރުދިނުމުގެ އަޑެވެ.\nމިއީ ދިވެހި ފުޓުބޯޅައަށް، ހާއްސަކޮށް ގައުމީ ޓީމަށް ނުހަނު ބޭނުންވެފައި އޮތް، އަދި ކުރިއަށް އޮތްތާވެސް ބޭނުންވާނެ ސަޕޯޓެކެވެ. އަބަދުވެސް ގައުމީ ޓީމުގެ ފަހަތުގައި ދިވެހިން ތިބުމަށް އެދި ޓީމުގެ ކުޅުންތެރިންނާއި އޮފިޝަލުން އެދެމުންދާއިރު މިހާ ހިސާބުން އަދި ދިވެހިންނަށް މި މަސައްކަތް ހުއްޓާލެވޭކަށް ނެތެވެ.\nބޭނުންވާ މަންޒިލަށް ހާސިލް ވުމަށްޓަކައި ކުރިއަށް އޮތް ދެމެޗު ކާމިޔާބު ކުރުމަށްވެސް، ގައުމީ ޓީމަށް 12 ވަނަ ކުޅުންތެރިޔާ ވާނީ މުހިންމު ކުޅުންތެރިއަކަށެވެ.\nރާއްޖެއިން މިމަހުގެ 10 ވަނަ ދުވަހު ސްރީ ލަންކާ އާއި ދެކޮޅަށް ނުކުންނައިރު ފަހު މެޗުގައި ވާދަވެރި އިންޑިއާ އާއި ދެކޮޅަށް ނުކުންނާނީ 13 ވަނަ ދުވަހުއެވެ. ފައިނަލުން ޖާގައެއް ހޯދުމަށް މި ދެމެޗުވެސް ކާމިޔާބުކުރުމަކީ މުހިންމު ކަމަކަށް ވާއިރު، ލަންކާ އާއި ދެކޮޅަށް ނުކުންނަ މެޗުގެ ޓިކެޓުތައް 8 ވަނަ ދުވަހުން ފެށިގެން ވިއްކަން ފަށާނެއެވެ. އަދި އިންޑިއާ އާއި ދެކޮޅަށް ނުކުންނަ މެޗުގެ ޓިކެޓު ވިއްކާނީ 11 ވަނަ ދުވަހުއެވެ.\nގައުމީ ދުވަސް ގައުމީ ޓީމް ރާއްޖެ ރިޕޯޓް ސާފް ޗެމްޕިއަންޝިޕް ކުޅިވަރު


Fannu Expoge thakethi maadhamaain feshigen balai gannanee\nފަންނު އެކްސްޕޯގެ ތަކެތި މާދަމާއިން ފެށިގެން ބަލައި ގަންނަނީ\nދިވެހި އާޓިސްޓަކު ކުރަހަކީ: ފަންނު އެކްސްޕޯގައި ދިވެހިންގެ ހުނަރު ފުރިހަމައަށް ފެނިގެންދާނެ ކަމަށް ބުނޭ -- ފޮޓޯ: އިކޮނޮމިކް މިނިސްޓްރީ\nދިވެހި އުފެއްދުންތެރިކަމުގެ ގައުމީ މައުރަޒު، ފަންނު އެކްސްޕޯއަށް ހުށަހަޅާ ތަކެތި މާދަމާއިން ފެށިގެން ބަލައި ގަންނަން ފަށާނެ ކަމަށް އިކޮނޮމިކް މިނިސްޓްރީން ބުނެފި އެވެ.\nޑެޕިއުޓީ މިނިސްޓަރު ހުސެއިން ޒާމިރު ވިދާޅުވީ މާދަމާއިން ފެށިގެން 31 ވަނަ ދުވަހުގެ ނިޔަލަށް ފަންނު އެކްސްޕޯގައި ބައިވެރިކުރާ ތަކެތި ދަރުބާރުގެއިން ބަލައިގަންނަމުން ގެންދާނެ ކަމަށެވެ.\n"ވާދަ ކުރުމުގައި ބައިގައި ބައިވެރި ކުރާ ތަކެތި 16 ވަނަ ދުވަސް [މާދަމާ] އިން ފެށިގެން ބަލައި ގަންނަމުން ގެންދާނަން. މި މުއްދަތުގެ ތެރޭގައި ތަކެއްޗާއެކު ފޯމު ގެނައުމުން ފެއާގައި ބައިވެރިވުމުގެ ފުރުސަތު ލިބޭނެ. އެހެންވެ ބައިވެރި ކުރުމުގެ ފުރުސަތު މިއޮތީ ވަރަށް ފުޅާކޮށް،" ޒާމިރު ވިދާޅުވި އެވެ.\nފަންނު އެކްސްޕޯ އޮންނާނީ، އަންނަ މަހު 22 އިން 28 އަށް ދަރުބާރުގެ އާއި ކަލާފާނު ސްކޫލް އަދި ކުޑަކުދިންގެ ބަގީޗާގަ އެވެ. ފަންނު އެކްސްޕޯގެ އޮންލައިން މީޑިޔާ ޕާޓްނަރަކީ އަވަސް އޮންލައިން އެވެ.\nރާއްޖޭގައި ބާއްވާ އެންމެ ބޮޑު މައުރަޒުގައި ބައިވެރި ވެވޭ 78 ކެޓަގަރީއެއް ހިމެނެ އެވެ. މިއީ ހުނަރު ދައްކާލުމަށާއި ކުދި އަދި މެދު ފަންތީގެ ވިޔަފާރި ކުރިއެރުވުމަށް ލިބޭ ފުރުސަތެކެވެ. މި އެކްސްޕޯގައި ތަކެތި ބައިވެރި ކުރާ އެކި ކެޓަގަރީތަކުން 600 އަށްވުރެ ގިނަ ވަނަ ހޮވާނެ އެވެ.\nވަނަ ހޮވާނެ ދާއިރާތައް\nމުޅި މައުރަޒުން ރަން5ވަނަ\nދާއިރާތަކުން 1 ވަނަ2ވަނަ، އަދި3ވަނަ\nމައިގަނޑު 14 ގިންތިން 1 ވަނަ،2ވަނަ އަދި3ވަނަ\n78 ގިންތިން 1 ވަނަ،2ވަނަ، އަދި3ވަނަ\nމުޅި އެކްސްޕޯއިން 1 ވަނަ،2ވަނަ، އަދި 3، ވަނަ\nމައިގަނޑު 14 ގިންތިން، 1 ވަނަ،2ވަނަ އަދި3ވަނަ\nހާއްސަ އެހީ އަށް ބޭނުންވާ މީހުންގެ ދާއިރާ\nދާއިރާ އިން 1 ވަނަ،2ވަނަ އަދި3ވަނަ\n78 ގިންތިން 1 ވަނަ،2ވަނަ އަދި3ވަނަ\nފަންނު އެކްސްޕޯގައި ބައިވެރިކުރާ އުފެއްދުންތަކުގެ ތެރެ އިން ހޮވާލެވޭ ފަސް އުފެއްދުމަކަށް ހާއްސަ އެއް މިލިއަން ރުފިޔާގެ ލުއި ލޯނެއް ދޭނެ އެވެ. އަދި ވެލާނާ އިންޓަނޭޝަނަލް އެއާޕޯޓް (ވީއައިއޭ) ގައި ހަދާ ދިވެހި އުފެއްދުންތައް ވިއްކާ ފިހާރާގައި މި އުފެއްދުންތައް ޑިސްޕްލޭ ކުރާނެ އެވެ. އަދި ދުބާއީގައި އޮންނަ ހަ މަސް ދުވަހަށް ދެމިގެންދާ "އެކްސްޕޯ 2020" ގައި އެ އުފެއްދުންތައް ބައިވެރި ކުރަން ފުރުސަތު ދޭނެ އެވެ.


13 ޖަނަވަރީ 2020 – އިންފޮމޭޝަން ކޮމިޝަނަރުގެ އޮފީހުގައި "ސްޓާފް ޑެވެލޮޕްމަންޓް" ޕްރޮގްރާމެއް ފެށުނު\nހިންގުމާއި މުއާމަލާތު ކުރުމުގެ ދާއިރާއިން މުވައްޒަފުންގެ ގާބިލުކަން އިތުރުކޮށް ހުނަރުވެރި ކުރުމަށް ޓަކައި، އިންފޮމޭޝަން ކޮމިޝަނަރުގެ އޮފީހުގެ މުވައްޒަފުންނަށް ހިންގާ ތަމްރީނު ޕްރޮގްރާމްތަކެއް ފެށިއެވެ.\nމި ޕްރޮގްރާމް ފަށްޓަވައިދެއްވީ، ކުރީގެ މިނިސްޓަރ އަލްފާޟިލް މުޙައްމަދު މުޞްޠަފާ ޙުސައިނެވެ. އެމަނިކުފާނު ސަރުކާރަށް ޚިދުމަތްކުރެއްވި ދުވަސްތަކުގައި ތަޖުރިބާކުރެއްވި ބައެއް ކަންކަން މުވައްޒަފުންނަށް ޙިއްސާކުރެއްވިއެވެ.\nމުވައްޒަފުންގެ ތަމްރީނު ޕްރޮގްރާމްގެ ފުރަތަމަ ސެޝަންގައި މައުލޫމާތު ދެއްވީ، މަޢުލޫމާތު ހޯދުމަށް އެދުމުގެ މުހިންމުކަމާއި ހެޔޮވެރިކަމެއް ކުރުމުގެ ނިޒާމާ ގުޅޭ ގޮތުން، ޓްރާންސް ޕޭރަންސީ މޯލްޑިވްސްގެ ފަރާތުންނެވެ.\n16 ޖަނަވަރީ 2020 – ވިސިލް ބްލޯކުރުމާ ބެހޭ ކޮމެޓީއެއް އުފައްދުނު\nޤާނޫނު ނަންބަރު: 16/2019 (ވިސްލް ބްލޯކުރާ ފަރާތްތައް ރައްކާތެރިކުރުމުގެ ޤާނޫނު) އާ ގުޅިގެން އިންފޮމޭޝަން ކޮމިޝަނަރުގެ އޮފީހުގެ ދާއިމީ ކޮމެޓީއެއްގެ ގޮތުގައި "ވިސިލް ބްލޯކުރުމާ ބެހޭ ކޮމެޓީ" އިންފޮމޭޝަން ކޮމިޝަނަރު އުފެއްދެވިއެވެ.\nމި ކޮމެޓީގައި ހިމެނިވަޑައިގަންނަވާ މެންބަރުންނަކީ، ޑިރެކްޓަރ، ލީގަލް އެފެއާޒު، އަލްއުސްތާޛާ ފާޠިމަތު ސައުސަނާއި އެޑްމިނިސްޓްރޭޓިވް އޮފިސަރ، އަލްފާޟިލާ މަރްޔަމް އިބްރާހީމާއި، އެޑްމިނިސްޓްރޭޓިވް އޮފިސަރ، އަލްފާޟިލް ޝައްފާން ޤާސިމެވެ. ކޮމިޓީގެ މުގައްރިރެއްގެ ގޮތުގައި ހަމަޖައްސަވާފައިވަނީ، ޑިރެކްޓަރ، ލީގަލް އެފެއާޒު، އަލްއުސްތާޛާ ފާޠިމަތު ސައުސަންއެވެ.\nމިއީ، (ވިސްލް ބްލޯކުރާ ފަރާތްތައް ރައްކާތެރިކުރުމުގެ ޤާނޫނު) ގެ ދަށުން ރާއްޖޭގައި އުފެދުނު އެންމެ ފުރަތަމަ ކޮމިޓީކަން ފާހަގަކޮށްލެވެއެވެ.\n16 ޖަނަވަރީ 2020 - މީޑިއާ ކައުންސިލްގެ މެންބަރުން އިންފޮމޭޝަން ކޮމިޝަނަރާ ބައްދަލުކުރެއްވި\nމީޑިއާ ކައުންސިލްގެ މެންބަރުން އިންފޮމޭޝަން ކޮމިޝަނަރު އަލްފާޟިލް ޙުސައިން ފިޔާޒު މޫސާއާ ބައްދަލުކުރެއްވިއެވެ.\nމި ބައްދަލުކުރެއްވުމުގައި މީޑިއާ ކައުންސިލްގެ ރައީސް އަލްފާޟިލް ހިދާޔަތުﷲ ދެއްކެވި ވާހަކަފުޅުގައި ނޫސްތަކަށް މައުލޫމާތު ލިބުމުގައި ހުރި ދަތިތައް ފާހަގަ ކުރެއްވިއެވެ. އަދި "މަޢުލޫމާތު ހޯދައި ލިބިގަތުމުގެ ޙައްޤުގެ ޤާނޫން" ގެ ދަށުން މީޑިއާތަކަށް އެންމެ އަވަސް ގޮތެއްގައި އިދާރާތަކުން މަޢުލޫމާތު ހޯދޭނެ ގޮތްތަކަކީ ކޮބައިކަކަން އެ ބޭފުޅުން ސާފުކުރެއްވިއެވެ.\nއިންފޮމޭޝަން ކޮމިޝަނަރުގެ އޮފީހުން މީޑިއާތަކަށް އެހީތެރިވެވޭނީ "މަޢުލޫމާތު ހޯދައި ލިބިގަތުމުގެ ޙައްޤުގެ ޤާނޫން"ގެ ދަށުން މަޢުލޫމާތު ހޯދުމަށް އެދުމުން ކަމަށް އިންފޮމޭޝަން ކޮމިޝަނަރު ވިދާޅުވިއެވެ.\nމީޑިއާ ކައުންސިލުން ހިންގާ ތަމްރީން ޕްރޮގްރާމްތަކުގައި "މަޢުލޫމާތު ހޯދައި ލިބިގަތުމުގެ ޙައްޤުގެ ޤާނޫނު" އަށް މީޑިއާތައް އަހުލުވެރިކުރުމަށްޓަކައި އިންފޮމޭޝަން ކޮމިޝަނަރުގެ އޮފީހުގެ އެހީތެރިކަމާއި އެއްބާރުލުން ދެއްވާނެ ކަމަށް އިންފޮމޭޝަން ކޮމިޝަނަރު އަލްފާޟިލް ޙުސައިން ފިޔާޒު މޫސާ ވިދާޅުވިއެވެ.\n16 ޖަނަވަރީ 2020 - އިންފޮމޭޝަން ކޮމިޝަނަރުގެ އޮފީހުގެ ފަރާތުން ސްޓޭޓް ޓްރޭޑިންގ އޮގަނައިޒޭޝަން ޕަބްލިކް ލިމިޓަޑްގައި މަޢުލޫމާތު ދިނުމުގެ ބައްދަލުވުމެއް ބޭއްވި\nސްޓޭޓް ޓްރޭޑިންގ އޮގަނައިޒޭޝަން ޕަބްލިކް ލިމިޓަޑްގެ މުވައްޒިފުންނަށް އަމާޒުކޮށްގެން ކުރިއަށް ގެންދެވުނު މި ބައްދަލުވުމުގައި އެ ކުންފުނީގެ މުވައްޒިފުން ބައިވެރިވެވަޑައިގެންނެވިއެވެ.\nމި ހަފްތާގައި ކުރެވުނު ޙާއްސަ މަސައްކަތްތަކުގެ ތެރޭގައި އިންފޮމޭޝަން ކޮމިޝަނަރުގެ އޮފީހަށް މިހާތަނަށް އަހަރީ ރިޕޯޓު ހުށަހެޅުއްވި ފަރާތައްތަކުގެ ތަފާސްހިސާބު ހެދުމުގެ މަސައްކަތައީ ޓްރާންސްޕޭރަންސީ މޯލްޑިވްސްގެ "އިންފޮމޭޝަން ކޮމިޝަނަރުގެ އޮފީހުގެ ޕަރފޯމަންސް އިންޑިކޭޓަރ"ގެ 2018 އަދި 2019 ވަނަ އަހަރުގެ އިވެލުއޭޝަން ހެދުމުގެ މަސައްކަތްކުރެވުނެވެ.


Huhdha aaeku hulhuvaafaivaa guesthouse eh nuhulhuvaa kamah Immigration inn bunumun, ethanah ai fathuruverin resort akah - One Online\nއޯސަން ރިޓްރީޓް އެންޑް ސްޕާ/ކ. ގުރައިދޫ--- ފޮޓޯ: އޯސަން ރިޓްރީޓް\nހުއްދައާއެކު ހުޅުވާފައިވާ ގެސްޓްހައުސެއް ނުހުޅުވާކަމަށް އިމްގްރޭޝަނުން ބުނުމުން، ފަތުރުވެރިން ރިސޯޓަކަށް\nކ. ގުރައިދޫ އޯސަން ރިޓްރީޓް އެންޑް ސްޕާއަށް ބުކިން ހައްދާފައިވާ ދެ ފަތުރުވެރިން ހޮލިޑޭ އިން ކަނޑޫމާ ރިސޯޓަށް ޑައިވާޓްކޮށްފިއެވެ.\nއިންޑިގޯ ފްލައިޓުން މިއަދު ރާއްޖެ އައި އިންޑިއާގެ އެ ދެ ފަތުރުވެރިންނަކީ އޯސަން ރިޓްރީޓަށް 14 ދުވަހަށް ބުކިން ހައްދާފައި ތިބި ދެ ފަތުރުވެރިންނެވެ. އެމީހުން ރާއްޖެ އައިސް ވެލާނާ އިންޓަނޭޝަނަލް އެއާޕޯޓުގައި ހުންނަ އިމިގްރޭޝަންގެ ޑެސްކަށް ދިއުމުން، އެ ޑެސްކުން ވަނީ އޯސަން ރިޓްރީޓަކީ ޓޫރިޒަމް މިނިސްޓްރީން ހުޅުވުމުގެ ހުއްދަ ދީފައިވާ ގެސްޓުހައުސެއް ނޫން ކަމަށް ބުނެފައެވެ.\nއެހެންކަމުން އެ ދެ ފަތުރުވެރިން ވަނީ އެތަނުގައި ތިބެ، ކަނޑޫމާ ރިސޯޓަށް ބުކިން ހައްދައި އެ ރިސޯޓަށް ގޮސްފައެވެ.\nޓޫރިޒަމް މިނިސްޓްރީން އިއްޔެ އަޕްޑޭޓް ކުރި ހުޅުވުމުގެ ހުއްދަ ދީފައިވާ ރިސޯޓް، ގެސްޓްހައުސް އަދި އުޅަނދުފަހަރުގެ ލިސްޓުގައި އޯސަން ރިޓްރީޓްގެ ނަން އެބައޮތެވެ. އެ ގެސްޓްހައުސް ހުޅުވުމުގެ ހުއްދަ ދީފައިވަނީ މިމަހުގެ 13 ވަނަ ދުވަހުއެވެ.\nމިކަމާ ގުޅިގެން "ވަން"އިން އިމިގްރޭޝަނަށް ގުޅުމުން އިމިގްރޭޝަންގެ އޮފިޝަލަކު ވިދާޅުވީ، އިމިގްރޭޝަނުން ބަލަނީ ޓޫރިޒަމް މިނިސްޓްރީން ދޭ ލިސްޓަކަށް ކަމަށާއި އެ ލިސްޓަކީ ގަވައިދުން އިމިގްރޭޝަންގެ ސިސްޓަމަށް އަޕްޑޭޓް ކުރެވޭ ލިސްޓެއް ކަމަށެވެ.\nއޯޝަން ރިޓްރީޓުގެ ވެރިޔާ އިސްމާއިލް އަބްދުލް ހަމީދު ވަން"އަށް މައުލޫމާތުދެއްވަމުން ވިދާޅުވީ، އެ ގެސްޓްހައުސަށް ބުކިން ހައްދާފައި ތިބި އިންޑިއާގެ ދެ ފަތުރުވެރިން ކަނޑޫމާއަށް ޑައިވާޓް ކޮށްފައިވާ ކަމަށާއި އެއީ ކަންބޮޑުވާ ކަމެއް ކަމަށެވެ.\n"މި ގެސްޓްހައުސަކީ ހުޅުވުމަށް ހުއްދަ ދީފައި އިން ގެސްޓްހައުސެއް. އެ ދެ ފަތުރުވެރިން ނެތް ބުކިން ކެންސަލްވެސް ކޮށްފައެއް. ދެން އިމިގްރޭޝަނުން މި ގެސްޓްހައުސަކީ ހުއްދަ ދީފައިވާ ގެސްޓްހައުސެއް ނޫނޭ ބުނުމުން އެ ބޭފުޅުން ކަނޑޫމާއަށް ދިޔައީ،" އިސްމާއިލް ވިދާޅުވިއެވެ.\nމީގެ އިތުރުން އިސްލާއިލް ވިދާޅުވީ، ރާއްޖެ އައުމުގެ އެއް ދުވަސް ކުރިންވެސް އެ ދެ ފަތުރުވެރިން ރާއްޖެއަށް އަންނަ ވާހަކަ ބުނަން ގުޅި ކަމަށެވެ. އަދި އެ ދެ ފަތުރުވެރިން ކަނޑޫމާއަށް ޑައިވާޓްކުރިކަމުގެ ކަންބޮޑުވުން ޓޫރިޒަމް މިނިސްޓްރީއާއި އިމިގްރޭޝަނަށްވެސް ހިއްސާކޮށްފައިވާނެ ކަމަށް އޭނާ ވިދާޅުވިއެވެ.\n"ވަން"އަށް އެނގިފައިވާ ގޮތުގައި ކަނޑޫމާއަށް ޑައިވާޓްކޮށްފައިވަނީ އިންޑިއާގެ ދެ މެފިރިއަކާއި އެމީހުންގެ ދަރިއެކެވެ. އެ ފަތުރުވެރިންނަކީ ގެސްޓްހައުސްތައް ހުޅުވުމުގެ ހުއްދަ ދިން ފަހުން 17 ކޮޓަރި ހުންނަ އޯސަން ރިޓްރީޓަށް އައުމަށް ބުކިން ހެއްދި ފުރަތަމަ ދެ ފަތުރުވެރިންނެވެ.\nގެސްޓްހައުސްތައް ހުޅުވުމުގެ ހުއްދަ ދިނީ މިދިޔަ މަހުގެ 15 ވަނަ ދުވަހުއެވެ. އޭގެ ފަހުން އިއްޔެގެ ނިޔަލަށް 91 ގެސްޓްހައުސެއް ހުޅުވުމުގެ ހުއްދަ ވަނީ ދީފައެވެ.\nގުޅޭ ޓެގު ޓުއަރިޒަމް މިނިސްޓްރީ އޮފް ޓުއަރިޒަމް ގެސްޓްހައުސް އެސޯސިއޭޝަން ކ. ގުރައިދޫ މޯލްޑިވްސް އިމިގްރޭޝަން ގެސްޓްހައުސް


ޕޮގްބާގެ ގޯލާއެކު މެންޗެސްޓަރ ޔުނައިޓެޑް އެއްވަނައަށް އަރައިފި\nޢަބްދުﷲ އަޝްރަފް 13 ޖެނުއަރީ 20214ދުވަސް\nއިނގިރޭސި ޕްރިމިއަރ ލީގުގައި މިރޭ ބާންލީ އާ ދެކޮޅަށް ކުޅުނު މެޗުގައި ފްރާންސްގެ ތަރި ޕައުލް ޕޮގްބާ ޖަހައިދިން ގޯލާއެކު މެޗު ކާމިޔާބުކޮށް މެންޗެސްޓަރ ޔުނައިޓެޑް ޓޭބަލްގެ އެއްވަނަ އަށް އަރައިފި އެވެ. ރަށުން ބޭރުގައި މިރޭ ޔުނައިޓެޑުން ކުޅުނު މެޗުގައި ބާންލީގެ މައްޗަށް އެ ޓީމުން ކުރި ހޯދީ 0-1 އިންނެވެ.\nމިރޭގެ ނަތީޖާއާ އަކު، ކުޅުނު 17 މެޗުން 36 ޕޮއިންޓް ހޯދައިގެން މެންޗެސްޓަރ ޔުނައިޓެޑް ޓޭބަލްގެ އެއްވަނައިގައި އޮތް އިރު ދެވަނައިގައި އޮތް ލިވަޕޫލް މިހާރު އޮތީ ޔުނައިޓެޑަށްވުރެ ތިން ޕޮއިންޓް ފަހަތުގަ އެވެ. މިއީ 2013 ވަނަ އަހަރު އިނގިރޭސި ޕްރިމިއަރ ލީގު 20 ވަނަ ފަހަރަށް ޔުނައިޓެޑަށް ކާމިޔާބުކޮށްދިނުމަށްފަހު އޭރުގެ ކޯޗު ސަރ އެލެކްސް ފާގަސަން މަގާމުން ވަކިވެގެން ދިޔަ ފަހުން ޔުނައިތެޑުން ސީޒަންގެ މި ހިސާބުގައި އެއްވަނަ އަށް އެރި ފުރަތަމަ ފަހަރެވެ. ފާގަސަން ވަކިވެގެން ދިޔަ ފަހުން، ލީގުގެ ފުރަތަމަ 17 މެޗަށްފަހު ޔުނައިޓެޑަށް ޓޭބަލްގެ އެއްވަނަ އާ އެންމެ ގާތަށްވެސް އާދެވުނީ ޑޭވިޑް މޮޔެސް ގެ ކޯޗުކަމުގައެވެ. އެކަމަކު އޭރުވެސް ޔުނައިޓެޑް އޮތީ ޓޭބަލްގެ އެއްވަނައިގައި އޮތް ޓީމަށްވުރެ އަށް ޕޮއިންޓް މަދުން ލިބިގެން އަށްވަނައިގަ އެވެ.\nމެންޗެސްޓަރ ޔުނައިޓެޑުން މިރޭ ހޯދި މޮޅަކީ ލީގުގައި އެ ޓީމުން އެންމެ ފަހުން ކުޅުނު 11 މެޗުގެ ތެރެއިން ހޯދި ނުވަ ވަނަ މޮޅެވެ. ރޭގެ މެޗާއެކު މިފަހަރުގެ ލީގުގައި މިހާތަނަށް ބަލިނުވެ ޖެހިޖެހިގެން 11 މެޗު ޔުނައިޓެޑުން ހަމަކޮށްފައިވާ އިރު އެންމެ ފަހުން ލީގުގައި އެ ޓީމު ބަލިވެފައި ވަނީ މިދިޔަ އަހަރުގެ ނޮވެމްބަރު މަހުގެ ތެރޭގައި އަމިއްލަ ދަނޑުގައި އާސެނަލް އާ ދެކޮޅަށް ކުޅުނު މެޗުންނެވެ.\nރޭގެ މެޗުގައި ޔުނައިޓެޑުން ޖެހި ހަމައެކަނި ލަނޑު މެޗުގެ 71 ވަނަ މިނެޓްގައި ޕޮގްބާ ކާމިޔާބުކޮށްދީފައިވަނީ އެ ޓީމުގެ ފޯވާޑް އެންތަނީ މާޝިއަލް ނަގައިދިން ރީތި ހުރަހެއް ގޯލްގެ ތެރެއަށް ވައްދާލައިގެންނެވެ. މުޅި މެޗު ޔުނައިޓެޑުން ޑޮމިނޭޓްކުރި އިރު ބާމްލީއަށް ރޭގެ މެޗުގައި ޔުނައިޓެޑްގެ ގޯޅާ އަމާޒުކޮށް އެންމެ ހަމަލާއެއްވެސް ފޮނުވާލެވިފަ އެއް ނުވެ އެވެ. އެކަމަކު މެޗުގެ ފަހުކޮޅު އެ ޓީމަށް ލަނޑު ޖަހަން ރަނގަޅު ތިން ފުރުސަތެއް ތަނަވަސްވިކަން ފާހަގަކުރެވުނެވެ.\nލީގުގައި ޔުނައިޓެޑް ދެން އެންމެ އަވަހަށް ކުޅޭ މެޗުގައި ވާދަކުރާނީ އެންމެ ފަހުގެ ޗެމްޕިއަން ލިވަޕޫލާ އެވެ. މި މެޗު އޮންނާނީ އަންނަ އާދީއްތަ ދުވަހު ލިވަޕޫލްގެ ދަނޑުގަ އެވެ.\nއެއްވަނައިގައި އޮވެ އެންފީލްޑަށް އަންނަން ލިވަޕޫލުން ޔުނައިޓެޑަށް ދައުވަތު ދީފި


vnews - Adheeb ge vakeelu Siraj hayyarukoh eynage apartment balai faaskoffi\nއަދީބުގެ ވަކީލު ސިރާޖު ހައްޔަރުކޮށް އޭނަގެ އެޕާޓްމަންޓު ބަލައިފާސްކޮށްފި\nއަދީބުގެ ގާނޫނީ ވަކީލު މޫސާ ސިރާޖުގެ އެޕާޓްމަންޓްމަންޓް ފާސްކުރުމަށް ފުލުހުން ހަރަކާތްތެރިވަނީ --\nކުކުރީގެ ނައިބު ރައީސް އަހުމަދު އަދީބުގެ ގާނޫނީ ވަކީލު މޫސާ ސިރާޖު ހައްޔަރުކުރުމަށްފަހު އޭނަ ދިރިއުޅޭ އެޕާޓްމަންޓް ބަލައި ފާސްކޮށްފިއެވެ.\nރޭގެ ވަގުތެއްގައި ސިރާޖު ހައްޔަރުކުރުމަށްފަހު މިއަދު ހެނދުނުގެ ވަގުތެއްގައި ގ.ހުމަށިގޭގެ ސިރާޖު ދިރިއުޅުއްވާ އެޕާޓްމަންޓު ބަލައި ފާސްކޮށްފައިވަނީ އޭނާގެ ހާޒިރުގައެވެ.\nމީޑިއާއަށް މައުލޫމާތު ދެއްވަމުން ސިރާޖުގެ ގާނޫނީ ވަކީލު އިބްރާހިމް ޝިޔާމް ވިދާޅުވީ ފުލުހުން ސިރާޖުގެ ގެ ބަލައިފާސްކޮށްފައިވަނީ ކޯޓު އަމުރެއްގެ ދަށުން ކަމަށެވެ. އަދި ކޯޓު އަމުރުގައި ބަޔާން ކޮށްފައިވާ ގޮތުން ސިރާޖުގެ މައްޗަށް ކޮށްފައިވަނީ ރައީސުލްޖުމްހޫރިއްޔާ އަބްދުﷲ ޔާމީނު އަބްދުލްގައްޔޫމާއި އެހެން ބަޔަކު ޖިނާއި ކުށެއް ކަމަށް ބެލެވިދާނެ އަމަލުތަކެއް ކުރި ކަމަށް ދޭހަވާ މޭރުމުން ސިރާޖުގެ މުވައްކިލު ކުރީގެ ނައިބު ރައީސް އަހުމަދު އަދިބާ ހަވާލާދީ ނޫސްބަޔާންތަކެއް ނެރެ ސާބިތުނުހިފޭ ދޮގު ޚަބަރުތައް ދައުލަތުގެ އާއްމު އިދާރާތައް ހިމެނޭހެން އާއްމުކޮށް ޝާއިއުކޮށް ރިޕޯޓު ކުރަމުން ދިޔުމާއި، ހަޑިހުތުރު ބަހުރުވައިން ލިޔުންތައް ތައްޔާރުކޮށް ފަތުރަމުންދާ ކަމުގެ ތުހުމަތު ކަމަށެވެ.\nއަދި ވިދާޅުވީ ފުލުހުން ބަލައިފާސްކުރުމަށްފަހު މި މައްސަލައާ ގުޅުންހުރި ތަކެތި ކަމަށް ބެލެވޭ ބައެއް ތަކެތި ގެންގޮސްފައިވާ ކަމަށެވެ. އެއީ ހާޑް ޑްރައިވަކާއި، ޕެން ޑްރައިވެއްގެ އިތުރަށް5ގަނޑުގެ ލިޔެކިޔުން ކަމަށް ޝިޔާމް ވިދާޅުވިއެވެ.\nއަދި މީގެ އިތުރަށް ބަންދުގެ މުއްދަތު ޖެހުމަށް މިއަދު މެންދުރުފަހު3ޖަހާއިރަށް ސިރާޖު ކޯޓަށް ހާޒިރުކުރުމަށް ނިންމައި އެކަން އަންގާފައިވާ ކަމަށްވެސް ވިދާޅުވިއެވެ.\nޝިޔާމް ވިދާޅުވީ ނުހައްގުން ސިރާޖު ހައްޔަރުކުރި ކަމުގައި ވިޔަސް ސިރާޖު ހުރީ ގަދަވެ ސަލާމަތުން ވަރަށް ޖޯޝާއި ފޯރީގައި ކަމަށެވެ. އަދި ހުރިހާ ރައްޔިތުންގެ ކިބައިން ސިރާޖުގެ އެދުމަކީވެސް ކެންޑިޑޭޓު ނަމްބަރު ދޭކަށް ވޯޓު ދިނުން ކަމަށްވެސް ވިދާޅުވިއެވެ.\nސިރާޖުގެ ގެ ބަލައި ފާސް ކުރުމަށްފަހު ފުލުހުންގެ ބެލުމުގެ ދަށުން އޭނާ ގެންދިޔަ ވަގުތު ސިރާޖުވެސް ވިދާޅުވެފައި ވަނީ މި އަނިޔާވެރިކަން މިނިމުނީ ކަމަށާއި ކެންޑިޑޭޓް ނަމްބަރު ދޭކަށް ވޯޓު ދިނުމަށް ގޮވާލައްވާ ކަމަށެވެ.\nރޭގެ ވަގުތެއްގައި ފުލުހުން ސިރާޖު ހައްޔަރުކޮށްފައި ވަނީ އޭނާ ހޮޓެލް ޖެންއިން ނުކުންނެވި ވަގުތު ކޯޓު އަމުރެއްގެ ދަށުންނެވެ.\nމިހަފްތާގެ ތެރޭގައި އަދީބު ސިލްސިލާކޮށް ތިން ބަޔާނެއް ނެރުއްވިއިރު އެބަޔާންތަކުގައި ރައީސް ޔާމީނަށް ބޮޑެތި ތުހުމަތުތަކެއް ކުރައްވާފައި ވެއެވެ. އޭގެ ތެރޭގައި އެމްއެމްޕީއާރްސީގެ ޚިޔާނާތާއި ވެރިކަމުގެ ބާރުތައް ދެމެހެއްޓެވުމަށް ސިހުރުހެއްދެވުމާއި އެނޫންވެސް ބޮޑެތި ތުހުމަތުތައް ހިމެނެއެވެ.


Ungoofaaru Saafukoh beyhvumuge bodu program eh maadhama fashanee | Ungoofaaru\nބަނޑޭރިގަނޑު/ޙަބަރު/އުނގޫފާރު ސާފުކޮށް ބޭއްވުމުގެ ބޮޑު ޕްރޮގްރާމެއް މާދަމާ ފަށަނީ\nއިބްރާހީމް ޒަޔާން9އޯގަސްޓް 2018\n2 636 މިނެޓެއް ނުވަނިސް ކިޔާލެވޭ\nއުނގޫފާރު ކައުންސިލްގައި ބޭއްވި ބައްދަލުވުމުގެ ތެރެއިން\nއުނގޫފާރު ސާފްކޮށް ބޭއްވުމުގެ ހާއްސަ ޕްރޮގްރާމެއް ފެށުމަށް ހަމަޖައްސައި އެމަސައްކަތް މާދަމާ ފެށުމަށް ހަމަޖެހިއްޖެއެވެ. އުނގޫފާރު ކައުންސިލުން އިސްނަގައިގެން ކްލަބް ޖަމާއަތްތަކާއި އުނގޫފާރުގެ މުވައްސަސާ ތަކުގެ އެހީތެރިކަމާއެކު ކުރިއަށް ގެންދާ މިޕްރޮގްރާމް ފެށުން އޮންނާނީ މާދަމާ ހެނދުނު 8 ޖަހާއިރު އުނގޫފާރު ބަނދަރު ސަރަހައްދުގައި އިމާރާތްކުރަމުންދާ ބެންކް އޮފް މޯލްޑިވްސްގެ އާއިމާރާތް ކުރިމަތީގައެވެ.\nމިޕްރޮގްރާމްގެ ބޭނުމަކީ އުނގޫފާރުގައި ދިރިއުޅެ ފަރާތްތަކަށާއި އުނގޫފާރަށް ޒިޔާރަތްކުރާ ފަރާތްތަކަށް މިހާރަށްވުރެވެސް ހިތްހަމަޖެހޭ އުފާވެރި ސާފްތާހިރު މާހައުލެއް ހޯދައިދިނުމެވެ. މިދުވަސް ތަކަކީ ރިޔާސީ އިންތިހާބުގެ ކެމްޕެއިންގެ ފޯރި ގަދަ ދުވަސްތަކަކަށް ވުމުން ދައުލަތާއި ސަރުކާރުގެ މުވައްސަސާތަކައި ސިޔާސީ ޕާޓީ ތަކުގެ ވެރިންނާއި އަދި މިޤައުމުގެ އިއްޒަތްތެރި އެތަކެއް ފަރާތްތަކެއް އުނގޫފާރަށް ޒިޔާރަތް ކުރަމުންދާ ދުވަސް ތަކަކަށް ވުމާއެކުވެސް އުނގޫފާރު ސާފްތާހިރުކޮށް ބޭއްވުމަކީ މިކަމަށް ބަލާއިރުވެސް ވަރަށް މުހިއްމު ކަމެއްކަމަށް ކައުންސިލުން ދެކެއެވެ.\nމިޕްރޮގްރާމުގެ ދަށުން މަގުމަތީގައި ބެހެއްޓިފައި ހުރި ތަކެތިނަގާ ސާފުކުރުމާއި އާއްމުކޮށް މީހުން ގޮސްއުޅޭ އަދި ޖަމާވާ ސަރަހައްދުތަކާއި ގޯތިދެގޮރު ސާފުކުރުން ކުރިއަށްދާނެއެވެ.\nމިޕްރޮގްރާމް ފެށުމުގެ ގޮތުން އުނގޫފާރު ކައުންސިލުން ކްލަބް ޖަމާއަތްތަކައިއެކު މަޝްވަރާބައްދަލުވުން ބޭއްވީ މިދިޔަ ހަފްތާގެ ބުރާސްފަތި ދުވަހު މެންދުރުފަހު 13:00 ގައި އުނގޫފާރު ކައުންސިލްގެ އިދާރާގައެވެ. މިބައްދަލުވުމުގައި ޖަމްއިއްޔަތުއްސައިފް، ކްލަބް ޔޫތު ސްޓަރ އަދި އުފާއިން ބައިވެރިވެފައިވެއެވެ.\nމިޕްރޮގްރާމްގެ ދަށުން އުނގޫފާރު ސާފުކުރުމުގެ ހަރަކާތްތައް މާދަމާއިންފެށިގެން ބަންދު ދުވަސްތަކަށް ބަހާލައިގެން ކުރިއަށް ގެންދިއުމަށްވަނީ ހަމަޖެހިފައެވެ. މާދަމާގެ ޕްރޮގްރާމް ކުރިއަށްދާނީ ހެނދުނު 8:00 ން 10:30 އަށެވެ. މިހަރަކާތްތަކުގައި ވީހާވެސް ގިނަބަޔަކު ބައިވެރިވެ އެހީތެރިވުމަކީ އުނގޫފާރު ކައުންސިލުގެ ވަރަށްބޮޑު އެދިލެއްވުމުކެވެ.\nUngoofaaru saaf kurumahtakaa buefa kauncil in vazeefaa dheefa thibi meehun kobaa\nAharunnah heyo ungoofaaru saafukuriyad nukuriyas ahremennah vaa ehves faidhaa ehneh


galehiri: ހަވަރުތިނަދޫ ޢުމަރުހުތާގެ ޢާއިލާ\nހަވަރުތިނަދޫ ޢުމަރުހުތާގެ ޢާއިލާ\nހަވަރުތިނަދޫ ޢުމަރުހުތާގެ ޢާއިލާވަނީ އެރަށު ބޮޑުކައްތިކަލަހާނު(ބޮޑުކަތީބު ކަލޭގެފާނު) ޢާއިލާއާއި ގުޅިފައެވެ. ޢުމަރުހުތާ ކައިވެނިކުރެއްވި ބޭކަނބަލެއްކަމަށް އެނގިފައިވަނީ ހަވަރުތިނަދޫ ބޮޑުކައްތިކަލަހާނު (ބޮޑުކަތީބު ކަލޭގެފާނު)ގެ ދޮން ޙުސައިންތަކުރުފާނު ބޮޑު ދޮންބޭގެ ފާޠިމަތު (ފާތިންދިޔެ ނުވަތަ ފާތިޔެ) އާ އެވެ. ޢުމަރުހުތާގެ ދަރިންނަކީ:\n1- ޢާއިޝާ ދޮންއައިސާ/ޖޭނެސްޓް)\n2- ސިއްތި (ސިއްތިދައިތާ)\n3- ޢަލީ (ދޮންފުތު/އީގަލް)\n4- ކަމަނަ (ޔެލޯހައުސް)\n5- މޫސާ (މޫސިޔާ/ބްލެކްއެންޑްވައިޓް)\n6- ޢަލީ (ޢަލިފުތާ/ޖަވާހިރުއާގެ)\n7- ފާޠިމާ (ފާތިންދިޔެ/ނަރުގިސްވިލާ)\n9- ކުދެކަލޯ (މާލިމީ ހުތެކުއްދާ ގަންޖާމުގެ/ގއ.މާމެންދޫ)\n10- ދޮންކަލޯ އަޅިވިލާގެ/މާމެންދޫ)\n12- ޛުލައިޚާ (ދަލިކާ/މީރާގެ)\n-1 ހަވަރުތިނަދޫ ޢުމަރުހުތާގެ ޢާއިޝާ (ދޮންއައިސާ/ޖޭނެސްޓް)\nހަވަރުތިނަދޫ ޢުމަރުހުތާގެ ޢާއިޝާ (ދޮންއައިސާ ޖޭނެސްޓް އާއި ކައިވެނިކުރެއްވީ ހަވަރުތިނަދޫ މެދުއަވަށު ދޮން މޫސާ ކަލޭގެ ފުތް ރައްކަލާކަލޭގެ ޢަލިފުޅު(ބޮޑު ކުދެބެއްޔާ)ގެ ޤާސިމްފުޅު ނުވަތަ މެދުކުއްދާބެ އެވެ. މިކައިވެނީގެ ދަރިންނަކީ ޢަލީ ޤާސިމް(ރެއްކާބެ) ޖޭނެސްޓް/ތިނަދޫ، އާދަމް ޤާސިމް(އާދަމްބެ) ގ.ރައިހާނުގެ/މާލެ، ފާޠިމަތު ޤާސިމް(ދިޔެ) މ.ދިމިޝްގު/މާލެ، ޙަސަން ޤާސިމް(ޙަސަންކަލޯ) ގ.ރައިހާނުގެ/މާލެ، މޫސާ ޤާސިމް(މޫސާކަލޯ) މ.ބީޗްކޯނަރ/މާލެ، އެވެ.\nހަވަރުތިނަދޫ ޢުމަރުހުތާގެ ޢާއިޝާ (ދޮންއައިސާ/ޖޭނެސްޓް)ގެ ޢަލީ ޤާސިމް(ރެއްކާބެ) ޖޭނެސްޓް/ތިނަދޫ ގެ ދަރިންނަކީ މުޙައްމަދު ޒުބައިރު ޖޭނެސްޓް/ ތިނަދޫ، މުޙައްމަދު ޒުހައިރު ޖޭނެސްޓް/ ތިނަދޫ، ވަޙީދު ލުޠުފީ/ ނޫވިލު/ ތިނަދޫ ފާޠިމަތު ފަރީދާ ޖޭނެސްޓް/ ތިނަދޫ މުޙައްމަދު ރަޝީދު ޖޭނެސްޓް/ ތިނަދޫ އެވެ.\nހަވަރުތިނަދޫ ޢުމަރުހުތާގެ ޢާއިޝާ (ދޮންއައިސާ/ޖޭނެސްޓް)ގެ އާދަމް ޤާސިމް(އާދަމްބެ) ގ.ރައިހާނުގެ/މާލެ ގެ ޢާއިލާނެތެވެ.\nހަވަރުތިނަދޫ ޢުމަރުހުތާގެ ޢާއިޝާ (ދޮންއައިސާ/ޖޭނެސްޓް)ގެ ފާޠިމަތު ޤާސިމް(ދިޔެ) މ.ދިމިޝްގު/މާލެ ގެ ދަރިންނަކީ މުޙައްމަދު ޝަރީފު މ.ދިމިޝްގު/މާލެ، ޝަރީފާ އިބްރާހީމް މ.ދިމިޝްގު/މާލެ އެވެ.\nހަވަރުތިނަދޫ ޢުމަރުހުތާގެ ޢާއިޝާ (ދޮންއައިސާ/ޖޭނެސްޓް)ގެ ޙަސަން ޤާސިމް(ޙަސަންކަލޯ) ގ.ރައިހާނުގެ/މާލެ ގެ ދަރިންނަކީ އާމިނަތު ޙަސަން ގ.ރައިހާނުގެ/މާލެ، ފާޠިމަތު ޙަސަން ގ.ރައިހާނުގެ/މާލެ އެވެ.\nހަވަރުތިނަދޫ ޢުމަރުހުތާގެ ޢާއިޝާ (ދޮންއައިސާ/ޖޭނެސްޓް)ގެ މޫސާ ޤާސިމް(މޫސާކަލޯ) މ.ބީޗްކޯނަރ/މާލެ ގެ ދަރިންނަކީ ޒުބައިދާ މޫސާ މ.ބީޗްކޯނަރ/މާލެ، މުޙައްމަދު ޖަމީލު މ.ބީޗްކޯނަރ/މާލެ، މާރިޔާ މޫސާ މ.ބީޗްކޯނަރ/މާލެ އެވެ.\n2- ހަވަރުތިނަދޫ ޢުމަރުހުތާގެ ސިއްތި (ސިއްތިދައިތާ)\nހަވަރުތިނަދޫ ޢުމަރުހުތާގެ ސިއްތި (ސިއްތިދައިތާ)ގެ ދަރިންނަކީ ރެކިބީފާނުއާއި މޫސާ ތަކުރުފާނެވެ.\nހަވަރުތިނަދޫ ޢުމަރުހުތާގެ ސިއްތި (ސިއްތިދައިތާ)ގެ ރެކިބީފާނުގެ ދަރިންނަކީ މުޙައްމަދުފުޅު(މާކުން)އާއި ޢަބުދުއްރައޫފު(މާކުން) އެވެ.\nހަވަރުތިނަދޫ ޢުމަރުހުތާގެ ސިއްތި (ސިއްތިދައިތާ)ގެ މޫސާ ތަކުރުފާނުގެ ދަރިންނަކީ މުޙައްމަދު މޫސާދީދީ ކިޔުޕިޑް/ތިނަދޫ އާއި ޢާއިޝަތު ވަޙީދާއާއި މަރިޔަމް ސަޢީދާ އެވެ.\n3- ހަވަރުތިނަދޫ ޢުމަރުހުތާގެ ޢަލީ (ދޮންފުތު/އީގަލް)\nހަވަރުތިނަދޫ ޢުމަރުހުތާގެ ޢަލީ (ދޮންފުތު/އީގަލް)ގެ ދަރިންނަކީ އަޙުމަދު ޢަލީ (އަޙުމަދުފުތު)އީގަލް އާއި ޙުސައިން ޢަލީ(ބޮޑު ޙުސައިންބެއްޔާ) އެދުރުގެ އެވެ.\nހަވަރުތިނަދޫ ޢުމަރުހުތާގެ ޢަލީ ދޮންފުތު/އީގަލްގެ އަޙުމަދު ޢަލީ (އަޙުމަދުފުތު)އީގަލްގެ ދަރިންނަކީ މުޙައްމަދު އަޙުމަދު(ދޮންމުޙައްމަދު) ދިލާސާގެއާއި ޙުސައިން އަޙުމަދު އީގަލްއާއި އަލީ އަޙުމަދެވެ.\nހަވަރުތިނަދޫ ޢުމަރުހުތާގެ ޢަލީ ދޮންފުތު/އީގަލްގެ އަޙުމަދު ޢަލީ (އަޙުމަދުފުތު)އީގަލްގެ މުޙައްމަދު އަޙުމަދު(ދޮންމުޙައްމަދު) ދިލާސާގެ ދަރިންނަކީ އާމިނަތު މުޙައްމަދުއާއި ޙަސީނާ މުޙައްމަދު/ ސިނަމާލެއާއި މަރިޔަމް މުޙައްމަދު ދިލާސާގެ އެވެ.\nހަވަރުތިނަދޫ ޢުމަރުހުތާގެ ޢަލީ ދޮންފުތު/އީގަލްގެ އަޙުމަދު ޢަލީ (އަޙުމަދުފުތު)އީގަލްގެ ޙުސައިން އަޙުމަދުގެ ދަރިންނަކީ ޢަލީ ޙުސައިން/އީގަލް، އާދަމް ޙުސައިން/އީގަލް، މުޞްޠަފާ ޙުސައިން/އީގަލް، ޢާރިފު ޙުސައިން/އީގަލް އެވެ.\nހަވަރުތިނަދޫ ޢުމަރުހުތާގެ ޢަލީ ދޮންފުތު/އީގަލްގެ ޙުސައިން ޢަލީ(ބޮޑު ޙުސައިންބެއްޔާ) އެދުރުގެ ދަރިންނަކީ ޙަސަން ޙުސައިން އެދުރުގެއާއި ޚަދީޖާ ޙުސައިން ދުންތަރި އެވެ.\n4- ހަވަރުތިނަދޫ ޢުމަރުހުތާގެ ކަމަނަ (ޔެލޯހައުސް)\nހަވަރުތިނަދޫ ޢުމަރުހުތާގެ ކަމަނަ(ޔެލޯހައުސް)އާއި ކައިވެނިކުރެއްވީ ހަވަރުތިނަދޫ ޢަލިކަލޭގެ ފުތް މުކުރިބެއްޔާގެ ދޮންބެއްޔާގެ އިސްމާޢީލްއެވެ. މިކައިވެނިން ޢަލީ އިސްމާޢީލް(ޢަލިބެއްޔާ/ޔެލޯހައުސް) ލިބިލެއްވި އެވެ.\nހަވަރުތިނަދޫ ޢުމަރުހުތާގެ ކަމަނަ(ޔެލޯހައުސް)ގެ ޢަލީ އިސްމާޢީލް(ޢަލިބެއްޔާ/ޔެލޯހައުސް)ގެ ދަރިންނަކީ ޢާއިޝަތު ޢަލީ(އައިސާދިޔެ)ތާޒާގެ/ތިނަދޫ، ރާމިޒާ ޢަލީ ޔެލޯހައުސް/ތިނަދޫ، އަޙުމަދު ޚަލީލު ޔެލޯހައުސް/ތިނަދޫ، ޢަބުދުލްޤާދިރު ޔެލޯހައުސް/ތިނަދޫ، އެވެ.\n5- ހަވަރުތިނަދޫ ޢުމަރުހުތާގެ މޫސާ (މޫސިޔާ/ބްލެކްއެންޑްވައިޓް)\nހަވަރުތިނަދޫ ޢުމަރުހުތާގެ މޫސާ (މޫސިޔާ/ބްލެކްއެންޑްވައިޓް)ގެ ދޮންޢަލީގެ ދަރިންނަކީ ޢުސްމާނު/ބޯލިކޯ، ދޮންކަލޯ/ބޯލިކޯ، ދޮންކަމަނަ/ބޯލިކޯ، މުޙައްމަދު/ބޯލިކޯ، ކުދެކަލޯ/ބޯލިކޯ، އައިހާ/ބޯލިކޯ، އާމިނަތު ޢަލީ(ކުދެދިޔެ/ބޯލިކޯ) އަޙުމަދުފުތު/ބޯލިކޯ އެވެ.\nހަވަރުތިނަދޫ ޢުމަރުހުތާގެ މޫސާ (މޫސިޔާ/ބްލެކްއެންޑްވައިޓް)ގެ ދޮންޢަލީގެ ޢުސްމާނު/ބޯލިކޯގެ ދަރިންނަކީ ގާސިމް ޢުސްމާނު/ކޮލަމާފުށި، ދޮންތައްކާނު/ކޮލަމާފުށި، ސަޢީދު ޢުސްމާނު އެވެ.\nހަވަރުތިނަދޫ ޢުމަރުހުތާގެ މޫސާ (މޫސިޔާ/ބްލެކްއެންޑްވައިޓް)ގެ ދޮންޢަލީގެ ދޮންކަލޯ/ބޯލިކޯގެ ދަރިންނަކީ އާމިނާދިޔެ ސީޝެލް/ތިނަދޫ، މުޙައްމަދު ރަޝީދު އެވެ.\nހަވަރުތިނަދޫ ޢުމަރުހުތާގެ މޫސާ (މޫސިޔާ/ބްލެކްއެންޑްވައިޓް)ގެ ދޮންޢަލީގެ ދޮންކަމަނަ/ބޯލިކޯގެ ދަރިއަކީ މުޙައްމަދު ސަޢީދު ޙުސައިން ހީނާމާގެ/ކޮލަމާފުށި އެވެ.\nހަވަރުތިނަދޫ ޢުމަރުހުތާގެ މޫސާ (މޫސިޔާ/ބްލެކްއެންޑްވައިޓް)ގެ ދޮންޢަލީގެ މުޙައްމަދު/ބޯލިކޯގެ ދަރިންނަކީ ޢަބުދުލްމަޖީދު، މަންޞޫރު، ރުގިއްޔާ، ޖަމީލާ، ރަޝާދު އެވެ.\nހަވަރުތިނަދޫ ޢުމަރުހުތާގެ މޫސާ (މޫސިޔާ/ބްލެކްއެންޑްވައިޓް)ގެ ދޮންޢަލީގެ ކުދެކަލޯ/ބޯލިކޯގެ ދަރިންނަކީ ޝާކިރު، ދޮންފާންދިޔެ، އާމިނަތު، ރަޝީދާ އެވެ.\nހަވަރުތިނަދޫ ޢުމަރުހުތާގެ މޫސާ (މޫސިޔާ/ބްލެކްއެންޑްވައިޓް)ގެ ދޮންޢަލީގެ އައިހާ/ބޯލިކޯގެ ދަރިންނަކީ އާދަމް ތަކުރުފާނު، ނާޞިރު އެވެ.\nހަވަރުތިނަދޫ ޢުމަރުހުތާގެ މޫސާ (މޫސިޔާ/ބްލެކްއެންޑްވައިޓް)ގެ ދޮންޢަލީގެ އާމިނަތު ޢަލީ(ކުދެދިޔެ/ބޯލިކޯ)ގެ ދަރިންނަކީ މުޙައްމަދު ނަސީމު، އަޙުމަދު ނަސީމު، ޙަސަން ނަސީމު، ފާޠިމަތު ޢަލީ ގުލްޒާރުގެ، ޚަދީޖާ ޢަލީ އާފަތިސް އެވެ.\nހަވަރުތިނަދޫ ޢުމަރުހުތާގެ މޫސާ (މޫސިޔާ/ބްލެކްއެންޑްވައިޓް)ގެ ދޮންޢަލީގެ އަޙުމަދުފުތު/ބޯލިކޯގެ ދަރިންނަކީ ޢަބުދުލްމުޙުސިނު، އާމިނާފާނު، މަރިޔަމްފާނު، ޙައްވާފާނު، ޞާލިޙު، ޙިލްމީ، ޚަލީލު، ޖަމީލު އެވެ.\n6- ހަވަރުތިނަދޫ ޢުމަރުހުތާގެ ޢަލީ (ޢަލިފުތާ/ޖަވާހިރުއާގެ)\nހަވަރުތިނަދޫ ޢުމަރުހުތާގެ ޢަލީ (ޢަލިފުތާ/ޖަވާހިރުއާގެ) ދަރިންނަކީ ދޮންކަލޭގެފާނު ބްލެކްއެންޑްވައިޓް، އަބޫބަކުރު ކަތީބު ކަލޭގެފާނު ޖަވާހިރުއާގެ، ޚަދީޖާ (ކައިދާ/ވައިލެޓްވިލާ)، އާމިނަތު (އާމިންދިޔެ) އެވެ.\nހަވަރުތިނަދޫ ޢުމަރުހުތާގެ ޢަލީ (ޢަލިފުތާ)ގެ ދޮންކަލޭގެފާނު ބްލެކްއެންޑްވައިޓް އާއި ހަވަރުތިނަދޫ ދިހެރޭ ޙުސައިން ކަލޭގެފާނުގެ ޢާއިޝާފާނުގެ ކަލޭގެފާނު(ކަލޯބެ)ގެ ދޮންމަނިކެއާއި ދެކަނބަލުންގެ ދަރިންނަކީ ކަތްދާމަނިކެ އާއި ޢަލިތަކުރުފާނެވެ.\nހަވަރުތިނަދޫ ޢުމަރުހުތާގެ ޢަލީ (ޢަލިފުތާ)ގެ ދޮންކަލޭގެފާނު ބްލެކްއެންޑްވައިޓްގެ ކަތްދާމަނިކެ އާއި ކައިވެނިކުރެއްވީ ހަވަރުތިނަދޫ އަޅިވިލާގޭ ޢަބުދުﷲ ކަޠީބު ކަލޭގެފާނެވެ. މިދެކަނބަލުންގެ ދަރިންނަކީ ޑރ. ޢަބުދުއްޞަމަދު ޢަބުދުﷲ/ ހ.ހުވަދޫ، މުޙައްމަދު ލަޠީފު، ޢަބުދުއްސައްތާރު، ޢަބުދުއްރައްޒާޤު، ޢަބުދުލްޤާދިރު، ޢަޒީޒާ ޢަބުދުﷲ އެވެ.\nހަވަރުތިނަދޫ ޢުމަރުހުތާގެ ޢަލީ (ޢަލިފުތާ)ގެ ދޮންކަލޭގެފާނު ބްލެކްއެންޑްވައިޓްގެ ޢަލިތަކުރުފާނު ކައިވެނިކުރެއްވީހަވަރުތިނަދޫ ޢުމަރުހުތާގެ މޫސާ (މޫސިޔާ/ބްލެކްއެންޑްވައިޓް)ގެ ދޮންޢަލީގެ އާމިނަތު ޢަލީ(ކުދެދިޔެ/ބޯލިކޯ)އާ އެވެ. މިކައިވެނިން މުޙައްމަދު ނަސީމު، އަޙުމަދު ނަސީމު، ޙަސަން ނަސީމު، ފާޠިމަތު ޢަލީ ގުލްޒާރުގެ، ޚަދީޖާ ޢަލީ އާފަތިސް ލިބިލެއްވިއެވެ.\nހަވަރުތިނަދޫ ޢުމަރުހުތާގެ ޢަލީ (ޢަލިފުތާ)ގެ އަބޫބަކުރު ކަތީބު ކަލޭގެފާނު ޖަވާހިރުއާގެ ދަރިންނަކީ މޫސާ ރިފުޢަތު/މ.ނޫތަރި، މަރިޔަމްމަނިކެ/ހިޔާދޭގެ، މުޙައްމަދު ޖަމީލު، ފާޠިމަތު ލަޠީފާ، އަޙުމަދު ވާފިރު، މުޙައްމަދު ލަޠީފު، ރަޝީދު އެވެ.\nހަވަރުތިނަދޫ ޢުމަރުހުތާގެ ޢަލީ (ޢަލިފުތާ)ގެ ޚަދީޖާ(ކައިދާ)ގެ ދަރިންނަކީ ޢަލީ ނަޞީރު، އަޙުމަދު ނަޞީރު ވައިލެޓްވިލާ/ ތިނަދޫ އެވެ.\nހަވަރުތިނަދޫ ޢުމަރުހުތާގެ ޢަލީ (ޢަލިފުތާ)ގެ އާމިނަތު(އާމިންދިޔެ)ގެ ފާތިޔެގެ ދަރިއަކީ ޝަމީމާ/މާލެ އެވެ.\n7- ހަވަރުތިނަދޫ ޢުމަރުހުތާގެ ފާޠިމާ (ފާތިންދިޔެ/ނަރުގިސްވިލާ)\nހަވަރުތިނަދޫ ޢުމަރުހުތާގެ ފާޠިމާ (ފާތިންދިޔެ/ނަރުގިސްވިލާ)ގެ ދަރިންނަކީ ކައިދާ/މާކަރީވިލާ، ޙައްވާ މުގުރިގެ/ގައްދޫ، ދޮންއައިސާދައިތާ/ނަރުގިސްވިލާ، މާވަޑިކުދެކަލޯ/ލިލީއޮފްދަވެލީ، ޙަލީމާ ހިޔަލީގެ/ގައްދޫ އެވެ.\nހަވަރުތިނަދޫ ޢުމަރުހުތާގެ ފާޠިމާ (ފާތިންދިޔެ/ނަރުގިސްވިލާ)ގެ ކައިދާ/މާކަރީވިލާގެ ދަރިންނަކީ ތުއްތު/މިއުނިކް، އަޙުމަދު ވަޙީދު/މާކަރީވިލާ، މަރިޔަމްފާނު އެވެ.\nހަވަރުތިނަދޫ ޢުމަރުހުތާގެ ފާޠިމާ (ފާތިންދިޔެ/ނަރުގިސްވިލާ)ގެ ޙައްވާ މުގުރިގެ/ގައްދޫގެ ދަރިންނަކީ ޢަލީ މުޙައްމަދު މުގުރިގެ/ގައްދޫ، އާމިންދިޔެ ރަންކޮކާގެ/ގައްދޫ އެވެ.\nހަވަރުތިނަދޫ ޢުމަރުހުތާގެ ފާޠިމާ (ފާތިންދިޔެ/ނަރުގިސްވިލާ)ގެ ދޮންއައިސާދައިތާ/ނަރުގިސްވިލާގެ ދަރިންނަކީ ތުއްތު/ޑިއަރެސްޓް، ޢަލީ/ނަރުގިސްވިލާ، ކަމަނާ/ނިވިޔާގެ، މަރިޔަމްދިޔެ/ކަންޑާގެ، އަޙުމަދު، މުޙައްމަދުފުތު، ރެކިދިޔެ އެވެ.\nހަވަރުތިނަދޫ ޢުމަރުހުތާގެ ފާޠިމާ (ފާތިންދިޔެ/ނަރުގިސްވިލާ)ގެ މާވަޑި ކުދެކަލޯ/ލިލީއޮފްދަވެލީގެ ދަރިންނަކީ ޙުސައިންފުތު/ލިލީއޮފްދަވެލީ، މުޙައްމަދު ސަޢީދު މ.ހެޕީޑޯން، ދިޔެ/ކަންޑާގެ، ޙަސަންފުތު، ޢަލިފުތު އެވެ.\nހަވަރުތިނަދޫ ޢުމަރުހުތާގެ ފާޠިމާ (ފާތިންދިޔެ/ނަރުގިސްވިލާ)ގެ ޙަލީމާ ހިޔަލީގެ/ގައްދޫގެ ދަރިންނަކީ މަރިޔަމް ރަންކޮކާގެ/ ގައްދޫ، ޢާއިޝާ ރަންކޮކާގެ/ގައްދޫ އެވެ.\n8- ހަވަރުތިނަދޫ ޢުމަރުހުތާގެ ދިއްކަލޯ/ނޫކޮކާގެ\nހަވަރުތިނަދޫ ޢުމަރުހުތާގެ ދިއްކަލޯ/ނޫކޮކާގެ ދަރިންނަކީ މުޙައްމަދު ނޫކޮކާގެ/ތިނަދޫ، ކަމަނާ ގުލްބަކާގެ/ ތިނަދޫ، ކަޅުދައިތަ ރޭންބޯ/ ތިނަދޫ، ޢަލީ(ދޮންކަލޯ) ބިންހިމަގެ/ތިނަދޫ އެވެ.\nހަވަރުތިނަދޫ ޢުމަރުހުތާގެ ދިއްކަލޯ/ނޫކޮކާގެ މުޙައްމަދު ނޫކޮކާގެ ދަރިންނަކީ ފާޠިމަތު މުޙައްމަދު(ފާތިޔެ) ނޫކޮކާގެ، ޙައްވާ މުޙައްމަދު(ޙައްވާ) ފެހިކޮކާގެ އެވެ.\nހަވަރުތިނަދޫ ޢުމަރުހުތާގެ ދިއްކަލޯ/ނޫކޮކާގެ ޢަލީ(ދޮންކަލޯ) ބިންހިމަގެ/ތިނަދޫގެ ދަރިންނަކީ ޙުސައިންފުތު ބިންހިމަގެ/ ތިނަދޫ، ރެކިދިޔެ މއ.މޫވީލައިޓް އެވެ.\n9- ހަވަރުތިނަދޫ ޢުމަރުހުތާގެ ކުދެކަލޯ (މާލިމީ ހުތެކުއްދާ ގަންޖާމުގެ/ގއ.މާމެންދޫ)\nހަވަރުތިނަދޫ ޢުމަރުހުތާގެ ކުދެކަލޯ (މާލިމީ ހުތެކުއްދާ/މާމެންދޫ) މިޢާއިލާވަނީ ހުވަދުއަތޮޅު މާމެންދޫގައެވެ.\n10- ހަވަރުތިނަދޫ ޢުމަރުހުތާގެ ދޮންކަލޯ އަޅިވިލާގެ/މާމެންދޫ)\nހަވަރުތިނަދޫ ޢުމަރުހުތާގެ ދޮންކަލޯ އަޅިވިލާގެ/މާމެންދޫ) މިޢާއިލާވަނީ ހުވަދުއަތޮޅު މާމެންދޫގައެވެ.\n11- ހަވަރުތިނަދޫ ޢުމަރުހުތާގެ ރެކިދިޔެ/އީގަލް\nހަވަރުތިނަދޫ ޢުމަރުހުތާގެ ރެކިދިޔެ/އީގަލްގެ އާއި ކައިވެނިކުރެއްވީ ހަވަރުތިނަދޫ ހޫޅަބެއްޔަގެ ޙަސަން އެވެ. މިކައިވެނިން އިސްމާޢީލް ލިބިލެއްވި އެވެ. މި އިސްމާޢީލްއާއި ދަންވަރު ދޮންކަލޭގެފާނުގެ ދޮންކަމަނައާއި ކައިވެނިކުރައްވައިގެން ލިބިލެއްވި ދަރިންނަކީ މަރިޔަމް އިސްމާޢީލް ޗިޗަންޑާގެ/ ތިނަދޫ، އާމިނަތު އިސްމާޢީލް/ ދިޔަމިގިލީގައި، ޢާއިޝަތު އިސްމާޢީލް ފޮނިމާގެ/ ތިނަދޫ، ފާޠިމަތު އިސްމާޢީލް އީގަލްސް/ ތިނަދޫ، ޢަލީ ޖަމާލް ލާލްމަޙައްލު/ ތިނަދޫ އެވެ.\nހަވަރުތިނަދޫ ޢުމަރުހުތާގެ ރެކިދިޔެ/އީގަލްގެ އިސްމާޢީލްގެ މަރިޔަމް އިސްމާޢީލް ޗިޗަންޑާގެ/ ތިނަދޫ ގެ ދަރިންނަކީ ޙައްވާ ޤާސިމް ސިއްކަގެ/ ތިނަދޫ، ޢަބުދުﷲ ޤާސިމް ޗިޗަންޑާގެ/ ތިނަދޫ، މުޙައްމަދު ޤާސިމް ޗިޗަންޑާގެ/ ތިނަދޫ، ޢާއިޝަތު ރަޝީދާ ޗިޗަންޑާގެ/ ތިނަދޫ، އަޙުމަދު ވަޙީދު ޗިޗަންޑާގެ/ ތިނަދޫ އެވެ.\nހަވަރުތިނަދޫ ޢުމަރުހުތާގެ ރެކިދިޔެ/އީގަލްގެ އިސްމާޢީލްގެ އާމިނަތު އިސްމާޢީލްގެ ޢާއިލާވަނީ ދިޔަމިގިލީގައެވެ.\nހަވަރުތިނަދޫ ޢުމަރުހުތާގެ ރެކިދިޔެ/އީގަލްގެ އިސްމާޢީލްގެ ޢާއިޝަތު އިސްމާޢީލް ފޮނިމާގެ/ ތިނަދޫ ގެ ދަރިންނަކީ އަޙުމަދު ޤާސިމް ފޮނިމާގެ/ ތިނަދޫ، ފާޠިމަތު ޤާސިމް އިރުފޮހޭގެ/ މާލެ އެވެ.\nހަވަރުތިނަދޫ ޢުމަރުހުތާގެ ރެކިދިޔެ/އީގަލްގެ އިސްމާޢީލްގެ ފާޠިމަތު އިސްމާޢީލް އީގަލްސް/ ތިނަދޫ ގެ ދަރިންނަކީ ޢަލީ ޙުސައިން އީގަލްސް/ ތިނަދޫ، އާދަމް ޙުސައިން އީގަލްސް/ ތިނަދޫ، މުޞްޠަފާ ޙުސައިން އީގަލްސް/ ތިނަދޫ، ޢާރިފު ޙުސައިން އީގަލްސް/ ތިނަދޫ އެވެ.\nހަވަރުތިނަދޫ ޢުމަރުހުތާގެ ރެކިދިޔެ/އީގަލްގެ އިސްމާޢީލްގެ ޢަލީ ޖަމާލް ލާލްމަޙައްލު/ ތިނަދޫ ގެ ދަރިންނަކީ މަރިޔަމް ޢަލީ ކަންޑާގެ/މާލެ، ޒުލައިޚާ ޢަލީ އުޖާލާއާގެ/ ތިނަދޫ، އާމިނަތު ޢަލީ ލާލްމަޙައްލު/ ތިނަދޫ، އިސްމާޢީލް ޢަލީ ލާލްމަޙައްލު/ ތިނަދޫ، ޢަބުދުﷲ ޢަލީ ލާލްމަޙައްލު/ ތިނަދޫ، ނާއިލާ ޢަލީ ލާލްމަޙައްލު/ ތިނަދޫ އެވެ.\n12- ހަވަރުތިނަދޫ ޢުމަރުހުތާގެ ޛުލައިޚާ (ދަލިކާ/މީރާގެ)\nހަވަރުތިނަދޫ ޢުމަރުހުތާގެ ޛުލައިޚާ(ދަލިކާ)މީރާގެ ދަރިންނަކީ އައިހާ ކެޔޮގަސްދޮށުގެ/ހޯޑެއްދޫ، އިބްރާހީމް (ކަޓި އިބިރިހިންބެއްޔާ) އެވެ.\nހަވަރުތިނަދޫ ޢުމަރުހުތާގެ ޛުލައިޚާ (ދަލިކާ)މީރާގެ އައިހާ ކެޔޮގަސްދޮށުގެ/ހޯޑެއްދޫގެ ދަރިންނަކީ ޢަބުދުލްކަރީމް އާދަމް(ރެކިބޭ) ކެޔޮގަސްދޮށުގެ/ ހޯޑެއްދޫ، ރެކިދިޔެ ކުރެދިމާގެ/ ހޯޑެއްދޫ އެވެ.\nހަވަރުތިނަދޫ ޢުމަރުހުތާގެ ޛުލައިޚާ (ދަލިކާ/މީރާގެ) އިބްރާހީމް (ކަޓި އިބިރިހިންބެއްޔާ)ގެ ދަރިންނަކީ ޙައްވާ އިބްރާހީމް/ މީރާގެ، އާމިނަތު އިބްރާހީމް/މާވާގެ، ރެކިފުތު/ރޭއަލިވާގެ، ޢަލީ އިބްރާހީމް/ކަރަންކާގެ، ދޮންބީފާނު ހ.ލަގްޒަރީހޯމް އެވެ.\n29 ޖެނުއަރީ 2017މ.


Libifaivaa Ilmu Heyo Gothuga Beynun Kuraa Bayakah Vakeelun Vaan Jehe: Uhthama Fandiyaaru - Vaguthu\nލިބިފައިވާ އިލްމު ހެޔޮ ގޮތުގައި ބޭނުން ކުރާ ބަޔަކަށް ވަކީލުން ވާން ޖެހޭ: އުއްތަމަ ފަނޑިޔާރު\nވަކީލުންނަކީ އެބަޔަކަށް ލިބިފައިވާ އިލްމު ހެޔޮ ގޮތުގައި ބޭނުންކޮށް، އާ ތަޖުރިބާތަކެއްކޮށް އާ ކަންކަން ދަސްކުރާ ބަޔަކަށް ވާން ޖެހޭ ކަމަށް ރާއްޖޭގެ އުއްތަމަ ފަނޑިޔާރު އަހުމަދު މުއްތަސިމް އަދްނާން އިއްޔެ ވިދާޅުވެއްޖެއެވެ.\nގާނޫނީ ވަކީލުންތަކެއް ހުވާ ކުރަން އޮންލައިންކޮށް ބޭއްވި ރަސްމިއްޔާތުގައި އުއްތަމަ ފަނޑިޔާރު ވިދާޅުވީ ވަކީލުންނަކީ ވަރަށް ޒިންމާދާރު ގިނަ ބައެއްގެ މަސްލަހަތު ހިމެނޭ މަސައްކަތްތަކެއް ކުރާ ބައެއް ކަމަށާއި އެބައެއްގެ ސުލޫކީ މިންގަނޑު ހިފަހައްޓާ އިހުލާސްތެރިކަމާއި ތެދުވެރިކަމާއެކު ހިދުމަތް ކޮށްދެއްވަން ޖެހޭނެ ކަމަށެވެ.\nއަދި ހުރިހާ ވަކީލުން ދެކެ ރައްޔިތުން ހިތްހަމަ ނުޖެހޭނެ ކަމަށާއި އެކި ކަހަލަ ވާހަކަތައްވެސް އެބޭފުޅުންނޭ ކިޔައިގެން މުޖުތަމައު ތެރޭގައި ދެކެވޭނެ ކަމަށް އުއްތަމަ ފަނޑިޔާރުގެ ވާހަކައިގައި ވަނީ ފާހަގަ ކުރައްވައިފައެވެ.\n"މުޖުތަމައުގެ ތެރޭގައި ވަކީލުންނާ ގުޅޭ ގޮތުން ތަފާތު ވާހަކަތައް ދެކެވޭ. އޭގެ ތެރޭގައި ވަކީލުންގެ ސުލޫކީ މައްސަލަތަކުގެ ވާހަކަވެސް ހިމެނޭ. ވަކީލުންނަކީ މުޖުތަމައުއާ ދެކޮޅަށް މަސައްކަތް ކުރާ މުޖުތަމައުގެ ދުޝްމަނުންގެ ގޮތަށް ދޭހަވާ ގޮތްކޮތަށް ތަސައްވަރުތައް އުފައްދާ، އެކަންކަމާއި މެދު ބަހުސް ކުރެވޭ ހާލަތްތައް ކުރިމަތިވޭ." އުއްތަމަ ފަނޑިޔާރު ވިދާޅުވިއެވެ.\nމީގެއިތުރުން ވަކީލަކަށްވުމުގެ ފަހުރާއި ޝަރަފާއެކު ޒިންމާތަކާއި މަސްއޫލިއްޔަތުތަކެއްވެސް އެބައެއްގެ ކޮނޑުގައި އެޅިގެން ދާނެ ކަމަށާއި އޭގެ ތެރޭގައި އަހުލާގު ހިފެހެއްޓުމާއި މުޖުތަމައު އާއި އެބައެއްގެ މުވައްކިލުންގެ ހައްގުގައި މަސައްކަތް ކުރުމުގެ ޒިންމާ ހިމެނޭ ކަމަށްވެސް އުއްތަމަ ފަނޑިޔާރު ވިދާޅުވިއެވެ.\nއޮންލައިންކޮށް ބޭއްވި ރަސްމިއްޔާތެއްގައި ވަކީލުންނަށް ހުވާލައިދެއްވީ ހައިކޯޓުގެ ފަނޑިޔާރު މުހައްމަދު ނިޔާޒެވެ. ހަ ބެޗަކަށް ބަހާލައިގެން ވަކީލުކަމުގެ ހުވާ ކުރުމުގެ ރަސްމިއްޔާތު ބޭއްވިއިރު 277 ވަކީކަލު ވަނީ ވަކީލުކަމުގެ ހުވާ ކުރައްވައިފައެވެ.\nއޮކްޓޯބަރ 18, 2020 10:38\nއުއްތަމަ ފަނޑިޔާރުގެ ވިސްފުޅުހުރީ ޤާނޫނީ ވަކީލުންގެ ކުރިއެރުމާ ތަރައްޤީއަށްޓަކައި ވަކީލުންނަކީ، ހަރުދަނާ ބަޔަކަށް ހެދުމުގެ މައްޗަށްކަމަށް ޤަބޫލުކުރެވެއެވެ. ޝުކުރިއްޔާ އުއްތަމަ ފަނޑިޔާރު\nކޯޓުތަކުގެ ފަނޑިޔާރުންވެސް ހޮދް މަނިކުފާނުގެގައިގާވެސް ތިޔަވިދާޅުވި އަދަބް އަޚްލާގުއަށަގެންފިނަމަ މިގައުމަކީ ތަފާތުގައުމަކަށްވެގެންދާނެ އަދި ޝަރުޢީދާއިރާއަކީ މީހުންލޯބިވާދާއިރާއަކަށް ވެގެންދާނެ